ಕ್ರಿಕೆಟ್
ಕ್ರಿಕೆಟ್‌ಪ್ರಿಯರ  ಮನ ಗೆಲ್ಲದ ಪೂಜಾರ ಶತಕ
ರಣಜಿ ಟ್ರೋಫಿ ಸೆಮಿಫೈನಲ್: ಸೋಲಿನ ಸನಿಹ ಕರ್ನಾಟಕ; ಸೌರಾಷ್ಟ್ರ ಗೆಲುವಿಗೆ ಬೇಕು 55 ರನ್ ಮಾತ್ರ
ಕ್ರಿಕೆಟ್‌ಪ್ರಿಯರ  ಮನ ಗೆಲ್ಲದ ಪೂಜಾರ ಶತಕ
ಗಿರೀಶ ದೊಡ್ಡಮನಿ
28 ಜನವರಿ 2019, 01:45  IST
Updated:
28 ಜನವರಿ 2019, 01:45  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಚೇತೇಶ್ವರ್ ಪೂಜಾರ ಮತ್ತು ಬೆಂಗಳೂರಿಗೆ ಹಳೆಯ ನಂಟಿದೆ. ಒಂಬತ್ತು ವರ್ಷಗಳ ಹಿಂದೆ ಅವರು ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ಆಸ್ಟ್ರೇಲಿಯಾ ಎದುರಿನ ಟೆಸ್ಟ್‌ನಲ್ಲಿ ಪದಾರ್ಪಣೆ ಮಾಡಿದ್ದರು. ಅಂದಿನಿಂದ ಇಂದಿನವರೆಗೆ ಅವರು ಇಲ್ಲಿಗೆ ಯಾವಾಗ ಬಂದರೂ ಅಭಿಮಾನಿಗಳು ಪ್ರೀತಿಯ ಮಳೆ ಸುರಿಸಿದ್ದಾರೆ. ಆದರೆ ಭಾನುವಾರ ಅವರು ಇಲ್ಲಿಯ ಕ್ರಿಕೆಟ್‌ಪ್ರಿಯರಿಗೆ ‘ಖಳನಾಯಕ’ನಾಗಿಬಿಟ್ಟರು.
ಇಲ್ಲಿ ನಡೆಯುತ್ತಿರುವ ರಣಜಿ ಟ್ರೋಫಿ ಸೆಮಿಫೈನಲ್ ಪಂದ್ಯದ ಎರಡನೇ ಇನಿಂಗ್ಸ್‌ನಲ್ಲಿ ಅಂಪೈರ್  ಖಾಲೀದ್ ಹುಸೇನ್ ಸೈಯ್ಯದ್ ನೀಡಿದ ‘ಅನುಮಾನಾಸ್ಪದ’ ತೀರ್ಪಿನಿಂದಾಗಿ ಪೂಜಾರ ಅಭಿಮಾನಿಗಳ ಕೆಂಗಣ್ಣಿಗೆ ಗುರಿಯಾಗಿದ್ದಾರೆ. ಈ ತೀರ್ಪು ಕರ್ನಾಟಕದ ಗೆಲುವಿನ ಅವಕಾಶವನ್ನು ಬಹುತೇಕ ಕಿತ್ತುಕೊಂಡಿದ್ದು ಆಕ್ರೋಶವನ್ನು ಹೆಚ್ಚಿಸಿದೆ. ‘ಚೀಟರ್..ಚೀಟರ್’ ಎಂದು ಅಭಿಮಾನಿಗಳು ಕೂಗಾಡಿದ ವಿಡಿಯೊಗಳು ಸಾಮಾಜಿಕ ಜಾಲತಾಣಗಳಲ್ಲಿ ವೈರಲ್ ಆಗಿದೆ.
ನಾಲ್ಕನೇ ದಿನ ಗೆಲುವಿಗಾಗಿ 279 ರನ್‌ಗಳ ಬೆನ್ನಟ್ಟಿದ ಸೌರಾಷ್ಟ್ರ ತಂಡಕ್ಕೆ ಆರಂಭದಲ್ಲಿಯೇ ಆರ್. ವಿನಯ ಕುಮಾರ್ (48ಕ್ಕೆ2) ಮತ್ತು ಅಭಿಮನ್ಯು ಮಿಥುನ್ (35ಕ್ಕೆ1) ಪೆಟ್ಟು ನೀಡಿದರು. ಇದರಿಂದಾಗಿ ಸೌರಾಷ್ಟ್ರ ತಂಡವು 23 ರನ್‌ಗಳಿಗೆ ಮೂರು ವಿಕೆಟ್ ಕಳೆದುಕೊಂಡಿತ್ತು. ಫೂಜಾರ ಮತ್ತು ಶೆಲ್ಡನ್ ಜ್ಯಾಕ್ಸನ್ ವಿಕೆಟ್ ಬೀಳದಂತೆ ಎಚ್ಚರ ವಹಿಸಿದ್ದರು. ಊಟದ ವಿರಾಮದ ನಂತರದ ಮೂರನೇ ಓವರ್‌ನಲ್ಲಿ ವಿನಯಕುಮಾರ್ ಎಸೆತವನ್ನು ಕಟ್ ಮಾಡಲು ಪೂಜಾರ ಯತ್ನಿಸಿದರು. ಆದರೆ ಚೆಂಡು ಹಿಂದೆ ನುಗ್ಗಿತು. ವಿಕೆಟ್‌ಕೀಪರ್ ಶರತ್ ಶ್ರೀನಿವಾಸ್ ಕ್ಯಾಚ್ ಮಾಡಿದರು. ಆತಿಥೇಯರು ಸಂಭ್ರಮದಲ್ಲಿ ಕುಣಿದಾಡಿದರು. ಆದರೆ ಅಂಪೈರ್ ಖಾಲೀದ್ ಔಟ್ ನೀಡಲಿಲ್ಲ. ಕರ್ನಾಟಕದ ಬಳಗ ಆಘಾತ ವ್ಯಕ್ತಪಡಿಸಿತು. ವಿನಯಕುಮಾರ್ ಮತ್ತು ಅಂಪೈರ್ ನಡುವೆ ಮಾತಿನ ಚಕಮಕಿ ನಡೆಯಿತು.
ಈ ಹಂತದಲ್ಲಿ ಪೂಜಾರ ಅವರು ಕೇವಲ 34 ರನ್ ಗಳಿಸಿದ್ದರು. ದಿನದಾಟ ಮುಗಿಯುವ ಕೆಲಹೊತ್ತಿನ ಮುನ್ನ ಪೂಜಾರ ಶತಕ ಗಳಿಸಿದಾಗ (ಬ್ಯಾಟಿಂಗ್ 108; 358ನಿಮಿಷ, 216ಎಸೆತ, 14ಬೌಂಡರಿ) ಅವರ ತಂಡದ ಆಟಗಾರರು ಮತ್ತು ಕೆಲವರು ಚಪ್ಪಾಳೆ ತಟ್ಟಿದರು. ಪೂಜಾರ ಮತ್ತು ಶೆಲ್ಡನ್ ಜ್ಯಾಕ್ಸನ್ (ಬ್ಯಾಟಿಂಗ್ 90; 333 ನಿಮಿಷ, 205ಎಸೆತ, 13ಬೌಂಡರಿ) ಅವರು ಮುರಿಯದ ನಾಲ್ಕನೇ ವಿಕೆಟ್‌ನ  ಜೊತೆಯಾಟದಲ್ಲಿ 201 ರನ್ ಸೇರಿಸಿದರು. ದಿನದ ಎರಡೂ ಅವಧಿಗಳಲ್ಲಿ ಆತಿಥೇಯ ಬೌಲರ್‌ಗಳ ಶ್ರಮಕ್ಕೆ ಯಶಸ್ಸು ಸಿಗಲಿಲ್ಲ.
ಬೌಂಡರಿಲೈನ್‌ನಲ್ಲಿ ಫೀಲ್ಡಿಂಗ್ ಮಾಡುವಾಗ ಡೈವ್ ಮಾಡಿ ಸೊಂಟ ಉಳುಕಿಸಿಕೊಂಡ ಲೆಗ್‌ಸ್ಪಿನ್ನರ್ ಶ್ರೇಯಸ್ ಗೋಪಾಲ್ ಮತ್ತು ಶುಕ್ರವಾರ ಕಾಲಿಗೆ ಪೆಟ್ಟು ಮಾಡಿಕೊಂಡಿದ್ದ ಆಫ್‌ಸ್ಪಿನ್ನರ್ ಕೃಷ್ಣಪ್ಪ ಗೌತಮ್ ಅವರಿಗೆ ತಮ್ಮ ಸಂಪೂರ್ಣ ಸಾಮರ್ಥ್ಯ ಪಣಕ್ಕೊಡ್ಡಲು ಸಾಧ್ಯವಾಗಲಿಲ್ಲ. ಆಗಾಗ ಡಗ್‌ಔಟ್‌ಗೆ ಹೋಗಿ ಚಿಕಿತ್ಸೆ ಪಡೆದು ಬಂದು ಬೌಲಿಂಗ್ ಮತ್ತು ಫೀಲ್ಡಿಂಗ್ ಮಾಡುತ್ತಿದ್ದರು.
ಶನಿವಾರ ಶ್ರೇಯಸ್ (61 ರನ್) ಮತ್ತು ಅಭಿಮನ್ಯು ಮಿಥುನ್ ಅವರು ಒಂಬತ್ತನೇ ವಿಕೆಟ್ ಜೊತೆಯಾಟದಲ್ಲಿ 61 ರನ್ ಗಳಿಸಿದ್ದರು. ಭಾನುವಾರ ಬೆಳಿಗ್ಗೆ ಇನಿಂಗ್ಸ್ ಮುಂದುವರಿಸಿದ ಕರ್ನಾಟಕದ ಖಾತೆಗೆ ಸೇರಿದ್ದು ಮಿಥುನ್ (ಔಟಾಗದೆ 37) ಗಳಿಸಿದ ಎರಡು ರನ್‌ಗಳು ಮಾತ್ರ. ಶ್ರೇಯಸ್ ಮತ್ತು ರೋನಿತ್ ಮೋರೆ ಹೆಚ್ಚು ಹೊತ್ತು ಆಡಲಿಲ್ಲ. ಇದರಿಂದಾಗಿ 300 ರನ್‌ಗಳಿಗಿಂತ ಹೆಚ್ಚಿನ ಗುರಿ ನೀಡಲು ತಂಡಕ್ಕೆ ಸಾಧ್ಯವಾಗಲಿಲ್ಲ. ಆದರೆ, ಬೌಲಿಂಗ್‌ನಲ್ಲಿ ಮಿಂಚುವ ಭರವಸೆ ಪೂಜಾರ ಅವರಿಂದಾಗಿ ಹುಸಿಯಾಯಿತು. ಸೌರಾಷ್ಟ್ರಕ್ಕೆ ಗೆಲ್ಲಲು ಈಗ 55 ರನ್‌ಗಳ ಅವಶ್ಯಕತೆ ಇದೆ. ಕರ್ನಾಟಕವು ಅದಕ್ಕೂ ಮುನ್ನವೇ ಏಳು ವಿಕೆಟ್‌ಗಳನ್ನು ಕಬಳಿಸಿದರೆ ಫೈನಲ್ ಪ್ರವೇಶದ ಕನಸು ನನಸಾಗಬಹುದು.
‘ಕ್ರಿಕೆಟ್‌ನಲ್ಲಿ ಕೊನೆಯ ಎಸೆತದವರೆಗೆ ಏನೂ ಹೇಳಲು ಸಾಧ್ಯವಿಲ್ಲ’ ಎಂಬ ಜನಪ್ರಿಯ ನುಡಿಗಟ್ಟು ಸೋಮವಾರ ಬೆಳಿಗ್ಗೆ ಯಾವ ರೀತಿ ಅನ್ವಯವಾಗುತ್ತದೆಯೆಂದು ನೋಡಬೇಕಷ್ಟೇ!
ಮೊದಲ ಇನಿಂಗ್ಸ್‌ನಲ್ಲಿಯೂ ಎಡವಿದ್ದ ಅಂಪೈರ್ ಖಾಲೀದ್
ಕ್ರೀಡಾಸ್ಫೂರ್ತಿ ಮೆರೆಯಲಿಲ್ಲ ಎಂಬ ಕಾರಣಕ್ಕೆ ಅಭಿಮಾನಿಗಳ ಕೆಂಗಣ್ಣಿಗೆ ಗುರಿಯಾಗಿರುವ ಚೇತೇಶ್ವರ್ ಪೂಜಾರ ಪಂದ್ಯದ ಮೊದಲ ಇನಿಂಗ್ಸ್‌ನಲ್ಲಿಯೂ ಇದೇ ರೀತಿಯ ‘ಜೀವದಾನ’ ಪಡೆದಿದ್ದರು. ಅವರಿಗೆ ಎರಡೂ ಇನಿಂಗ್ಸ್‌ಗಳಲ್ಲಿ ನಾಟೌಟ್ ನೀಡಿದ ಅಂಪೈರ್ ಖಾಲೀದ್ ಹುಸೇನ್ ಎ ಸೈಯದ್ ಅವರು ಈಗ ವಿವಾದದ ಕೇಂದ್ರಬಿಂದುವಾಗಿದ್ದಾರೆ.
ಮೊದಲ ಇನಿಂಗ್ಸ್‌ನಲ್ಲಿ ಅಭಿಮನ್ಯು ಮಿಥುನ್ ಎಸೆತವನ್ನು ಕಟ್ ಮಾಡುವ ಪ್ರಯತ್ನದಲ್ಲಿ ಪೂಜಾರ ಬ್ಯಾಟ್ ಅಂಚಿಗೆ ಚೆಂಡು ತಗುಲಿ ವಿಕೆಟ್‌ಕೀಪರ್ ಕೈಸೇರಿತ್ತು. ಆದರೆ ಖಾಲೀದ್ ಔಟ್ ನೀಡಿರಲಿಲ್ಲ. ಎರಡನೇ  ಇನಿಂಗ್ಸ್‌ನಲ್ಲಿ ವಿನಯ್ ಬೌಲಿಂಗ್‌ನಲ್ಲಿ ಅದೇ ರೀತಿಯ ಘಟನೆ ನಡೆಯಿತು. ಆದರೆ ಪೂಜಾರ ಅವರು ಮಾತ್ರ ಅಂಪೈರ್ ತೀರ್ಪನ್ನು ಗೌರವಿಸಿದರು!
43 ವರ್ಷದ ಖಾಲೀದ್ ಅವರು ಗೋವಾ ತಂಡದಲ್ಲಿ ಕ್ರಿಕೆಟ್ ಆಡಿದ್ದರು. ಎಡಗೈ ಸ್ಪಿನ್ನರ್ ಆಗಿದ್ದ ಅವರು 27 ಪ್ರಥಮ ದರ್ಜೆ ಪಂದ್ಯಗಳನ್ನು ಆಡಿದ್ದಾರೆ. ಅವರು ಜನಿಸಿದ್ದು ಗುಜರಾತ್‌ನ ಬರೋಡಾದಲ್ಲಿ.
ಚೇತೇಶ್ವರ್ ಪೂಜಾರ ಬ್ಯಾಟಿಂಗ್ ವೈಖರಿ –ಪ್ರಜಾವಾಣಿ ಚಿತ್ರ


Bengaluru, First Published 20, Oct 2018, 9:05 AM IST
Highlights
‘ದಿ ವಿಲನ್’ ಚಿತ್ರದಲ್ಲಿನ ‘ಅವ್ನಾ, ಇವ್ನಾ’ ಎನ್ನುವ ವಿವಾದ ತೀವ್ರಗೊಂಡಿದೆ. ಚಿತ್ರ ತೆರೆ ಕಂಡ ಬೆನ್ನಲ್ಲೇ ನಿರ್ದೇಶಕ ಪ್ರೇಮ್ ವಿರುದ್ಧ ಶಿವರಾಜ್ ಕುಮಾರ್ ಅಭಿಮಾನಿಗಳು ಅಸಮಾಧಾನ ಹೊರಹಾಕಿದ್ದಾರೆ.
ಬೆಂಗಳೂರು :  ಬಹುನಿರೀಕ್ಷಿತ ‘ದಿ ವಿಲನ್’ ಚಿತ್ರದಲ್ಲಿನ ‘ಅವ್ನಾ, ಇವ್ನಾ’ ಎನ್ನುವ ವಿವಾದ ತೀವ್ರಗೊಂಡಿದೆ. ಚಿತ್ರ ತೆರೆ ಕಂಡ ಬೆನ್ನಲ್ಲೇ ನಿರ್ದೇಶಕ ಪ್ರೇಮ್ ವಿರುದ್ಧ ಶಿವರಾಜ್ ಕುಮಾರ್ ಅಭಿಮಾನಿಗಳು ಅಸಮಾಧಾನ ಹೊರಹಾಕಿದ್ದಾರೆ. ಚಿತ್ರದಲ್ಲಿ ಶಿವರಾಜ್‌ಕುಮಾರ್ ಪಾತ್ರವನ್ನು ಚಿತ್ರಿಸಿರುವ ರೀತಿಯೇ ಸರಿಯಿಲ್ಲ ಎನ್ನುವ ಆರೋಪದ ಜತೆಗೆ ಚಿತ್ರದ ಸನ್ನಿವೇಶವೊಂದರಲ್ಲಿ ಶಿವರಾಜ್ ಕುಮಾರ್ ಅವರನ್ನು ಸುದೀಪ್ ಹೊಡೆಯುವ ದೃಶ್ಯ ತಮಗೆ ನೋವುಂಟು ಮಾಡಿದೆ ಎಂದು ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಈ ನಡುವೆ ಶಿವರಾಜ್ ಕುಮಾರ್ ಅಭಿಮಾನಿಗಳ ಹೇಳಿಕೆಗೆ ಪ್ರತಿಕ್ರಿಯಿಸಿರುವ ನಟ ಸುದೀಪ್, ಚಿತ್ರದಲ್ಲಿರುವ ದೃಶ್ಯವನ್ನು ಸಮರ್ಥಿಸಿಕೊಂಡಿದ್ದಾರೆ.
ಬಿಡುಗಡೆಗೂ ಮುನ್ನ ‘ದಿ ವಿಲನ್’ ಚಿತ್ರದ ವಿವಾದ ಶುರುವಾಗಿದ್ದೇ ಇಬ್ಬರು ಸ್ಟಾರ್‌ಗಳ ಪಾತ್ರದ ಕುರಿತು. ಚಿತ್ರದಲ್ಲಿ ವಿಲನ್ ಯಾರು ಅನ್ನೋದು ಆ ವಿವಾದದ ಹಿಂದಿನ ಕಾರಣವಾಗಿತ್ತು. ಸೋಷಿಯಲ್ ಮೀಡಿಯಾದಲ್ಲಿ ಇಬ್ಬರು ಸ್ಟಾರ್‌ಗಳ ಅಭಿಮಾನಿಗಳ ನಡುವೆ ಪರಸ್ಪರ ವಾಕ್ ಸಮರವೇ ನಡೆದಿತ್ತು. ಕೊನೆಗೆ ಶಿವರಾಜ್ ಕುಮಾರ್ ಅವರೇ ಎಂಟ್ರಿ ಆಗಿ ಅಭಿಮಾನಿಗಳ ವರ್ತನೆಗೆ ಸಿಟ್ಟಾಗಿದ್ದರು. ಸಿನಿಮಾವನ್ನು ಸಿನಿಮಾದ ರೀತಿಯಲ್ಲೇ ನೋಡ್ಬೇಕು, ಅವ್ನಾ ಇವ್ನಾ ಅನ್ನೋದು ಸರಿಯಲ್ಲ. ಅದೇ ವಿವಾದವನ್ನು ತಂದು ಚಿತ್ರಮಂದಿರದಲ್ಲಿ ಜಗಳ ಮಾಡಿದರೆ ತಾವು ಚಿತ್ರಮಂದಿರಕ್ಕೆ ಕಾಲಿಡುವುದಿಲ್ಲ ಎಂದಾಗ ಆ ವಿವಾದ ಕೊಂಚ ತಣ್ಣಗಾಗಿತ್ತು. ಈಗ ಚಿತ್ರ ತೆರೆ ಕಂಡ ಬೆನ್ನಲ್ಲೇ ಆ ವಿವಾದ ಮತ್ತೆ ಶುರುವಾಗಿದೆ.
ಶಿವಣ್ಣಂಗೆ ಪ್ರೇಮ್ ಅನ್ಯಾಯ:
ಚಿತ್ರದಲ್ಲಿ ನಿರ್ದೇಶಕ ಪ್ರೇಮ್ ಅವರು ಶಿವರಾಜ್ ಕುಮಾರ್ ಅವರಿಗೆ ಸರಿಯಾದ ಪಾತ್ರ ನೀಡಿಲ್ಲ. ಚಿತ್ರದಲ್ಲಿ ಅದೊಂದು ರೀತಿಯ ಅತಿಥಿ ಪಾತ್ರದಂತಿದೆ. ಜತೆಗೆ ಪಾತ್ರದ ಅವಧಿ ಕಡಿಮೆ ಇದೆ. ಇಬ್ಬರೂ ಸ್ಟಾರ್ ನಟರು. ಸಮನಾದ ಪ್ರಾಮುಖ್ಯತೆ ಎರಡೂ ಪಾತ್ರಗಳಿಗೆ ಇರಬೇಕಿತ್ತು. ಉದ್ದೇಶಪೂರ್ವಕವಾಗಿಯೇ ನಿರ್ದೇಶಕ ಪ್ರೇಮ್ ಈ ರೀತಿ ಮಾಡಿದ್ದಾರೆ. ಜತೆಗೆ ಶಿವರಾಜ್ ಕುಮಾರ್ ಅವರಿಗೆ ಸುದೀಪ್ ಅವರಿಂದ ಹೊಡೆಸುವಂತಹ ಸನ್ನಿವೇಶ ಸೃಷ್ಟಿಸಿದ್ದು ತಪ್ಪು. ಈ ರೀತಿ ಮಾಡಿ ಅಭಿಮಾನಿಗಳ ಮನಸ್ಸು ನೋಯಿಸಿದ್ದಾರೆ ಎಂದು ಆರೋಪಿಸಿ ಶುಕ್ರವಾರ ಶಿವರಾಜ್ ಕುಮಾರ್ ಅಭಿಮಾನಿಗಳು ಬೆಂಗಳೂರಿನ ಕೆ.ಜಿ. ರಸ್ತೆಯಲ್ಲಿರುವ ನರ್ತಕಿ ಚಿತ್ರಮಂದಿರ ಮುಂದೆ ಪ್ರತಿಭಟನೆ ನಡೆಸಿದರು.
ಮಧ್ಯಾಹ್ನ ಮೂರು ಗಂಟೆಗೆ ನರ್ತಕಿ ಚಿತ್ರಮಂದಿರದ ಎದುರು ಜಮಾಯಿಸಿದ ಅಭಿಮಾನಿಗಳು ಚಿತ್ರಮಂದಿರದ ಒಳಗಡೆ ಪ್ರವೇಶಿಸಿ ಪ್ರತಿಭಟಿಸಲು ಮುಂದಾದರು. ಆದರೆ ಅಲ್ಲಿ ಪ್ರತಿಭಟನೆ ನಡೆಸಲು ಉಪ್ಪಾರಪೇಟೆ ಪೊಲೀಸರು ಅನುಮತಿ ನಿರಾಕರಿಸಿ, ಚಿತ್ರಮಂದಿರಕ್ಕೆ ಬಿಗಿಭದ್ರತೆ ಒದಗಿಸಿದ ಪರಿಣಾಮ, ಶಿವರಾಜ್ ಕುಮಾರ್ ಅಭಿಮಾನಿಗಳು ರಸ್ತೆಯಲ್ಲಿ ನಿಂತು ಪ್ರತಿಭಟಿಸಿದರು. ಪ್ರತಿಭಟನೆಯ ನೇತೃತ್ವ ವಹಿಸಿದ್ದ ಹೊನ್ನೇಗೌಡ ಮಾತನಾಡಿ, ಶಿವರಾಜ್ ಕುಮಾರ್ ಅವರ ಒಳ್ಳೆಯತನವನ್ನು ಪ್ರೇಮ್ ದುರುಪಯೋಗ ಪಡಿಸಿಕೊಂಡಿದ್ದಾರೆ. ಅವರಿಗೆ ಅತಿ ಕಡಿಮೆ ಅವಧಿಯ ಪಾತ್ರ ನೀಡಿ ಅವಮಾನಿಸಿದ್ದಾರೆ. ಜತೆಗೆ ಚಿತ್ರದ ಒಂದು ಸನ್ನಿವೇಶದಲ್ಲಿ ಶಿವರಾಜ್ ಕುಮಾರ್ ಅವರಿಗೆ ಸುದೀಪ್ ಕಡೆಯಿಂದ ಹೊಡೆಯುವಂತೆ ಮಾಡಿ ಅಭಿಮಾನಿಗಳಿಗೆ ನೋವುಂಟು ಮಾಡಿದ್ದಾರೆ. ತಕ್ಷಣವೇ ಚಿತ್ರದಲ್ಲಿನ ಆ ದೃಶ್ಯವನ್ನು ತೆಗೆದುಹಾಕಬೇಕು. ಎರಡು ದಿವಸದಲ್ಲಿ ಈ ಕೆಲಸ ಮಾಡದಿದ್ದರೆ, ನಿರ್ದೇಶಕ ಪ್ರೇಮ್ ನಿವಾಸದೆದುರು ಪ್ರತಿಭಟನೆ ಮಾಡುತ್ತೇವೆ ಎಂದು ಎಚ್ಚರಿಕೆ ನೀಡಿದರು.
ಚಿತ್ರ ತೆರೆ ಕಂಡ ಮೊದಲ ದಿನ ಗುರುವಾರ ಸಂಜೆಯಿಂದಲೇ ಶಿವರಾಜ್ ಕುಮಾರ್ ಅಭಿಮಾನಿಗಳು ಸೋಷಿಯಲ್ ಮೀಡಿಯಾದಲ್ಲಿ ಪ್ರೇಮ್ ವಿರುದ್ಧ ಕಿಡಿಕಾರಿದ್ದರು. ಪ್ರೇಮ್ ಅನಗತ್ಯ ವಿವಾದ ಹುಟ್ಟು ಹಾಕುವಂತೆ ಮಾಡುತ್ತಾರೆ. ಅವರಿಗೆ ಯಾರಿಗೆ ಎಂತಹ ಪಾತ್ರ ನೀಡಬೇಕೆನ್ನುವ ಕನಿಷ್ಠ ಜ್ಞಾನ ಇಲ್ಲ ಅಂತಲೂ ಅಭಿಮಾನಿಗಳು ಆರೋಪಿಸಿದ್ದರು.
ಶಿವಣ್ಣ ದಡ್ಡನಾ? ಕಿಚ್ಚ ಸುದೀಪ್ ಪ್ರಶ್ನೆ!
ದಾವಣಗೆರೆ: ನಟ ಶಿವರಾಜ್ ಕುಮಾರ್ ದಡ್ಡರಲ್ಲ. ಅವರು ಪೂರ್ಣ ಪ್ರಮಾಣದಲ್ಲಿ ಕತೆ ಕೇಳಿಯೇ ಪಾತ್ರ ಒಪ್ಪಿಕೊಂಡಿರುತ್ತಾರೆ. ಅಭಿಮಾನಿಗಳು ಸಿನಿಮಾವನ್ನು ಸಿನಿಮಾದ ರೀತಿಯಲ್ಲೇ ನೋಡಲಿ ಎಂದು ನಟ ಸುದೀಪ್ ಅವರು ‘ದಿ ವಿಲನ್’ ವಿವಾದಕ್ಕೆ ಪ್ರತಿಕ್ರಿಯಿಸಿದ್ದಾರೆ.
ಹರಿಹರ ತಾ.ರಾಜನಹಳ್ಳಿ ಶ್ರೀ ವಾಲ್ಮೀಕಿ ಗುರುಪೀಠಕ್ಕೆ ಶುಕ್ರವಾರ ಭೇಟಿ ನೀಡಿದ್ದ ವೇಳೆ ಸುದ್ದಿಗಾರರೊಂದಿಗೆ ಸುದೀಪ್ ಮಾತನಾಡಿದರು. ಸುಮಾರು 35-40 ವರ್ಷದಿಂದ ಸಿನಿಮಾರಂಗದಲ್ಲಿರುವ ಶಿವಣ್ಣ ಸಿನಿಮಾ ಕಥೆಯನ್ನು ಕೇಳಿಕೊಂಡೇ ಸಿನಿಮಾಗೆ ಒಪ್ಪಿಕೊಂಡಿದ್ದಾರೆ. ಸಿನಿಮಾದಲ್ಲಿ ಸುದೀಪ್ ಶಿವಣ್ಣಗೆ ಹೊಡೆಯುವ ಸೀನ್ ಬೇಡವೆಂದರೆ ಶಿವಣ್ಣ ಚಿತ್ರದ ನಿರ್ದೇಶಕ ಪ್ರೇಮ್‌ಗೆ ಹೇಳಿ ತೆಗೆಸಲಿ. ಸಿನಿಮಾದಲ್ಲಿ ಸನ್ನಿವೇಶಕ್ಕೆ ತಕ್ಕಂತೆ ಪಾತ್ರವಿದೆ. ಅಲ್ಲದೇ, ಕಥೆಯಲ್ಲಿ ತಾಯಿಗೆ ವಾಗ್ದಾನ ಮಾಡಿರುತ್ತಾರೆ. ಹಾಗಾಗಿ ಶಿವಣ್ಣ ಕೈ ಎತ್ತುವುದಿಲ್ಲ. ಅಭಿಮಾನಿಗಳು ಸಿನಿಮಾವನ್ನು ಸಿನಿಮಾ ಆಗಿ ಮಾತ್ರ ನೋಡಲಿ ಎಂದು ಮನವಿ ಮಾಡಿದರು.
ಸಿನಿಮಾನಾ ಸಿನಿಮಾ ರೀತಿಯಲ್ಲೇ ನೋಡಿ ಎಂಬುದು ಅಭಿಮಾನಿಗಳಿಗೆ ನನ್ನ ಮನವಿ. ಫೈಟ್ ದೃಶ್ಯದಲ್ಲಿ ಶಿವರಾಜ್‌ಕುಮಾರ್ ಅವರಿಗೆ ಸುದೀಪ್ ಅವರಿಂದ ಹೊಡೆಸಿದ್ದಾರೆ ಎಂದು ಅಭಿಮಾನಿಗಳು ಆಕ್ರೋಶ ವ್ಯಕ್ತಪಡಿಸುವುದು ತಪ್ಪು. ಪಾತ್ರಕ್ಕಾಗಿ ನಾವು ಹಾಗೆ ಮಾಡಿಸಿದ್ದೇವೆ. ಶಿವಣ್ಣನನ್ನು ರಾಕ್ಷಸನಂತೆ ತೋರಿಸಲಾಗದು. ಆ ಪಾತ್ರ ಒಳ್ಳೆಯತನದಲ್ಲೇ ಗೆಲ್ಲಬೇಕು. ಅವರ ಇಮೇಜ್ ಹಾಳು ಮಾಡಬಾರದು. ಆ ಕಾರಣಕ್ಕೆ ಇಲ್ಲಿ ಇಬ್ಬರು ಹೊಡೆದಾಡುವುದು ಬೇಡ ಅಂದುಕೊಂಡಿದ್ದು. ಈ ವಿಚಾರದಲ್ಲಿ ಶಿವಣ್ಣನ ಅಭಿಮಾನಿಗಳಿಗೆ ನೋವಾಗಿದ್ದರೆ ನಾನು ಕ್ಷಮೆ ಕೇಳುತ್ತಿದ್ದೇನೆ.
- ಪ್ರೇಮ್, ನಿರ್ದೇಶಕ


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಕರಣ್ ಜೋಹರ್ ಚಿತ್ರದಲ್ಲಿ ವಿರಾಟ್ ಕೊಹ್ಲಿ
ಹೀಗೊಂದು ವದಂತಿ ಬಾಲಿವುಡ್ ಗಲ್ಲಿಗಳಲ್ಲಿ ಹರಿದಾಡುತ್ತಿದೆ...
ವಿಜಯ ಕರ್ನಾಟಕ | Updated:
Oct 31, 2017, 05:30AM IST
Bollywood celebs kept busy with Diwali parties in their ethnic best. The latest...
ಹೀಗೊಂದು ವದಂತಿ ಬಾಲಿವುಡ್ ಗಲ್ಲಿಗಳಲ್ಲಿ ಹರಿದಾಡುತ್ತಿದೆ. ವಿರಾಟ್ ಕೊಹ್ಲಿ ಮತ್ತು ಅನುಷ್ಕಾ ಶರ್ಮ ಜೋಡಿಯ ಚಿತ್ರವೊಂದನ್ನು ನಿರ್ಮಿಸುವ ಆಸೆಯನ್ನು ಕರಣ್ ಜೋಹರ್ ವ್ಯಕ್ತಪಡಿಸಿದ್ದಾರೆ. ಇತ್ತೀಚಿನ ಉಡುಪು ಜಾಹೀರಾತೊಂದರಲ್ಲಿ ಈ ಜೋಡಿಯ ಕೆಮಿಸ್ಟ್ರಿ, ಅಂದ ಚೆಂದ ಮತ್ತು ಆ ಜಾಹೀರಾತಿಗೆ ಸಿಕ್ಕಿದ ಜನಪ್ರಿಯತೆ ನೋಡಿ ಇಂಪ್ರೆಸ್ ಆಗಿರುವ ಜೋಹರ್, ಈ ಜೋಡಿಯನ್ನು ಹಾಕಿ ತಾವ್ಯಾಕೆ ಸಿನಿಮಾ ಮಾಡಬಾರದು ಎಂದು ಯೋಚಿಸುತ್ತಿದ್ದಾರಂತೆ. ಈ ಸುದ್ದಿ ನಿಜವಾದರೆ ಶೀಘ್ರದಲ್ಲಿಯೇ ಟೀಮ್ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಮತ್ತು ನಟಿ ಅನುಷ್ಕಾ ಶರ್ಮ ಜೋಡಿಯ ಸಿನಿಮಾ ಸೆಟ್ಟೇರುವ ದಿನ ದೂರವಿಲ್ಲ ಎಂದು ಹೇಳಬಹುದು.


ಗೆಲುವಿನೊಂದಿಗೆ ಐಪಿಎಲ್'ಗೆ ವಿದಾಯ ಹೇಳಿದ ಆರ್'ಸಿಬಿ
Highlights
ಆರ್'ಸಿಬಿ ಪರ ಪವನ್ ನೇಗಿ 10/3 ವಿಕೆಟ್ ಪಡೆದರೆ, ಹರ್ಷಲ್ ಪಟೇಲ್ ದುಬಾರಿ ಎನಿಸಿದರೂ(43/3) ಪ್ರಮುಖ ವಿಕೆಟ್ ಪಡೆಯುವಲ್ಲಿ ಸಫಲರಾದರು.
ನವದೆಹಲಿ(ಮೇ.14): ವಿರಾಟ್ ಕೊಹ್ಲಿ(58) ಸಮಯೋಚಿತ ಬ್ಯಾಟಿಂಗ್, ಪವನ್ ನೇಗಿ ಹಾಗೂ ಹರ್ಷಲ್ ಪಟೇಲ್ ಚುರುಕಿನ ಬೌಲಿಂಗ್ ನೆರವಿನಿಂದ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡ ಟೂರ್ನಿಯ ಲೀಗ್ ಹಂತದ ಕೊನೆಯ ಪಂದ್ಯದಲ್ಲಿ 10 ರನ್'ಗಳ ರೋಚಕ ಜಯ ದಾಖಲಿಸಿದೆ.
ಇಲ್ಲಿನ ಫಿರೋಜ್ ಶಾ ಕೋಟ್ಲಾ ಮೈದಾನದಲ್ಲಿ ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ಮಾಡಿದ ಆರ್'ಸಿಬಿ ನಿಗದಿತ 20 ಓವರ್'ಗಳಲ್ಲಿ 6 ವಿಕೆಟ್ ಕಳೆದುಕೊಂಡು 161ರನ್ ಕಲೆಹಾಕಿತು. ಇದಕ್ಕುತ್ತರವಾಗಿ ಸವಾಲಿನ ಮೊತ್ತ ಬೆನ್ನತ್ತಿದ ಜಹೀರ್ ಖಾನ್ ನೇತೃತ್ವದ ಡೆಲ್ಲಿ ಡೇರ್'ಡೆವಿಲ್ಸ್ ತಂಡ ಕೇವಲ 151ರನ್'ಗಳಿಗೆ ಸರ್ವಪತನ ಕಂಡಿತು.
ಉಭಯ ತಂಡಗಳಿಗೂ ಅಷ್ಟೇನೂ ಮಹತ್ವವಲ್ಲದ ಈ ಪಂದ್ಯದಲ್ಲಿ ಆರ್'ಸಿಬಿ ಮತ್ತೆ ಬ್ಯಾಟಿಂಗ್ ವೈಫಲ್ಯ ಅನುಭವಿಸಿತು. ಟೂರ್ನಿಯುದ್ದಕ್ಕೂ ಗಮನಾರ್ಹ ಪ್ರದರ್ಶನ ತೋರಲು ವಿಫಲವಾಗಿದ್ದ ಕ್ರಿಸ್ ಗೇಲ್ ತಂಡಕ್ಕೆ ನೆರವಾದರು. ಸ್ಪೋಟಕ ಆಟವಾಡಿದ ಗೇಲ್ ತಲಾ ಮೂರು ಸಿಕ್ಸರ್ ಹಾಗೂ ಬೌಂಡರಿಯೊಂದಿಗೆ 48ರನ್ ಬಾರಿಸಿದರು. ಇನ್ನು ನಾಯಕನ ಆಟವಾಡಿದ ವಿರಾಟ್ ಕೊಹ್ಲಿ 58ರನ್ ಸಿಡಿಸಿದರು. ಕೊಹ್ಲಿ ಇನಿಂಗ್ಸ್'ನಲ್ಲೂ ಮೂರು ಬೌಂಡರಿ ಹಾಗೂ ಮೂರು ಭರ್ಜರಿ ಸಿಕ್ಸರ್ ಸೇರಿದ್ದು ವಿಶೇಷ. ಆದರೆ ಮಧ್ಯಮ ಕ್ರಮಾಂಕದಲ್ಲಿ ಆರ್'ಸಿಬಿ ಬ್ಯಾಟ್ಸ್'ಮನ್'ಗಳು ಕೈಕೊಟ್ಟಿದ್ದರಿಂದ ತಂಡ 161ರನ್ ಬಾರಿಸಲಷ್ಟೇ ಶಕ್ತವಾಯಿತು.
ತವರಿನಲ್ಲಿ ಗೆಲ್ಲುವ ಉಮೇದಿನೊಂದಿಗೆ ಸವಾಲಿನ ಮೊತ್ತ ಬೆನ್ನತ್ತಿದ ಡೆಲ್ಲಿಗೆ ಮೊದಲ ಓವರ್'ನಲ್ಲೇ ಆಘಾತ ಅನುಭವಿಸಿತು. ಸಂಜು ಸ್ಯಾಮ್ಸನ್ ಶೂನ್ಯಕ್ಕೆ ವಿಕೆಟ್ ಒಪ್ಪಿಸಿ ನಿರಾಸೆ ಮೂಡಿಸಿದರು. ಮಧ್ಯಮ ಕ್ರಮಾಂಕದಲ್ಲಿ ಡೆಲ್ಲಿ ಯುವ ಪ್ರತಿಭೆ ರಿಶಭ್ ಪಂತ್ 45 ಬಾರಿಸಿ ತಂಡಕ್ಕೆ ಗೆಲುವಿನ ಆಸೆ ತೋರಿಸಿದರು. ಆದರೆ ವಿದೇಶಿ ಆಟಗಾರರಾದ ಮರ್ಲಾನ್ ಸ್ಯಾಮ್ಯುಯಲ್ಸ್, ಕೋರಿ ಆ್ಯಂಡರ್'ಸನ್ ಬ್ಯಾಟಿಂಗ್ ವೈಫಲ್ಯ ಅನುಭವಿಸಿದ್ದರಿಂದ ಡೆಲ್ಲಿ ಸೋಲೊಪ್ಪಿಕೊಳ್ಳಬೇಕಾಗಿ ಬಂತು.
ಆರ್'ಸಿಬಿ ಪರ ಪವನ್ ನೇಗಿ 10/3 ವಿಕೆಟ್ ಪಡೆದರೆ, ಹರ್ಷಲ್ ಪಟೇಲ್ ದುಬಾರಿ ಎನಿಸಿದರೂ(43/3) ಪ್ರಮುಖ ವಿಕೆಟ್ ಪಡೆಯುವಲ್ಲಿ ಸಫಲರಾದರು.
Last Updated 11, Apr 2018, 1:02 PM IST


| news18 Updated:January 30, 2019, 6:12 PM IST
ಪ್ರಾತಿನಿಧಿಕ ಚಿತ್ರ
Harshith AS
| news18 Updated: January 30, 2019, 6:12 PM IST
ಇನ್ನೇನು ಪ್ರೇಮಿಗಳ ದಿನಾಚರಣೆಗೆ 15 ದಿನಗಳು ಬಾಕಿ ಇದೆ. ಮಾರುಕಟ್ಟೆಗಳಳಂತೂ ಹೊಸ-ಹೊಸ ಉಡುಗೊರೆ ತಯಾರಾಗಿ ನಿಂತಿವೆ. ಹಾಗಿದ್ದರೆ ನಿಮ್ಮ ನೆಚ್ಚಿನ ಪ್ರಿಯಕರ ಅಥವಾ ಪ್ರಿಯತಮೆಗೆ ಯಾವ ಉಡುಗೊರೆ ನೀಡುವುದು..? ಯಾವ ಉಡುಗೊರೆಯನ್ನು ಇಷ್ಷ ಪಡುತ್ತಾರೆ..?
ಇದನ್ನೂ ಓದಿ:  ಮಹಿಳೆಯರು ಈ ಮೊಬೈಲ್ ಫೋನ್ ಬಳಸಿದರೆ ಉತ್ತಮ: ಯಾಕೆ ಗೊತ್ತಾ..?
ಆದರೆ ಮಾರುಕಟ್ಟೆಯಲ್ಲಿ ಖರೀದಿಸಿ ನೀಡುವ ಉಡುಗೊರೆಗಿಂತ ನೀವು ಕೈಯಾರೆ ರಚಿಸಿದ ಉಡುಗೊರೆ ನಿಮ್ಮ ಪ್ರೀತಿ ಪಾತ್ರರನ್ನು ಹೆಚ್ಚು ಆಕರ್ಷಿಸುತ್ತದೆ. ನೀವೆ ತಯಾರಿಸುವ ಕಾರಣ ನಿಮ್ಮ ಮೇಲೆ ಹೆಚ್ಚು ಪ್ರೀತಿ ಮೂಡಲು ಕಾರಣವಾಗಬಹುದು. ಹಾಗಿದ್ದರೆ ಆ ಉಡುಗೊರೆ ತಯಾರಿಸುವುದಾದರೆ ಹೇಗೆ …?  ಈ ವೀಡಿಯೋ ನೋಡಿ


ಗ್ರೇಮ್ ಸ್ಮಿತ್ ಇದೀಗ ಟಿ20 ತಂಡಕ್ಕೆ ಕೋಚ್
Highlights
ಗ್ರೇಮ್ ಸ್ಮಿತ್ ಇದೀಗ ಟಿ20 ತಂಡಕ್ಕೆ ಕೋಚ್
ಜೋಹಾನ್ಸ್‌ಬರ್ಗ್(ಆ.23): ದಕ್ಷಿಣ ಆಫ್ರಿಕಾ ಕ್ರಿಕೆಟ್ ತಂಡದ ಮಾಜಿ ನಾಯಕ ಗ್ರೇಮ್ ಸ್ಮಿತ್ ದಕ್ಷಿಣ ಆಫ್ರಿಕಾದ ಬೆನೊನಿ ಝಲ್ಮಿ ಎನ್ನುವ ಟಿ20 ತಂಡದ ಕೋಚ್ ಆಗಿ ಸ್ಮಿತ್ ನೇಮಕಗೊಂಡಿದ್ದಾರೆ. ಪಂದ್ಯಗಳು ದಕ್ಷಿಣ ಆಫ್ರಿಕಾ'ದಲ್ಲಿಯೇ ನಡೆಯಲಿವೆ. ಹರಿಣಿ ಕ್ರಿಕೆಟ್ ತಂಡದ ನಾಯಕರಾಗಿದ್ದ ಅವರು 3 ವರ್ಷದ ಹಿಂದೆ ನಿವೃತ್ತಿ ಘೋಷಿಸಿದ್ದರು.
Last Updated 11, Apr 2018, 1:07 PM IST


ತೊಗರಿ ಬೇಳೆ ತೊವ್ವೆ ಮಾಡುವ ವಿಧಾನ
  16-07-2019 5:55AM IST    /     No Comments    /     Posted In: Featured News , Recipies
ಅನ್ನ, ಚಪಾತಿಗೆ ಬಿಸಿ ಬಿಸಿಯಾದ ತೊಗರಿ ಬೇಳೆ ತೊವ್ವೆ ಹಾಕಿ ತಿಂದ್ರೆ ಅದ್ರ ರುಚಿಯೇ ಬೇರೆ. ಸುಲಭವಾಗಿ ತೊಗರಿ ತೊವ್ವೆ ಮಾಡಬಹುದು. ಅದು ಹೇಗೆ ಮಾಡೋದು ಅಂತಾ ನಾವು ಹೇಳ್ತೇವೆ ಕೇಳಿ.
ತೊಗರಿ ಬೇಳೆ ತೊವ್ವೆ ಮಾಡಲು ಬೇಕಾಗುವ ಪದಾರ್ಥಗಳು:
ಅರ್ಧ ಕೆ.ಜಿ ತೊಗರಿ ಬೇಳೆ
10 ಹಸಿಮೆಣಸಿನ ಕಾಯಿ
ಒಂದು ಚಮಚ ಕಡಲೇಬೇಳೆ
2 ಚಿಟಕಿ ಅರಿಶಿನ
ನಾಲ್ಕು ಒಣಮೆಣಸಿನ ಕಾಯಿ
ಒಂದು ಚಮಚ ಸಾಸಿವೆ
ಕೊತ್ತಂಬರಿ ಸೊಪ್ಪು
ರುಚಿಗೆ ತಕ್ಕಷ್ಟು ಉಪ್ಪು
ತೊಗರಿಬೇಳೆ ತೊವ್ವೆ ಮಾಡುವ ವಿಧಾನ:
ತೊಗರಿ ಬೇಳೆಯನ್ನು ತೊಳೆದು ಚೆನ್ನಾಗಿ ಬೇಯಿಸಿಕೊಳ್ಳಿ. ಅದಕ್ಕೆ ಕೊತ್ತಂಬರಿ ಸೊಪ್ಪು ಹಾಗೂ ಉಪ್ಪನ್ನು ಹಾಕಿ ತೊಗರಿ ಬೇಳೆಯನ್ನು ಸೌಟಿನ ಸಹಾಯದಿಂದ ಸ್ವಲ್ಪ ಅರೆಯಿರಿ. ಅದನ್ನು ಮತ್ತೆ ಒಲೆ ಮೇಲೆ ಇಡಿ. ಇನ್ನೊಂದು ಕಡೆ ಒಗ್ಗರಣೆಗೆ ಸಾಸಿವೆ, ಹಸಿಮೆಣಸಿನ ಕಾಯಿ, ಒಣ ಮೆಣಸಿನ ಕಾಯಿ, ಕಡಲೇಬೇಳೆ ಹಾಕಿ ಅದನ್ನು ಬೇಳೆಗೆ ಸೇರಿಸಿ. ಮಿಶ್ರಣ ಗಟ್ಟಿಯಾದ ಮೇಲೆ ಕೆಳಗಿಳಿಸಿ. ಬಿಸಿಬಿಸಿ ತೊಗರಿಬೇಳೆ ತೊವ್ವೆ ರೆಡಿ.


ಗೊರಕೆಯ ಕಿರಿಕಿರಿಗೆ, ಇಲ್ಲಿದೆ ಪವರ್ ಫುಲ್ ಮನೆ ಔಷಧಿಗಳು
Wellness
|
Published: Saturday, March 31, 2018, 23:32 [IST]
ಗೊರಕೆಯ ತೊಂದರೆ ಇಂದು ನಿನ್ನೆಯದಲ್ಲ, ಅನಾದಿಕಾಲದಿಂದಲೂ ಇದೆ. ಕುಂಭಕರ್ಣನ ಗೊರಕೆ ಮೈಲುಗಟ್ಟಲೆ ದೂರ ಕೇಳಿಸುತ್ತಿತ್ತು ಎಂದು ರಾಮಾಯಣದಲ್ಲಿಯೇ ಹೇಳಲಾಗಿದೆ. ಒಬ್ಬರ ಸುಖನಿದ್ದೆಗೆ ಕಾರಣವಾಗುವ ಗೊರಕೆ ಇನ್ನೊಬ್ಬರ ನಿದ್ದೆಯನ್ನು ಕೆಡಿಸಬಲ್ಲುದು. ಅಷ್ಟೇ ಏಕೆ, ಗೊರಕೆಯನ್ನೇ ನೆಪವಾಗಿಸಿ ನ್ಯಾಯಾಲಯಗಳಲ್ಲಿ ವಿಚ್ಛೇದನ ಕೇಳಿಕೊಂಡು ಬರುವ ಮಹಿಳೆಯರ ಸಂಖ್ಯೆಯೂ ದೊಡ್ಡದೇ..!
ವೈದ್ಯಕೀಯ ಸಮೀಕ್ಷೆಯ ಪ್ರಕಾರ ಶೇಖಡಾ ಐವತ್ತರಷ್ಟು ವಯಸ್ಕರು ಗೊರಕೆ ಹೊಡೆಯುತ್ತಾರೆ. ಆದರೆ ಇದರ ಪ್ರಮಾಣ ಹೆಚ್ಚು ಕಡಿಮೆ ಇರುತ್ತದೆ. ಆದರೆ ಕೆಲವರ ಗೊರಕೆಯಂತೂ ಬಸ್ಸಿನ ಇಂಜಿನ್ನಿನ ಶಬ್ದಕ್ಕಿಂತಲೂ ಭೀಕರವಾಗಿದ್ದು, ಪಕ್ಕದಲ್ಲಿ ಮಲಗಿದ್ದವರಿಗೂ ಇದರಿಂದ ಕಿರಿಕಿರಿ ಬಂದು ಬಿಡುತ್ತದೆ.
ಸಾಮಾನ್ಯವಾಗಿ ನಮ್ಮ ಮೂಗಿನ ಹಿಂದೆ ಮತ್ತು ಗಂಟಲ ಮೇಲ್ಭಾಗದ ರಚನೆಗಳು ತೆಳುವಾದ ಪಟ್ಟಿಯಂತಿರುತ್ತವೆ. ಎಚ್ಚರಿದ್ದಷ್ಟೂ ಹೊತ್ತು ಇವು ಸೆಳೆತದಲ್ಲಿದ್ದು ವಾಯುಮಾರ್ಗವನ್ನು ಸರಾಗವಾಗಿರಿಸಲು ನೆರವಾಗುತ್ತವೆ. ಗೊರಕೆ ಹೊಡೆಯೋದನ್ನ ನಿಲ್ಲಿಸೋದು ಹೇಗೆ? ಆದರೆ ನಿದ್ದೆ ಬಂದ ಬಳಿಕ ಈ ರಚನೆಗಳು ನಿಯಂತ್ರಣಗಳನ್ನು ಕಳೆದುಕೊಂಡು ಸಡಿಲವಾಗುತ್ತದೆ. ಉಸಿರಾಟದ ಗಾಳಿ ಈ ಪಟ್ಟಿಗಳನ್ನು ಹಾದು ಹೋಗುವಾಗ ಸಡಿಲವಾಗಿದ್ದ ಇವು ಕಂಪಿಸುತ್ತವೆ. ಇದೇ ಗೊರಕೆ! ಹಾಗಾದರೆ ಈ ಕರ್ಕಶ ಧ್ವನಿಯ ಗೊರಕೆಯನ್ನು ನಿಯಂತ್ರಿಸವುದು ಹೇಗಪ್ಪಾ ಎಂದು ಆಲೋಚಿಸುತ್ತಿರುವಿರಾ? ಚಿಂತಿಸದಿರಿ, ಅದಕ್ಕೆಂದೇ ನಾವು ನೀಡಿರುವ ಕೆಲವೊಂದು ಸೂಕ್ತ ಮನೆಮದ್ದುಗಳನ್ನು ಪ್ರಯತ್ನಿಸಿ, ಸೂಕ್ತ ಫಲಿತಾಂಶ ಪಡೆಯಿರಿ...
ಅರಿಶಿನ
ಅರಿಶಿನದಲ್ಲಿ ಪ್ರತಿಜೀವಕ ಗುಣಗಳಿದ್ದು ದೇಹಕ್ಕೆ ಇತರ ರೀತಿಯಲ್ಲಿ ಉಪಕಾರಿಯಾಗಿರುವಂತೆಯೇ ಗೊರಕೆಗೂ ಉತ್ತಮವಾಗಿದೆ. ಇದು ಮೂಗಿನ ಹೊಳ್ಳೆಗಳಲ್ಲಿ ತುಂಬಿಕೊಂಡಿರುವ ಕಫ ಮತ್ತು ಕಲ್ಮಶಗಳನ್ನು ನೀರಾಗಿಸಿ ನಿವಾರಿಸಲು ನೆರವಾಗುತ್ತದೆ. ಗೊರಕೆಗೆ ಗಂಟಲ ಮೇಲ್ಭಾಗ ಮತ್ತು ಮೂಗಿನ ಹಿಂದೆ ಕಟ್ಟಿಕೊಂಡಿರುವ ಕಫ ಪ್ರಮುಖ ಕಾರಣವಾಗಿದೆ. ಇದನ್ನು ನಿವಾರಿಸಲು ಅರಿಶಿನ ಒಂದು ಉತ್ತಮ ಆಯ್ಕೆಯಾಗಿದೆ. ಇದಕ್ಕಾಗಿ ಒಂದು ಲೋಟ ಬಿಸಿಹಾಲಿನಲ್ಲಿ ಒಂದು ಚಿಕ್ಕಚಮಚ ಅರಿಶಿನ ಕದಡಿ ಕುಡಿದು ಮಲಗಿ. ನಿಧಾನವಾಗಿ ಮೂಗು ಕಟ್ಟಿಕೊಂಡಿದ್ದುದು ತೆರೆದಂತೆ ಗೊರಕೆಯೂ ಕಡಿಮೆಯಾಗುತ್ತಾ ಹೋಗುತ್ತದೆ.
ಬೆಳ್ಳುಳ್ಳಿ
ಒಂದು ವೇಳೆ ಕುಹರ (ಸೈನಸ್) ದಲ್ಲಿ (ಕುಹರ-ಮೂಗಿನ ಹಿಂಭಾಗ ಮತ್ತು ಹಣೆಯ ನಟ್ಟ ನಡುವಣ ಟೊಳ್ಳು ಭಾಗ) ಸೋಂಕು ಉಂಟಾಗಿರುವ ಪರಿಣಾಮವಾಗಿ ತಲೆನೋವು ಮತ್ತು ನಿದ್ದೆಯಲ್ಲಿ ಗೊರಕೆ ಕಂಡುಬಂದರೆ ಇದಕ್ಕೆ ಬೆಳ್ಳುಳ್ಳಿ ಉತ್ತಮ ಪರಿಹಾರವಾಗಿದೆ. ಇದು ಈ ಸೋಂಕನ್ನು ಕಡಿಮೆ ಮಾಡುತ್ತದೆ ಹಾಗೂ ಮೂಗಿನ ಹಿಂಭಾಗದಲ್ಲಿ ಕಫ ಕಟ್ಟಿಕೊಂಡಿರುವುದನ್ನು ನಿವಾರಿಸುತ್ತದೆ. ಇದಕ್ಕಾಗಿ ಕೆಲವು ಹಸಿಬೆಳ್ಳುಳ್ಳಿಗಳನ್ನು ರಾತ್ರಿಯ ಊಟದ ಅನ್ನದೊಡನೆ ಕಲಸಿ ಸೇವಿಸಿ.
ಆಲಿವ್ ಎಣ್ಣೆ
ಗೊರಕೆಯನ್ನು ಕಡಿಮೆಗೊಳಿಸಲು ಆಲಿವ್ ಎಣ್ಣೆ ಸಹಾ ಉತ್ತಮ ಆಯ್ಕೆಯಾಗಿದೆ. ಇದರ ಉರಿಯೂತ ನಿವಾರಕ ಗುಣ ವಾಯುಮಾರ್ಗದ ಸೋಂಕನ್ನು ಕಡಿಮೆಗೊಳಿಸಿ ಸೆಳೆತವನ್ನು ಹೆಚ್ಚಿಸುತ್ತದೆ. ಇದು ನಿದ್ದೆಯ ಸಮಯದಲ್ಲಿ ತೀರಾ ಜೋಲುಬೀಳುವುದನ್ನು ತಪ್ಪಿಸಿ ಹೆಚ್ಚಿನ ಕಂಪನವಾಗದಂತೆ ತಡೆಯುತ್ತದೆ. ಪರಿಣಾಮವಾಗಿ ಗೊರಕೆ ಅತೀವವಾಗಿ ಕಡಿಮೆಯಾಗುತ್ತದೆ. ಆಲಿವ್ ಎಣ್ಣೆಯನ್ನು ನಿತ್ಯದ ಅಡುಗೆ ಮತ್ತು ಚಪಾತಿಗಳಿಗೆ ಸವರಿಕೊಂಡು ಬಳಸಲು ಪ್ರಾರಂಭಿಸಿ. ಉತ್ತಮ ಪರಿಣಾಮಕ್ಕಾಗಿ ರಾತ್ರಿ ಮಲಗುವ ಮುನ್ನ ಸಮಪ್ರಮಾಣದಲ್ಲಿ ಆಲಿವ್ ಎಣ್ಣೆ ಮತ್ತು ಜೇನುತುಪ್ಪವನ್ನು ಸೇರಿಸಿ ದಿನದ ಅಂತಿಮ ಆಹಾರವಾಗಿ ಸೇವಿಸಿ ಮಲಗಿ. ಎರಡು ಅಥವಾ ಮೂರು ತೊಟ್ಟು ಆಲಿವ್ ಎಣ್ಣೆಯನ್ನು ನೇರವಾಗಿ ನಾಲಿಗೆಯ ಹಿಂಭಾಗಕ್ಕೆ ಹಾಕಿ ಮಲಗುವುದರಿಂದಲೂ ಉತ್ತಮ ಪರಿಹಾರ ಕಂಡುಬರುತ್ತದೆ.
ಏಲಕ್ಕಿ
ಏಲಕ್ಕಿಯ ಪರಿಮಳವನ್ನು ಹೀರುವುದರಿಂದ ಮೂಗಿನ ಹೊಳ್ಳೆ ಕಟ್ಟಿಕೊಂಡಿರುವುದು, ಉಸಿರಾಟವನ್ನು ಸರಾಗಗೊಳಿಸುವುದು ಸಾಧ್ಯವಾಗುತ್ತದೆ. ಇದಕ್ಕಾಗಿ ಅರ್ಧ ಚಿಕ್ಕ ಚಮಚ ಏಲಕ್ಕಿಯನ್ನು ಒಂದು ಲೋಟ ನೀರಿನಲ್ಲಿ ಚೆನ್ನಾಗಿ ಕುದಿಸಿ ತಣಿಸಿ ರಾತ್ರಿ ಮಲಗುವ ಮುನ್ನ ಗಟಗಟನೇ ಕುಡಿದು ಮಲಗಿ.
ಜೇನು
ಜೇನು ಗಂಟಲ ಒಳಭಾಗದಲ್ಲಿ ಕಟ್ಟಿಕೊಂಡಿರುವ ಕಫವನ್ನು ನಿವಾರಿಸಲು ಮತ್ತು ಊತವನ್ನು ಕಡಿಮೆಗೊಳಿಸಲು ನೆರವಾಗುತ್ತದೆ. ಇದು ಗೊರಕೆಯನ್ನು ಕಡಿಮೆಯಾಗಿಸಲು ಹೆಚ್ಚಿನ ನೆರವು ನೀಡುತ್ತದೆ. ಇದಕ್ಕಾಗಿ ಒಂದು ಲೋಟ ನೀರಿಗೆ ಒಂದು ದೊಡ್ಡಚಮಚ ಜೇನನ್ನು ಸೇರಿಸಿ ಮಲಗುವ ಮುನ್ನ ಕುಡಿಯಿರಿ.
ಸೋಯಾ ಹಾಲು
ನಿಮ್ಮ ನಿತ್ಯದ ಆಹಾರದಲ್ಲಿ ಹಸುವಿನ ಹಾಲಿನ ಬದಲು ಸೋಯಾ ಅವರೆಯ ಬಳಕೆಯಿಂದ ಗೊರಕೆ ಕಡಿಮೆಯಾಗುತ್ತದೆ. ಹಸುವಿನ ಹಾಲಿನಲ್ಲಿರುವ ಒಂದು ವಿಶೇಷ ಕಿಣ್ವ ಮೂಗಿನ ಒಳಭಾಗದ ಕೊಳವೆಗಳನ್ನು ಸಂಕುಚಿಸಲು ಕಾರಣವಾಗಿದ್ದು ಇದರಿಂದ ಗೊರಕೆಯುಂಟಾಗುತ್ತಿದೆ. ಈ ಹಾಲನ್ನು ಬದಲಿಸುವ ಮೂಲಕ ಗೊರಕೆಯೂ ಕಡಿಮೆಯಾಗುತ್ತದೆ.
ಅರಿಶಿನ ಹಾಲು
ಅರಿಶಿನದಲ್ಲಿ ಪ್ರತಿಜೀವಕ ಗುಣಗಳಿದ್ದು ದೇಹಕ್ಕೆ ಇತರ ರೀತಿಯಲ್ಲಿ ಉಪಕಾರಿಯಾಗಿರುವಂತೆಯೇ ಗೊರಕೆಗೂ ಉತ್ತಮವಾಗಿದೆ. ಹಾಗಾಗಿ ನೀವು ಮಾಡಬೇಕಾದದು ಇಷ್ಟೇ, ಪ್ರತಿ ದಿನ ನೀವು ಮಲಗುವ ಮುನ್ನ ಇದಕ್ಕಾಗಿ ಒಂದು ಲೋಟ ಬಿಸಿಹಾಲಿನಲ್ಲಿ ಒಂದು ಚಿಕ್ಕಚಮಚ ಅರಿಶಿನ ಕದಡಿ ಕುಡಿದು ಮಲಗಿ. ನಿಧಾನವಾಗಿ ಮೂಗು ಕಟ್ಟಿಕೊಂಡಿದ್ದುದು ತೆರೆದಂತೆ ಗೊರಕೆಯೂ ಕಡಿಮೆಯಾಗುತ್ತಾ ಹೋಗುತ್ತದೆ.
ಒಂದು ಪಕ್ಕಕ್ಕೆ ವಾಲಿ ಮಲಗಿ!
ಕಿವಿಮಾತುಗಳಲ್ಲಿ ಕಂಡುಬರುವ ಸಲಹೆಯಂತೆ ಗೊರಕೆಯಿಂದ ಮುಕ್ತವಾಗಲು ಒಂದು ಪಕ್ಕಕ್ಕೆ ವಾಲಿ ಮಲಗುವುದು ಉತ್ತಮವಾಗಿದೆ. ಇದೊಂದು ಸುಲಭವಾದ ಮತ್ತು ಸಫಲವಾದ ಕ್ರಮವಾಗಿದೆ.
ಧೂಮಪಾನ, ಮದ್ಯಪಾನಗಳನ್ನು ತ್ಯಜಿಸಿ
ಹೇಳುವುದು ಸುಲಭ, ಅನುಸರಿಸುವುದು ಕಷ್ಟವಾದರೂ ಧೂಮಪಾನ ಮತ್ತು ಮದ್ಯಪಾನ ತ್ಯಜಿಸುವತ್ತ ಒಲವು ತೋರಿಸಿ. ಈಗಾಗಲೇ ವ್ಯಸನಿಯಾಗಿದ್ದರೆ ಇಂದು ಧೂಮಪಾನ ಮತ್ತು ಮದ್ಯಪಾನದಿಂದ ವೈಜ್ಞಾನಿಕವಾಗಿ ಹೊರಬರುವ ವಿಧಾನಗಳು ಲಭ್ಯವಿವೆ. ನಿಮ್ಮ ವೈದ್ಯರು ಮತ್ತು ವ್ಯಸನದಿಂದ ಹೊರಬರಲು ಸಲಹಾ ಕೇಂದ್ರಗಳು ನಿಮ್ಮ ನೆರವಿಗೆ ಬರುತ್ತಾರೆ. ಇವುಗಳ ಪ್ರಯೋಜನ ಪಡೆದುಕೊಳ್ಳಿ. ಈ ವ್ಯಸನಗಳಿಂದ ಹೊರಬರಲು ನಿರ್ಧರಿಸಿದ್ದೇನೆ ಎಂದು ಮುಕ್ತವಾಗಿ ನಿಮ್ಮ ಸ್ನೇಹವೃಂದದಲ್ಲಿ ಹೇಳಿಕೊಳ್ಳಿ, ಅದರಂತೆಯೇ ನಡೆದುಕೊಳ್ಳಿ. ದಿನಗಳು ಬದಲಾಗಿವೆ, ಇಂದು ಈ ವ್ಯಸನದಿಂದ ಹೊರಬರುವವರನ್ನು ಸಮಾಜ ಮುಕ್ತವಾಗಿ ಸ್ವಾಗತಿಸುತ್ತದೆ ಮತ್ತು ಸಹಕರಿಸುತ್ತದೆ. ತನ್ಮೂಲಕ ಗೊರಕೆಯೂ ಕಡಿಮೆಯಾಗಿ ನಿಮ್ಮ ಜೀವನ ಸಂತೋಷಮಯವಾಗುತ್ತದೆ.
ಸಾಧ್ಯವಾದಷ್ಟು ಹಾಲಿನ ಉತ್ಪನ್ನಗಳನ್ನು ದೂರವಿಡಿ
ನಿಮ್ಮ ಆಹಾರ ಕ್ರಮದಲ್ಲಿರುವ ಹಾಲಿನ ಉತ್ಪನ್ನಗಳನ್ನು ಆದಷ್ಟು ಕಡಿಮೆ ಮಾಡಿದರೆ ಗೊರಕೆಯ ಪ್ರಮಾಣ ಬಹಳ ಕಡಿಮೆಯಾಗುತ್ತದೆ. ನಿಮಗೆ ಅಷ್ಟು ಇಷ್ಟವಾದರೆ ಹಾಲಿನ ಉತ್ಪನ್ನಗಳನ್ನು ಸೇವಿಸಿದ ನಾಲ್ಕು ತಾಸಿನ ನಂತರ ಮಲಗುವ ಅಭ್ಯಾಸ ಮಾಡಿ.


ಒಂದು ವಾರ ನಿತ್ಯ 4.5 ಲೀಟರ್ ನೀರು ಕುಡಿಯುವುದರಿಂದ ಆಗುವ ಲಾಭ !
June 14, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ನೀರು ಕುಡಿಯುವುದು ಆರೋಗ್ಯಕ್ಕೆ ಒಳ್ಳೆಯದು, ಆದರೆ ನಮ್ಮ ದೇಹಕ್ಕೆ ಅಗತ್ಯವಿರುವ ನೀರನ್ನು ಕುಡಿಯುತ್ತಿದ್ದೇವೆ ಎಂದು ಭಾವಿಸುತ್ತೇವೆ, ಆದರೆ ಎಷ್ಟೋ ಬಾರಿ ನಾವು ನಮ್ಮ ದೇಹಕ್ಕೆ ಅಗತ್ಯವಿರುವಷ್ಟು ನೀರನ್ನು ಕುಡಿದಿರುವುದಿಲ್ಲ, ಈ ಸತ್ಯಾಂಶ ಇತ್ತೀಚೆಗಷ್ಟೆ ತಿಳಿಯಿತು.
ಇತ್ತೀಚೆಗೆ ಆಯುರ್ವೇದ ವೈದ್ಯರನ್ನು ಭೇಟಿಯಾಗಿದ್ದರು ಒಬ್ಬರು, ಆಗ ಅವರು ‘ನಿಮಗೆ ಪಿತ್ತದೋಷ ಇರುವುದರಿಂದ ನಿಮ್ಮ ದೇಹದ ಉಷ್ಣತೆ  ಹೆಚ್ಚಾಗುತ್ತಿದೆ ಅಲ್ಲದೆ ದೇಹಕ್ಕೆ ಅಗತ್ಯವಾದಷ್ಟು ನೀರು ಕುಡಿಯುತ್ತಿಲ್ಲ’ ಎಂದರು. ಅಲ್ಲಿಂದ ಹೆಚ್ಚು ಅವರು ನೀರು ಕುಡಿಯಲಾರಂಭಿಸಿದರು, ಒಂದು ವಾರವಾಗುಷ್ಟರಲ್ಲಿ ಅವರಲ್ಲಿ ಈ ಬದಲಾವಣೆ ಕಂಡು ಬಂತು:
ದೇಹ ತುಂಬಾ ಹಗುರವಾದಂತೆ ಅನಿಸಲಾರಂಭಿಸಿತು, ದೇಹದಲ್ಲಿ ಹೊಸ ಚೈತನ್ಯ ತುಂಬಿತು.
ನನ್ನಲ್ಲಿ ಕುಂದುತ್ತಿದ್ದ ಲೈಂಗಿಕ ಆಸಕ್ತಿ ಮತ್ತೆ ಹೆಚ್ಚಾಯಿತು.
ನನ್ನ ತ್ವಚೆಯ ಹೊಳಪು ಹೆಚ್ಚಿತು.
ಮಲಬದ್ಧತೆ ಸಮಸ್ಯೆ ನಿವಾರಣೆಯಾಯ್ತು.
ದೇಹದಲ್ಲಿ ನೀರಿನಂಶ ಕಡಿಮೆಯಾಗಿದೆ ಎಂದು ತಿಳಿಯುವುದು ಹೇಗೆ?
ದೇಹದಲ್ಲಿ ನೀರಿನಂಶ ಕಡಿಮೆಯಾದರೆ ಮೂತ್ರ ಹಳದಿ ಬಣ್ಣಕ್ಕೆ ತಿರುಗುತ್ತದೆ. ನೀವು ಸರಿಯಾದ ಪ್ರಮಾಣದಲ್ಲಿ ನೀರು ಕುಡಿದರೆ ಮೂತ್ರದಲ್ಲಿ ಹಳದಿ ಬಣ್ಣ ಇರುವುದಿಲ್ಲ.
Tags


Bengaluru, First Published 4, Nov 2018, 10:49 AM IST
Highlights
ದುನಿಯಾ ವಿಜಿಗೆ ಮತ್ತೊಂದು ಸಂಕಷ್ಟ | ದುನಿಯಾ ವಿಜಿ ಮೇಲೆ ಮತ್ತೊಂದು ಚಾರ್ಜ್ ಶೀಟ್ ಸಲ್ಲಿಕೆ
ಬೆಂಗಳೂರು (ನ. 04): ನಟ ದುನಿಯಾ ವಿಜಿಗೆ ಮತ್ತೊಂದು ಆಘಾತ ಎದುರಾಗಿದೆ. ನಿರ್ಮಾಪಕ ಸುಂದರ್ ಗೌಡನನ್ನ ಎಸ್ಕೇಪ್ ಮಾಡಿಸಿದ ಕೇಸಲ್ಲಿ ವಿಜಿ ಮೇಲೆ ಅಚ್ಚುಕಟ್ಟು ಪೊಲೀಸರು ಚಾರ್ಜ್ ಶೀಟ್  ಸಲ್ಲಿಸಿದ್ದಾರೆ.
ಮಾಸ್ತಿಗುಡಿ ಚಿತ್ರೀಕರಣದ ವೇಳೆ ಖಳನಟರ ಸಾವಿನ ಕೇಸ್ ನಲ್ಲಿ ಸುಂದರ್ ಗೌಡ ಕೋರ್ಟ್ ಗೆ ಹಾಜರಾಗಿರಲಿಲ್ಲ. ಹೀಗಾಗಿ ಸುಂದರ್ ಗೌಡ ಮನೆಗೆ ಪೊಲೀಸರು ಅರೆಸ್ಟ್ ವಾರೆಂಟ್ ತಂದಿದ್ದರು.   ಈ ವೇಳೆ ಅಲ್ಲೇ ಇದ್ದ ದುನಿಯಾ ವಿಜಿ ಪೊಲೀಸರ ಮೇಲೆ ದಬ್ಬಾಳಿಕೆ ಮಾಡಿದರು.  ರಾತ್ರಿ ವೇಳೆ ದಬ್ಬಾಳಿಕೆ ಮಾಡ್ತಿದ್ದೀರ, ನಿಮ್ಮ ಮೇಲೆ ಕೇಸ್ ಹಾಕಿಸ್ತೀನಿ ಅಂತಾ ಅವಾಜ್ ಹಾಕಿದ್ದರು  ಅಲ್ಲದೇ ಸುಂದರ್ ಪಿ ಗೌಡನನ್ನ ತಪ್ಪಿಸಿಕೊಳ್ಳಲು ಸಹಾಯ ಮಾಡಿದ್ದರು ವಿಜಿ.
ಕೋರ್ಟ್ ಆದೇಶವನ್ನ ಉಲ್ಲಂಘಿಸಿ, ಸರ್ಕಾರಿ ಕೆಲಸಕ್ಕೆ ತಡೆಯೊಡ್ಡಿದ ಆರೋಪದ ಮೇಲೆ ದುನಿಯಾ ವಿಜಿ ಮೇಲೆ ದೂರು ದಾಖಲಿಸಲಾಗಿತ್ತು. ಇದೀಗ 65 ಪುಟಗಳ ಚಾರ್ಜ್ ಶೀಟ್ ಸಲ್ಲಿಸಿದ ಪೊಲೀಸರು ಎರಡನೇ ಎಸಿಎಂಎಂ ನ್ಯಾಯಾಲಯಕ್ಕೆ ಚಾರ್ಜ್ ಶೀಟ್ ಸಲ್ಲಿಕೆ ಮಾಡಿದ್ದಾರೆ.
Last Updated 4, Nov 2018, 10:49 AM IST


Bengaluru, First Published 9, Oct 2018, 7:42 AM IST
Highlights
ಮೊಟ್ಟಮೊದಲ ಬಾರಿಗೆ ತೆಲುಗು ಮಾಧ್ಯಮಗಳ ಮುಂದೆ ಮಾತನಾಡಿರುವ ರಶ್ಮಿಕಾ ಮಂದಣ್ಣ ರಕ್ಷಿತ್ ಶೆಟ್ಟಿ ಜೊತೆಗಿನ ಬ್ರೇಕ್ ಅಪ್ ನಿಜವೆಂದು ಒಪ್ಪಿಕೊಂಡಿದ್ದಾರೆ.
ಬೆಂಗಳೂರು :  ನಟ ರಕ್ಷಿತ್ ಶೆಟ್ಟಿಜತೆಗಿನ ಬ್ರೇಕಪ್ ಸುದ್ದಿಯನ್ನು ನಟಿ ರಶ್ಮಿಕಾ ಮಂದಣ್ಣ ಅಧಿಕೃತವಾಗಿ ಒಪ್ಪಿಕೊಂಡಿದ್ದಾರೆ. ಈ ಕುರಿತು ಮೊಟ್ಟಮೊದಲ ಬಾರಿಗೆ ತೆಲುಗು ಮಾಧ್ಯಮಗಳ ಮುಂದೆ ಮಾತನಾಡಿರುವ ರಶ್ಮಿಕಾ ಮಂದಣ್ಣ, ನಾನು ಮತ್ತು ರಕ್ಷಿತ್ ಶೆಟ್ಟಿಪರಿಚಯವಾಗಿದ್ದು ಕಿರಿಕ್ ಪಾರ್ಟಿ ಚಿತ್ರದ ಮೂಲಕ.
ನಮ್ಮ ಈ ವೃತ್ತಿ ಪರಿಚಯ ಪ್ರೀತಿಯಾಗಿ ಬದಲಾಗುವುದಕ್ಕೆ ತುಂಬಾ ದಿನ ಹಿಡಿಯಲಿಲ್ಲ. ಕೊನೆಗೆ ನಮ್ಮಿಬ್ಬರ ಪ್ರೀತಿಯ ವಿಷಯವನ್ನು ನಾನೇ ಮೊದಲು ನಮ್ಮ ತಾಯಿ ಅವರ ಬಳಿ ಹೇಳಿಕೊಂಡೆ. ನಮ್ಮಿಬ್ಬರ ಪ್ರೀತಿ ವಿಷಯಕ್ಕೆ ನಮ್ಮ ತಾಯಿ ಯಾವುದೇ ರೀತಿಯಲ್ಲೂ ವಿರೋಧ ವ್ಯಕ್ತಪಡಿಸಲಿಲ್ಲ. ಸಂತೋಷವಾಗಿ ಒಪ್ಪಿಕೊಂಡರು ಎಂದು ಹೇಳಿದ್ದಾರೆ.
ಎರಡು ಕುಟುಂಬಗಳ ಒಪ್ಪಿಗೆಯಿಂದಲೇ ನಾವಿಬ್ಬರೂ ನಿಶ್ಚಿತಾರ್ಥ ಕೂಡ ಮಾಡಿಕೊಂಡೆವು. ಆದರೆ ಬರಬರುತ್ತಾ ನಮ್ಮಿಬ್ಬರ ನಡುವೆ ಕೆಲವು ಕಾರಣಗಳಿಗೆ ಮನಸ್ತಾಪ ಉಂಟಾಯಿತು. ಈ ಮನಸ್ತಾಪದಿಂದ ಇಬ್ಬರು ಜೊತೆಯಾಗಿ ಮುಂದುವರಿಯಲು ಸಾಧ್ಯವಿಲ್ಲ ಎಂದು ಅನಿಸಿತು. ಈ ಕಾರಣಕ್ಕೋಸ್ಕರ ನಾನು ಮತ್ತು ರಕ್ಷಿತ್ ಶೆಟ್ಟಿದೂರವಾಗಿದ್ದು ಈ ಬಗ್ಗೆ ಯಾರಿಗೂ ಏನೂ ಯಾರಿಗೂ ಏನೂ ಬೇಸರವಿಲ್ಲ. ಖುಷಿಯಿಂದಲೇ ದೂರವಾಗಿದ್ದೇವೆ ಎಂದು ರಶ್ಮಿಕಾ ಹೇಳಿದ್ದಾರೆ. ಈಗ ನನಗೆ ಸಿನಿಮಾ ಸಿನಿಮಾ ಬಿಟ್ಟು ಬೇರೆ ಯಾವುದೇ ರೀತಿಯ ಯೋಜನೆಗಳಿಲ್ಲ ಎಂದು ಅವರು ಸ್ಪಷ್ಟಪಡಿಸಿದ್ದಾರೆ.
Last Updated 9, Oct 2018, 7:42 AM IST


ಸ್ಯಾಂಡಲ್‌ವುಡ್‌ನಲ್ಲಿ ಹಲ್ ಚಲ್ ಎಬ್ಬಿಸಿದ್ದಾರೆ ಯಶ್!
2, Dec 2018, 1:20 PM IST
ಇದೇ ಡಿಸಂಬರ್ 21 ರಂದು ಕೆಜಿಎಫ್ ಬಿಡುಗಡೆಯಾಗಲಿದೆ. ಈ ಸಿನಿಮಾದ ಟ್ರೇಲರ್ ಈಗಾಗಲೇ ಬಿಡುಗಡೆಯಾಗಿದ್ದು ಭಾರೀ ಸದ್ದು ಮಾಡುತ್ತಿದೆ. ದಕ್ಷಿಣದ ಸೆಕೆಂಡ್ ಪ್ರಭಾಸ್ ಎನ್ನುವ ಟೈಟಲನ್ನು ಯಶ್ ಗೆ ನೀಡಲಾಗಿದೆ. ನಾನು ಸೆಕೆಂಡ್ ಪ್ರಭಾಸ್ ಅಲ್ಲ, ಮೊದಲು ಯಶ್. ನಾನು ನಾನೇ ಎಂದು ಯಶ್ ಪ್ರತಿಕ್ರಿಯಿಸಿದ್ದಾರೆ.


Bengaluru, First Published 13, Oct 2018, 4:04 PM IST
Highlights
ಫುಟ್ಬಾಲ್ ಮೈದಾನಕ್ಕೆ ದಿಢೀರ್ ನಾಯಿ ಎಂಟ್ರಿ ಕೊಟ್ಟು ಪಂದ್ಯ ನಿಲ್ಲಿಸಿದ ಘಟನೆಗಳು ಹಲವಾರಿವೆ. ಇದೀಗ ಫುಟ್ಬಾಲ್ ಪಂದ್ಯದ ವೇಳೆ ನಾಯಿ ಎಂಟ್ರಿಯಿಂದ ಫುಟ್ಬಾಲ್ ಪಟುಗಳೆಲ್ಲಾ ನಾಯಿ ಜೊತೆ ಆಟವಾಡಿದ್ದಾರೆ. ಇಲ್ಲಿದೆ ಹೆಚ್ಚಿನ ಮಾಹಿತಿ.
ಜಾರ್ಜಿಯಾ(ಅ.13): ಕ್ರಿಕೆಟ್, ಫುಟ್ಬಾಲ್ ಸೇರಿದಂತೆ ಬಹುತೇಕ ಪಂದ್ಯಗಳು ನಡೆಯುತ್ತಿರುವಾಗ ನಾಯಿ ಎಂಟ್ರಿ ಕೊಡುತ್ತಿರುವುದು ಹೊಸದೇನಲ್ಲ. ನಾಯಿಯಿಂದಾಗಿ ಪಂದ್ಯ ಕೆಲ ಕಾಲ ಸ್ಥಗಿತಗೊಳಿಸಿದ ಉಹಾಹರಣೆಗಳಿವೆ. ಆದರೆ ಇದೇ ಮೊದಲ ಬಾರಿಗೆ ಎಂಟ್ರಿ ಕೊಟ್ಟ ನಾಯಿ ಫುಟ್ಬಾಲ್ ಪಟುಗಳ ಜೊತೆ ಸ್ವಚ್ಚಂದವಾಗಿ ಆಟವಾಡಿದ ಘಟನೆ ನಡೆದಿದೆ.
ಜಾರ್ಜಿಯಾದಲ್ಲಿ ನಡೆಯುತ್ತಿದ್ದ ವೃತ್ತಿಪರ ಫುಟ್ಬಾಲ್ ಪಂದ್ಯಕ್ಕೆ ಕಪ್ಪು ಲ್ಯಾಬ್ರಡಾರ್ ನಾಯಿ ಎಂಟ್ರಿ ಕೊಟ್ಟಿದೆ. ಈ ನಾಯಿ ಇಡೀ ಮೈದಾನ ಸುತ್ತಾಡಿ ಫುಟ್ಬಾಲ್ ಪಟುಗಳ ಜೊತೆ ಆಟವಾಡಲು ಮುಂದಾಗಿದೆ.
ಗೋಲ್‌ಕೀಪರ್ ನಾಯಿಯನ್ನ ಕೆಲ ಹೊತ್ತು ಮುದ್ದಾಡಿದರು. ಅಷ್ಟರಲ್ಲೇ ಭದ್ರತಾ ಅಧಿಕಾರಿಗಳು ಧಾವಿಸಿದರು. ನಾಯಿಯನ್ನ ಸುಲಭವಾಗಿ ಹಿಡಿದರು. ಆದರೆ ಮೈದಾನದಿಂದ ಹೊರಗೆ ಕಳುಹಿಸಲು ಸಾಧ್ಯವಾಗಲಿಲ್ಲ. ಭದ್ರತಾ ಸಿಬ್ಬಂಧಿಯಿಂದ ತಪ್ಪಿಸಿಕೊಂಡ ನಾಯಿ ಫುಟ್ಬಾಲ್ ಪಟುಗಳ ಜೊತೆ ಆಟಕ್ಕೆ ನಿಂತೇ ಬಿಟ್ಟಿತು.
ಆಟಗಾರರು ನಾಯಿ ಜೊತೆ  ಆಟವಾಡುತ್ತಾ ನಾಯಿಯನ್ನ ಹೊರಗೆ ಕಳುಹಿಸುವಲ್ಲಿ ಯಶಸ್ವಿಯಾದರು. ನಾಯಿ ಪ್ರಹಸದ ಬಳಿಕ ಪಂದ್ಯ ಮತ್ತೆ ಆರಂಭಗೊಂಡಿತು.
Last Updated 13, Oct 2018, 4:04 PM IST


ಶ್ರೀಕಾಂತ್ ಮೇಲೆ ನಿರೀಕ್ಷೆ
ಇಂದಿನಿಂದ ಮಲೇಷ್ಯಾ ಓಪನ್ ಬ್ಯಾಡ್ಮಿಂಟನ್ ಟೂರ್ನಿ
ಶ್ರೀಕಾಂತ್ ಮೇಲೆ ನಿರೀಕ್ಷೆ
ಪ್ರಜಾವಾಣಿ ವಾರ್ತೆ
Published:
02 ಏಪ್ರಿಲ್ 2019, 01:59  IST
Updated:
02 ಏಪ್ರಿಲ್ 2019, 01:59  IST
ಅಕ್ಷರ ಗಾತ್ರ :
ಆ
ಆ
ಕ್ವಾಲಾಲಂಪುರ: ಇಂಡಿಯಾ ಓಪನ್‌ನಲ್ಲಿ ಉತ್ತಮ ಸಾಮರ್ಥ್ಯ ತೋರಿದ್ದ ಭಾರತದ ಕಿದಂಬಿ ಶ್ರೀಕಾಂತ್, ಮಲೇಷ್ಯಾ ಓಪನ್ ಬ್ಯಾಡ್ಮಿಂಟನ್ ಟೂರ್ನಿಯಲ್ಲಿ ಪ್ರಶಸ್ತಿ ಜಯಿಸುವತ್ತ ಚಿತ್ತ ನೆಟ್ಟಿದ್ದಾರೆ.
ಮಂಗಳವಾರದಿಂದ ಪಂದ್ಯಗಳು ನಡೆಯಲಿವೆ.
ಶ್ರೀಕಾಂತ್ ಅವರು ಭಾನುವಾರ ಮುಗಿದ ಇಂಡಿಯಾ  ಓಪನ್‌ನಲ್ಲಿ ರನ್ನರ್ ಅಪ್ ಆಗಿದ್ದರು. ಫೈನಲ್‌ನಲ್ಲಿ ಡೆನ್ಮಾರ್ಕ್‌ನ ವಿಕ್ಟರ್ ಆ್ಯಕ್ಸಲ್‌ಸನ್ ಎದುರು ಸೋತಿದ್ದರು. ಭಾರತದ ಆಟಗಾರ ಬಿಡಬ್ಲ್ಯುಎಫ್ ವಿಶ್ವ ಟೂರ್‌ನಲ್ಲಿ 17 ತಿಂಗಳ ನಂತರ ಪ್ರಶಸ್ತಿ ಸುತ್ತು ಪ್ರವೇಶಿಸಿದ್ದರು.
ಬುಧವಾರ ನಡೆಯುವ ಪುರುಷರ ಸಿಂಗಲ್ಸ್ ವಿಭಾಗದ ಆರಂಭಿಕ ಸುತ್ತಿನ ಹೋರಾಟದಲ್ಲಿ 26ರ ಹರೆಯದ ಶ್ರೀಕಾಂತ್, ಇಂಡೊನೇಷ್ಯಾದ ಇಶಾನ್ ಮೌಲಾನ ಮುಸ್ತಾಫ ಎದುರು ಸೆಣಸಲಿದ್ದಾರೆ.
‘ಹೋದ ವಾರ ನಡೆದ ಇಂಡಿಯಾ ಓಪನ್‌ನಲ್ಲಿ ಉತ್ತಮ ಆಟ ಆಡಿದ್ದೆ. ಈ ಟೂರ್ನಿಯಲ್ಲೂ ಹಿಂದಿನ ಆಟವನ್ನು ಮುಂದುವರಿಸಿ ಪ್ರಶಸ್ತಿ ಜಯಿಸಲು ಪ್ರಯತ್ನಿಸುತ್ತೇನೆ’ ಎಂದು ಶ್ರೀಕಾಂತ್ ಹೇಳಿದ್ದಾರೆ.
ಮಹಿಳಾ ಸಿಂಗಲ್ಸ್ ವಿಭಾಗದಲ್ಲಿ ಪಿ.ವಿ.ಸಿಂಧು ಮತ್ತು ಸೈನಾ ನೆಹ್ವಾಲ್ ಭಾರತದ ಭರವಸೆಯಾಗಿದ್ದಾರೆ.
ಒಲಿಂಪಿಕ್ಸ್‌ನಲ್ಲಿ ಬೆಳ್ಳಿಯ ಪದಕ ಗೆದ್ದ ಸಾಧನೆ ಮಾಡಿರುವ ಸಿಂಧು, ಇಂಡಿಯಾ ಓಪನ್‌ನಲ್ಲಿ ಸೆಮಿಫೈನಲ್ ಪ್ರವೇಶಿಸಿದ್ದರು. ಮಲೇಷ್ಯಾ ಓಪನ್‌ನಲ್ಲಿ ಭಾರತದ ಆಟಗಾರ್ತಿ ಐದನೇ ಶ್ರೇಯಾಂಕ ಹೊಂದಿದ್ದಾರೆ. ಮೊದಲ ಸುತ್ತಿನಲ್ಲಿ ಸಿಂಧು, ಜಪಾನ್‌ನ ಅಯಾ ಒಹೊರಿ ಎದುರು ಪೈಪೋಟಿ ನಡೆಸಲಿದ್ದಾರೆ.
ಗಾಯದಿಂದ ಚೇತರಿಸಿಕೊಂಡಿರುವ ಸೈನಾ ನೆಹ್ವಾಲ್ ಕೂಡಾ ಪ್ರಶಸ್ತಿಯ ಕನವರಿಕೆಯಲ್ಲಿದ್ದಾರೆ. ಸ್ವಿಸ್ ಓಪನ್ ಮತ್ತು ಇಂಡಿಯಾ ಓಪನ್‌ನಿಂದ ಹಿಂದೆ ಸರಿದಿದ್ದ ಸೈನಾ ಮೊದಲ ಸುತ್ತಿನಲ್ಲಿ ಥಾಯ್ಲೆಂಡ್‌ನ ಪೊರ್ನ್‌ಪಾವೀ ಚೊಚುವಾಂಗ್ ಎದುರು ಆಡಲಿದ್ದಾರೆ. ಸೈನಾ ಈ ಟೂರ್ನಿಯಲ್ಲಿ ಎಂಟನೇ ಶ್ರೇಯಾಂಕ ಹೊಂದಿದ್ದಾರೆ.
ಎಚ್.ಎಸ್.ಪ್ರಣಯ್ ಕೂಡಾ ಉತ್ತಮ ಸಾಮರ್ಥ್ಯ ತೋರುವ ಉತ್ಸಾಹದಲ್ಲಿದ್ದಾರೆ. ಮೊದಲ ಸುತ್ತಿನಲ್ಲಿ ಅವರು ಸಿತ್ತಿಕೋಮ್ ಥಾಮಸಿನ್ ಎದುರು ಹೋರಾಡಲಿದ್ದಾರೆ.
ಪುರುಷರ ಡಬಲ್ಸ್ ವಿಭಾಗದಲ್ಲಿ ಭಾರತದ ಭರವಸೆಯಾಗಿರುವ ಮನು ಅತ್ರಿ ಮತ್ತು ಬಿ.ಸುಮೀತ್ ರೆಡ್ಡಿ ಅವರು ಜಪಾನ್‌ನ ತಕುಟೊ ಇಂಜ್ವೆ ಮತ್ತು ಯೂಕಿ ಕನೆಕೊ ಎದುರು ಸೆಣಸಲಿದ್ದಾರೆ.
ಸಮೀರ್ ವರ್ಮಾ, ಚೀನಾದ ಶಿ ಯೂಕಿ ಎದುರು ಆಡಲಿದ್ದು, ಮಿಶ್ರ ಡಬಲ್ಸ್ ಜೋಡಿ ಪ್ರಣವ್ ಜೆರಿ ಚೋಪ್ರಾ ಮತ್ತು ಎನ್.ಸಿಕ್ಕಿ ರೆಡ್ಡಿ ಅವರು ಚೀನಾದ ಹಾನ್ ಚೆಂಗ್‌ಕಾಯ್ ಮತ್ತು ಜಾವೊ ಹಾವೊಡೊಂಗ್ ಎದುರು ಸೆಣಸಲಿದ್ದಾರೆ.
ಮಹಿಳೆಯರ ಡಬಲ್ಸ್‌ನಲ್ಲಿ ಅಶ್ವಿನಿ ಪೊನ್ನಪ್ಪ ಮತ್ತು ಎನ್.ಸಿಕ್ಕಿ ರೆಡ್ಡಿ ಅವರು ಕಣದಲ್ಲಿದ್ದು, ಮೊದಲ ಸುತ್ತಿನಲ್ಲಿ ಭಾರತದ ಜೋಡಿಯು ಬೇಕ್ ಹಾ ನಾ ಮತ್ತು ಕಿನ್ ಹೈ ರಿನ್ ಎದುರು ಸೆಣಸಲಿದೆ.


ಅತಿಯಾದ ಜಂಕ್ ಫುಡ್ ಸೇವನೆ ಗರ್ಭಧಾರಣೆಗೆ ಕುತ್ತು
news18 Updated:May 7, 2018, 12:54 PM IST
news18 Updated: May 7, 2018, 12:54 PM IST
ನ್ಯೂಸ್ 18 ಕನ್ನಡ
ಅತಿಯಾದ ಜಂಕ್ ಫುಡ್ ಸೇವಿಸುವ ಮಹಿಳೆಯರು ಗರ್ಭವತಿಯಾಗಲು ಹೆಚ್ಚಿನ ಸಮಯ ತೆಗೆದುಕೊಳ್ಳುತ್ತಾರೆ ಎಂಬ ಅಚ್ಚರಿಯ ವಿಷಯವು ಇತ್ತೀಚಿನ ಅಧ್ಯಯನದಿಂದ ತಿಳಿದು ಬಂದಿದೆ.  ಕರಿದ ತಿಂಡಿಗಳ ಅತಿಯಾದ ಸೇವೆನೆಯಿಂದ ಒಂದು ವರ್ಷದೊಳಗೆ ಗರ್ಭಧರಿಸುವುದು ಕಷ್ಟವಾಗುತ್ತದೆ ಎಂದು ಅಧ್ಯಯನದಲ್ಲಿ ತಿಳಿಸಲಾಗಿದೆ.
ಮೂರು ವಾರಗಳಲ್ಲಿ ಒಮ್ಮೆಯಾದರು ದಿನನಿತ್ಯದ ಆಹಾರ ಕ್ರಮದಲ್ಲಿ ಹಣ್ಣುಗಳು ಇಲ್ಲದಿದ್ದರೆ ಕೂಡ ಗರ್ಭವತಿಯಾಗಲು ಸಮಯ ತೆಗೆದುಕೊಳ್ಳುತ್ತದೆ ಎಂದು ಜರ್ನಲ್ ಹ್ಯೂಮೆನ್ ರಿಪ್ರೊಡಕ್ಷನ್ ಸಂಶೋಧಕರು ತಿಳಿಸಿದ್ದಾರೆ.ಹಾಗೆಯೇ ಬರ್ಗರ್, ಫಿಜ್ಜಾ , ಫ್ರೈಡ್ ಚಿಕನ್ಗಳಂತಹ ಆಹಾರಗಳನ್ನು ವಾರಕ್ಕೆ ನಾಲ್ಕು ಬಾರಿ ಅಥವಾ ಅದಕ್ಕಿಂತ ಹೆಚ್ಚಿನ ಬಾರಿ ಸೇವಿಸಿದರೂ ಕೂಡ ಮಹಿಳೆಯರು ಗರ್ಭಿಣಿಯಾಗಲು ಬಯಸುವ ಸಮಯಕ್ಕಿಂತ ಹೆಚ್ಚಿನ ಸಮಯ ತೆಗೆದುಕೊಳ್ಳುತ್ತದೆ.
ಡಯಟ್ ಪಾಲಿಸುವುದರಿಂದ ಗರ್ಭಧಾರಣೆಯ ನಿಧಾನಗತಿಯನ್ನು ತಡೆಯಬಹುದು. ಅದರಲ್ಲೂ ಆಹಾರದಲ್ಲಿ ಹಣ್ಣುಗಳ ಸೇವನೆ ಹೆಚ್ಚಾಗಿದ್ದರೆ ಮತ್ತೂ ಒಳ್ಳೆಯದು ಎಂದು ಮುಖ್ಯ ಸಂಶೋಧಕ ಕ್ಲೈರ್ ರಾಬರ್ಸ್ ಹೇಳಿದ್ದಾರೆ.
ಆಸ್ಟ್ರೇಲಿಯಾ, ನ್ಯೂ ಬ್ರಿಟನ್ ಮತ್ತು ನ್ಯೂಜಿಲೆಂಡ್ನಲ್ಲಿ 2004-2011ರ ನಡುವೆ ರಾಬರ್ಟ್ಸ್ ಮತ್ತು ತಂಡ ನಡೆಸಿದ 'ಪ್ರೆಗ್ನೆನ್ಸಿ ಎಂಡ್ಪಾಯಿಂಟ್' (SCOPE) ಸಮೀಕ್ಷೆಯಲ್ಲಿ ಸಂಗ್ರಹಿಸಿದ ಮಾಹಿತಿಯಿಂದ ಈ ವಿಷಯ ಗೊತ್ತಾಗಿದೆ.
ಹಣ್ಣು ಹಂಪಲು ಕೂಡಿದ ಆಹಾರ ತೆಗೆದುಕೊಂಡ 5600 ಮಹಿಳೆಯರು ಮೊದಲ ತಿಂಗಳಲ್ಲೆ ಗರ್ಭವತಿಯಾಗಿರುವುದು ಈ ಅಧ್ಯಯನದಿಂದ ಸಾಬೀತಾಗಿದೆ. ಅಲ್ಲದೆ ಜಂಕ್ ಫುಡ್ ಸೇವಿಸುವುದರಿಂದ ಗರ್ಭಧಾರಣೆಯ ಸಮಯವನ್ನು ಹೆಚ್ಚಿಸುವುದಲ್ಲದೆ,  ಬಂಜೆತನಕ್ಕೆ ಕಾರಣವಾಗಲಿದೆ ಎಂದು ಸಂಶೋಧನೆಯಿಂದ ತಿಳಿದು ಬಂದಿದೆ.


ಮನಸ್ಸಿನ ಜತೆ ಹೋರಾಡುವ ರಂಗನಾಯಕಿ
Vijaya Karnataka| Sep 10, 2019, 04.51 PM IST
-ನಂದಿನಿ ಕೆ.ಎಲ್
ದಯಾಳ್ ಪದ್ಮನಾಭನ್ ನಿರ್ದೇಶನದ 'ರಂಗನಾಯಕಿ' ಚಿತ್ರದಲ್ಲಿದೌರ್ಜನ್ಯಕ್ಕೆ ಒಳಗಾದ ಹುಡುಗಿಯ ಪಾತ್ರ ನಿರ್ವಹಿಸುತ್ತಿದ್ದಾರೆ ಅದಿತಿ ಪ್ರಭುದೇವ. ಈ ಕುರಿತು ಅವರು ಲವಲವಿಕೆ ಜತೆ ಮಾತನಾಡಿದ್ದಾರೆ.
*ದೌರ್ಜನ್ಯಕ್ಕೆ ಒಳಗಾದ ಹುಡುಗಿಯ  ಪಾತ್ರಕ್ಕಾಗಿ ನೀವು ಹೇಗೆಲ್ಲತಯಾರಿ ಮಾಡಿಕೊಂಡಿರಿ?
ಅದೊಂದು ಶೋಷಿತ ಮಹಿಳೆಯನ್ನು ಪ್ರತಿನಿಧಿಸುವ ಪಾತ್ರವಾಗಿದ್ದರಿಂದ ತುಂಬಾ ತಯಾರಿ ಬೇಕಿತ್ತು. ಡಿಗ್ಲಾಮ್ ಪಾತ್ರದಲ್ಲಿಜೀವಿಸೋದೇ ಒಂದು ಸವಾಲು. ಹಾಗಾಗಿ ನಿರ್ದೇಶಕರು ಮುಂಚಿತವಾಗಿಯೇ ನನಗೆ ಕೆಲವು ಪುಸ್ತಕ ಹಾಗೂ ದಾಖಲೆಗಳನ್ನು ಸ್ಟಡಿ ಮಾಡಲು ಕೊಟ್ಟಿದ್ದರು. ಆಯಾ ಘಟನೆಗಳ ಕುರಿತು ಓದುವಾಗ ಭಾವುಕಳಾಗುತ್ತಿದ್ದೆ. ಕಣ್ಣೀರಾಕಿದ್ದೇನೆ. ಆಸ್ಥಿತಿಯಲ್ಲಿನಮ್ಮನ್ನು ಊಹಿಸಿಕೊಳ್ಳಲು ಸಾಧ್ಯವಾಗುವುದಿಲ್ಲ. ನಿರ್ಭಯ ಪ್ರಕರಣದ ಸ್ಫೂರ್ತಿಯಿಂದ ರಚಿತವಾದ ಕಥೆಯನ್ನು ಸಿನಿಮಾ ಮಾಡಲಾಗಿದೆ. ಒಂದು ವೇಳೆ ನಿರ್ಭಯ ಬದುಕಿದ್ದರೆ ಅವಳೂ ರಂಗನಾಯಕಿ ಆಗಿರುತ್ತಿದ್ದಳು.
*ರಂಗನಾಯಕಿ ನಿಮ್ಮನ್ನು ಕಾಡಿದ್ದು ಹೇಗೆ?
ಶೂಟಿಂಗ್ ಆರಂಭವಾಗಿ 10 ದಿನಗಳ ಕಾಲ ಫೋನ್, ಸೋಷಿಯಲ್ ಮೀಡಿಯಾ ಮತ್ತು ಫ್ರೆಂಡ್ಸ್ ಜತೆ ಬೆರೆಯುತ್ತಿರಲಿಲ್ಲ. ಯಾರೊಂದಿಗೂ ಮಾತನಾಡುವ ಮನಸ್ಸು ಇರಲಿಲ್ಲ. ಪಾತ್ರ ಮಾಡುವಾಗಲೂ ಗ್ಲಿಸರಿನ್ ಬಳಸದೇ ಸಹಜವಾಗಿಯೇ ಅಳುತ್ತಿದ್ದೆ. ಶೂಟಿಂಗ್ ಮುಗಿದ ನಂತರ ಕೊಲೆ, ಅತ್ಯಾಚಾರದಂತಹ ಸುದ್ದಿ ಕೇಳಿದಾಗ ಶಾಕ್ ಆಗುತ್ತಿದ್ದೆ. ರಂಗನಾಯಕಿ ಪಾತ್ರ ನನಗೆ ಅಷ್ಟೊಂದು ಕಾಡಿತ್ತು. ಹುಡುಗರು ಟಚ್ ಮಾಡಿದರೇ ಕೋಪ ಬರುತ್ತದೆ, ಗ್ಯಾಂಗ್ ರೇಪ್ ಅನ್ನು ಊಹಿಸಿಕೊಳ್ಳಲೂ ಅಸಾಧ್ಯ. ಮಾನಸಿಕವಾಗಿ ಮಹಿಳೆಯರು ಸ್ಟ್ರಾಂಗ್ ಆಗಬೇಕು.
*ರಂಗನಾಯಕಿ ಸಿನಿಮಾದಲ್ಲಿಯಾವೆಲ್ಲಅಂಶಗಳು ಇವೆ?
ನಿರ್ಭಯ ಬದುಕಿದ್ದರೆ ತನಗಾದ ಅನ್ಯಾಯದ ವಿರುದ್ಧ ಹೇಗೆ ಧ್ವನಿ ಎತ್ತಬಹುದಿತ್ತೋ, ಅದನ್ನು ಕಲ್ಪಿಸಿಕೊಂಡು ಮಾಡಿರುವಂಥ ಸಿನಿಮಾವಿದು. ಅಲ್ಲದೇ, ಕನ್ಯತ್ವ ಎನ್ನುವುದು ಕೇವಲ ದೇಹಕ್ಕೆ ಸಂಬಂಧಿಸಿದ್ದಲ್ಲ, ಅದು ಮನಸ್ಸಿಗೆ ಸಂಬಂಧಿಸಿದ್ದು. ದುರುಳರಿಂದ ವರ್ಸಿನಿಟಿ ಕಳೆದುಕೊಂಡೆ ಎಂದು ಕುಗ್ಗುವ ಅವಶ್ಯಕತೆಯಿಲ್ಲಎಂಬ ಗಟ್ಟಿ ಸಂದೇಶ ಈ ಚಿತ್ರದಲ್ಲಿದೆ. ರಂಗನಾಯಕಿ ಸದಾ ತನ್ನ ಮನಸ್ಸಿನ ಜತೆ ಹೋರಾಡುತ್ತಾಳೆ. ಗುದ್ದಾಡುತ್ತಾಳೆ, ನಮಗಾಗಿ ನಾವು ಬದುಕಬೇಕು ಎನ್ನುತ್ತಾರೆ. ನಮ,್ಮದಲ್ಲದ ತಪ್ಪಿಗೆ ನಾವೇಕೆ ಶಿಕ್ಷೆ ಅನುಭವಿಸಬೇಕು ಎಂದು ಪ್ರಶ್ನೆ ಮಾಡುತ್ತಾಳೆ. ಇಂತಹ ಅನೇಕ ಅಂಶಗಳು ಸಿನಿಮಾದಲ್ಲಿವೆ.
* ಹುಡುಗರಿಂದ ನಿಮಗೆ ಯಾವತ್ತಾದರೂ ತೊಂದರೆ ಆಗಿದ್ದೀದೆಯಾ?
ನಾನು ಶಾಂತ ಸ್ವಭಾವದವಳು. ಸಿನಿಮಾ ಇಂಡಸ್ಟ್ರಿಗೆ ಬಂದ ನಂತರ ಚೂರು ಜೋರಾದೆ. ಒಮ್ಮೆ ಶೂಟಿಂಗ್ ಸೆಟ್‌ನಲ್ಲಿನನ್ನ ಗೆಳತಿಗೆ ಕುಡುಕನೊಬ್ಬ ಬಂದು ಅನುಚಿತವಾಗಿ ವರ್ತಿಸುತಿದ್ದ. ಅಲ್ಲಿದ್ದವರು ಸುಮ್ಮನೆ ನೋಡುತ್ತಿದ್ದರು. ನನಗೆ ಕೋಪ ತಡೆದುಕೊಳ್ಳಲು ಆಗಲಿಲ್ಲ. ಅವನನ್ನು ಕಾಲ ಕೆಳಗೆ ಹಾಕಿ ಕಚಪಚ ಅಂತ ತುಳಿದೆ. ರೇಗಿಸಿಕೊಂಡು, ತಲೆ ಬಗ್ಗಿಸಿಕೊಂಡು ಸುಮ್ಮನೇ ಬರುವ ಹುಡುಗಿಯಲ್ಲನಾನು.
*ಸದ್ಯ ಯಾವೆಲ್ಲಪ್ರಾಜೆಕ್ಟ್ನಲ್ಲಿಬಿಝಿ ಆಗಿದ್ದೀರಿ?
ಬ್ರಹ್ಮಚಾರಿ ಚಿತ್ರ ರಿಲೀಸ್‌ಗೆ ರೆಡಿಯಾಗಿದೆ. ಸದ್ಯ ತೋತಾಪುರಿ ಸಿನಿಮಾದ ಶೂಟಿಂಗ್‌ನಲ್ಲಿದ್ದೇನೆ. ಗಾಳಿಪಟ-2 ಮತ್ತು ಲೂಸ್ ಮಾದ ಯೋಗಿ ಜತೆ ಹೊಸ ಸಿನಿಮಾದಲ್ಲಿನಾಯಕಿಯಾಗಿ ನಟಿಸುತ್ತಿದ್ದೇನೆ. ಒಂದಷ್ಟು ಕಥೆಗಳನ್ನೂ ಕೇಳಿದ್ದೇನೆ. ಸವಾಲಿನ ಪಾತ್ರ, ಉತ್ತಮ ಕಥೆ ಮತ್ತು ಚಿತ್ರತಂಡದೊಂದಿಗೆ ಕೆಲಸ ಮಾಡುವ ಹಂಬಲವಿದೆ.
ರಂಗನಾಯಕಿ ಚಿತ್ರದ ಟ್ರೇಲರ್‌ಗೆ ಉತ್ತಮ ಪ್ರತಿಕ್ರಿಯೆ ಬಂದಿದೆ. ನನ್ನ ಪಾತ್ರದ ಬಗ್ಗೆಯೂ ಮೆಚ್ಚಿಕೊಂಡಿದ್ದಾರೆ. ಹಾಗಾಗಿ ನನಗೂ ಪಾತ್ರದ ಬಗ್ಗೆ ತೃಪ್ತಿ ಇದೆ.
-ಅದಿತಿ ಪ್ರಭುದೇವ, ನಟಿ


ಅತಿಯಾದ ‘ಅನ್ನ’ ಸೇವನೆ ಆರೋಗ್ಯಕ್ಕೆ ಹಾನಿಕರ
  29-01-2019 5:10AM IST    /     No Comments    /     Posted In: Latest News , Health
ಬೇರೆ ಏನು ತಿಂದ್ರೂ ಅನ್ನ ಊಟ ಮಾಡಿದ ಹಾಗೆ ಆಗಲ್ಲ ಎನ್ನುವವರಿದ್ದಾರೆ. ಮೂರು ಹೊತ್ತು ಅನ್ನ ತಿನ್ನುವ ಜನರೂ ನಮ್ಮಲ್ಲಿದ್ದಾರೆ. ಕೆಲವರಿಗೆ ಅನ್ನವೆಂದ್ರೆ ಪ್ರಾಣ. ಆದ್ರೆ ಪ್ರತಿದಿನ ಅನ್ನ ತಿನ್ನುವುದ್ರಿಂದ ಅನೇಕ ರೋಗಗಳು ಕಾಡುತ್ತವೆಯಂತೆ. ಹೊವಾರ್ಡ್ ಸ್ಕೂಲ್ ಆಫ್ ಪಬ್ಲಿಕ್ ಹೆಲ್ತ್ ನಡೆಸಿದ ಸಂಶೋಧನಾ ವರದಿಯಲ್ಲಿ ಇದನ್ನು ಹೇಳಲಾಗಿದೆ.
ಪ್ರತಿದಿನ ಪಾಲಿಶ್ ಮಾಡಿದ ಅನ್ನ ಸೇವನೆ ಮಾಡುವುದ್ರಿಂದ ಅನೇಕ ಸಮಸ್ಯೆಗಳು ಕಾಡುವ ಸಾಧ್ಯತೆ ಹೆಚ್ಚಿದೆಯಂತೆ.
ಒಂದು ಪ್ಲೇಟ್ ಅನ್ನ 10 ಚಮಚ ಸಕ್ಕರೆಗೆ ಸಮ. ಇದನ್ನು ಪ್ರತಿದಿನ ಸೇವನೆ ಮಾಡುವುದ್ರಿಂದ ಮಧುಮೇಹ ಸಮಸ್ಯೆ ಹೆಚ್ಚಾಗುತ್ತದೆ.
ಅಕ್ಕಿಯಲ್ಲಿ ಕಾರ್ಬೋಹೈಡ್ರೇಟ್ ಪ್ರಮಾಣ ಹೆಚ್ಚಿರುವುದ್ರಿಂದ ತೂಕ ಹೆಚ್ಚಾಗುತ್ತದೆ.
ಅನ್ನ ಬಹುಬೇಗ ಹೊಟ್ಟೆ ತುಂಬಿಸುತ್ತದೆ. ಹಾಗೆ ಬಹುಬೇಗ ಜೀರ್ಣವಾಗುತ್ತದೆ. ಇದ್ರಿಂದಾಗಿ ಅನ್ನ ಸೇವನೆ ಮಾಡಿದವರಿಗೆ ಬೇಗ ಹಸಿವಾಗುತ್ತದೆ.
ಅನ್ನದಲ್ಲಿ ವಿಟಮಿನ್ ‘ಸಿ’ ಯಿದ್ದು ಇದು ಮೂಳೆಗಳಿಗೆ ಯಾವುದೇ ರೀತಿಯ ಶಕ್ತಿ ನೀಡುವುದಿಲ್ಲ.
ಅನ್ನ ರುಚಿಯಿಲ್ಲದ ಕಾರಣ ಇದ್ರ ಜೊತೆ ಜನರು ರುಚಿಕರ ಮಸಾಲೆ ಪದಾರ್ಥವನ್ನು ಸೇವನೆ ಮಾಡ್ತಾರೆ. ಇದು ಆರೋಗ್ಯವನ್ನು ಹಾಳು ಮಾಡುತ್ತದೆ.


‘ಲೆಗ್ಗಿಂಗ್ಸ್’ ಖರೀದಿಸುವಾಗ ಈ ವಿಷಯಗಳು ಗಮನದಲ್ಲಿರಲಿ
  21-02-2019 1:20PM IST    /     No Comments    /     Posted In: Beauty , Latest News
ಲೆಗ್ಗಿಂಗ್ಸ್ ತುಂಬಾ ವರ್ಸಟೈಲ್ ಹಾಗೂ ಹೆಚ್ಚಾಗಿ ಬಳಕೆ ಮಾಡುವಂತಹ ಲೋವರ್ ಆಗಿದೆ. ಇದನ್ನು ಕುರ್ತಾ, ಟ್ಯೂನಿಕ್ ಅಥವಾ ಇತರ ಡ್ರೆಸ್‌ಗಳ ಜೊತೆಗೆ ಧರಿಸಬಹುದು.
ಇದು ಆರ್ಟಿಫಿಶಿಯಲ್ ಲೆದರ್, ಮ್ಯಾಶ್, ಲಾಯ್‌ಕ್ರಾ, ಕಾಟನ್ ಸ್ಪೆಂಡೆಕ್ಸ್ ಮೊದಲಾದ ಫ್ಯಾಬ್ರಿಕ್ ನಲ್ಲಿ ಲಭ್ಯವಿದೆ. ಇದು ಧರಿಸಲು ತುಂಬಾ ಕಂಫರ್ಟೆಬಲ್ ಆಗಿರುವುದರಿಂದ ಎಲ್ಲಾ ರೀತಿಯ ವಯೋಮಾನದವರು ಸಹ ಇದನ್ನು ಧರಿಸುತ್ತಾರೆ. ಆದರೆ ಲೆಗ್ಗಿಂಗ್ಸ್ನ್ನು ಖರೀದಿಸುವಾಗ ಕೆಲವು ಅಂಶಗಳನ್ನು ಪರಿಗಣಿಸಬೇಕಾಗುತ್ತದೆ. ಇಲ್ಲವಾದರೆ ಲೆಗ್ಗಿಂಗ್ಸ್ ನಿಮ್ಮ ದೇಹಕ್ಕೆ ಫಿಟ್ ಆಗುವುದಿಲ್ಲ….
ಲೆಗ್ಗಿಂಗ್ಸ್‌ನ ಉದ್ದ ನೋಡಿ : ಲೆಗ್ಗಿಂಗ್ಸ್‌ನ ಉದ್ದ ಹಿಮ್ಮಡಿಗಿಂತ ಮೇಲೆ ಇರಬಾರದು. ಹಾಗಿದ್ದರೆ ಅದು ಶಾರ್ಟ್ಸ್‌ನಂತೆ ಕಾಣುತ್ತದೆ. ನಿಮಗೆ ಪ್ಯಾಂಟ್ ತುದಿಯಲ್ಲಿ ನೆರಿಗೆಗಳು ಬೇಕಾದರೆ ಲೆಗ್ಗಿಂಗ್ಸ್ ಉದ್ದ ಹಿಮ್ಮಡಿಗಿಂತ ಕೆಳಗಿರುವಂತೆ ನೋಡಿಕೊಳ್ಳಿ. ಒಮ್ಮೆ ಹಿಮ್ಮಡಿಗಿಂತ ಮೇಲಿದ್ದರೆ ಅದು ಆ್ಯಂಕಲ್ ಪ್ಯಾಂಟ್ ಎನಿಸಿಕೊಳ್ಳುತ್ತದೆ.
ಲೆಗ್ಗಿಂಗ್ಸ್‌ನ ಫಿಟ್ಟಿಂಗ್ : ಸ್ಕಿನ್ನಿ ಲೆಗ್ ಫಿಟ್ ಲೆಗ್ಗಿಂಗ್ಸ್ ಖರೀದಿ ಮಾಡುವಾಗ ಅದರ ಉದ್ದ ಮತ್ತು ಫಿಟ್ಟಿಂಗ್ ಮೇಲೆ ಗಮನ ಇರಲಿ. ಜೊತೆಗೆ ಸ್ಟ್ರೆಚಿಂಗ್ ಇರುವ ಫರ್ಮ್ ಲೆಗ್ಗಿಂಗ್ಸ್ ಖರೀದಿ ಮಾಡಿ.
ಸರಿಯಾದ ಒಳ ಉಡುಪಿನ ಆಯ್ಕೆ : ಲೆಗ್ಗಿಂಗ್ಸ್ ಧರಿಸುವ ವೇಳೆ ನೀವು ಧರಿಸುವ ಒಳ ಉಡುಪಿನ ಮೇಲೂ ಗಮನವಿರಬೇಕು. ಹೆಚ್ಚು ಟೈಟ್ ಆದ ಒಳ ಉಡುಪು ಧರಿಸಬೇಡಿ. ಯಾಕೆಂದರೆ ಅದರ ಲೈನ್ ಕಾಣಿಸುತ್ತದೆ. ಇದರಿಂದ ಮುಜುಗರಕ್ಕೆ ಒಳಗಾಗುವ ಸಾಧ್ಯತೆ ಹೆಚ್ಚು.
ಆ್ಯಂಕಲ್ ಬೂಟ್ಸ್ ಅಥವಾ ಸ್ನೀಕರ್ಸ್ : ನಿಮ್ಮ ಲೆಗ್ಗಿಂಗ್ಸ್‌ನ್ನು ಸ್ಟೈಲಿಶ್ ಮಾಡಲು ಆ್ಯಂಕಲ್ ಬೂಟ್ಸ್ ಅಥವಾ ಸ್ನೀಕರ್ಸ್ ಖರೀದಿ ಮಾಡಿ. ನೀ ಹೈ ಬೂಟ್ಸ್ ಕೂಡ ಲೆಗ್ಗಿಂಗ್ಸ್ ಜೊತೆ ಚೆನ್ನಾಗಿ ಕಾಣುತ್ತದೆ.
ಪಾಪ್ ಕಲರ್ ಮತ್ತು ಲೆದರ್ ಲೆಗ್ಗಿಂಗ್ಸ್ : ಲೆಗ್ಗಿಂಗ್ಸ್ ಖರೀದಿ ಮಾಡುವಾಗ ಸ್ಟೈಲಿಶ್ ಆದ ನಿಯಾನ್ ಬಣ್ಣದ ಅಥವಾ ಪಾಪ್ ಕಲರ್ ಹಾಗೂ ಲೆದರ್ ಲೆಗ್ಗಿಂಗ್ಸ್ ಖರೀದಿ ಮಾಡಿ.
ಶಾರ್ಟ್ ಟಾಪ್ ಧರಿಸಬೇಡಿ : ಲೆಗ್ಗಿಂಗ್ಸ್ ಜೊತೆ ಶಾರ್ಟ್ ಟಾಪ್ ಧರಿಸಬೇಡಿ. ಇದರಿಂದ ನಿಮ್ಮ ಲುಕ್ ಹಾಳಾಗುತ್ತದೆ. ಲೆಗ್ಗಿಂಗ್ಸ್ ಜೊತೆಗೆ ಟ್ಯೂನಿಕ್ ಅಥವಾ ಲಾಂಗ್ ಶರ್ಟ್ ಕ್ಯಾರಿ ಮಾಡಿ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ವಿರಾಟ್ ಕೊಹ್ಲಿ ಭರ್ಜರಿ ದ್ವಿಶತಕ: ಸತತ 4 ದ್ವಿಶತಕ ಬಾರಿಸಿ ದಾಖಲೆ ನಿರ್ಮಿಸಿದ ಕೊಹ್ಲಿ
Highlights
ಹೈದರಾಬಾದ್ನಲ್ಲಿ ನಡೆಯುತ್ತಿರುವ ಬಾಂಗ್ಲಾದೇಶ ವಿರುದ್ಧದ ಏಕೈಕ ಟೆಸ್ಟ್ ಪಂದ್ಯದಲ್ಲಿ ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ತಮ್ಮ ಟೆಸ್ಟ್ ಕ್ರಿಕೆಟ್'ನಲ್ಲಿ 4ನೇ ದ್ವಿಶತಕ ಸಿಡಿಸಿದ್ದಾರೆ. ಈ ಮೂಲಕ ಸತತ 4 ಸರಣಿಯಲ್ಲಿ 4 ದ್ವಿಶತಕ ಸಿಡಿಸಿದ ಏಕೈಕ ಆಟಗಾರರಾಗಿದ್ದಾರೆ.
ಹೈದರಾಬಾದ್(ಫೆ.10): ಹೈದರಾಬಾದ್ನಲ್ಲಿ ನಡೆಯುತ್ತಿರುವ ಬಾಂಗ್ಲಾದೇಶ ವಿರುದ್ಧದ ಏಕೈಕ ಟೆಸ್ಟ್ ಪಂದ್ಯದಲ್ಲಿ ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ತಮ್ಮ ಟೆಸ್ಟ್ ಕ್ರಿಕೆಟ್'ನಲ್ಲಿ 4ನೇ ದ್ವಿಶತಕ ಸಿಡಿಸಿದ್ದಾರೆ. ಈ ಮೂಲಕ ಸತತ 4 ಸರಣಿಯಲ್ಲಿ 4 ದ್ವಿಶತಕ ಸಿಡಿಸಿದ ಏಕೈಕ ಆಟಗಾರರಾಗಿದ್ದಾರೆ.
ಈ ಹಿಂದೆ ಆಸ್ಟ್ರೇಲಿಯಾದ ಡಾನ್ ಬ್ರಾಡ್'ಮನ್ 3 ದ್ವಿಶತಕವನ್ನ ಸತತವಾಗಿ 3 ಸೀರಿಸ್'ನಲ್ಲಿ ಬಾರಿಸಿದ್ದರು. ಸದ್ಯ ವಿರಾಟ್ ಕೊಹ್ಲಿ ಇಂದು ಸಿಡಿಸಿದ ಭರ್ಜರಿ ದ್ವಿಶತಕದೊಂದಿಗೆ ಬ್ರಾಡ್ಮನ್ ದಾಖಲೆಯನ್ನು ಪುಡಿಪುಡಿ ಮಾಡಿದ್ದಾರೆ. ನಿನ್ನೆಯ ಮೊದಲ ದಿನದಾಟದಲ್ಲಿ ಶತಕ ಸಿಡಿಸಿದ ವಿರಾಟ್ ಅಜೇಯರಾಗಿ ಉಳಿದಿದ್ದರು.
ಇಂದು ನಿನ್ನೆಯ ಭರ್ಜರಿ ಆಟವನ್ನ ಮುಂದುವರಿಸಿದ ಕೊಹ್ಲಿ ದ್ವಿಶತಕ ಸಿಡಿಸಿದರು. ಈ ಹಿಂದೆ ವಿರಾಟ್ ಕೊಹ್ಲಿ ವೆಸ್ಟ್ ಇಂಡೀಸ್, ನ್ಯೂಜಿಲೆಂಡ್ ಹಾಗೂ ಇಂಗ್ಲೆಂಡ್ ವಿರುದ್ಧ ದ್ವಿಶತಕ ಸಿಡಿಸಿದರು. ಇದರೊಂದಿಗೆ ಭಾರತದ ಬ್ಯಾಟಿಂಗ್ ಲೆಜೆಂಡ್ ಗವಸ್ಕರ್ ರವರ 4 ದ್ವಿಶತಕದ ದಾಖಲೆಯನ್ನ ಸರಿಗಟ್ಟಿದ್ದಾರೆ.


ಒಂಟೆಯ ಹಾಲಿನ ಏಳು ಅದ್ಭುತ ಆರೋಗ್ಯಕರ ಪ್ರಯೋಜನಗಳು
Wellness
|
Updated: Monday, July 16, 2018, 10:29 [IST]
ಇತ್ತೀಚೆಗೆ ಮಾರುಕಟ್ಟೆಗೆ ಪರಿಚಯಲಿಸಲ್ಪಡುತ್ತಿರುವ ಚಿತ್ರವಿಚಿತ್ರ ಉತ್ಪನ್ನಗಳಲ್ಲಿ ಅನ್ಯಮೂಲ ಹಾಲುಗಳೂ ಒಂದು. ಉದಾಹರಣೆಗೆ ಜಿರಳೆಯ ಹಾಲು, ಸಸ್ಯಜನ್ಯ ಹಾಲು (ಪಾಚಿಯಿಂದ ವಿಂಗಡಿಸಲ್ಪಟ್ಟ ಹಾಲು), ಮೇಕೆ ಹಾಲು ಇತ್ಯಾದಿ. ಇತ್ತೀಚೆಗೆ ವಿಶ್ವಕ್ಕೆ ಅದ್ಭುತ ಹಾಲು ಎಂದು ಪರಿಚಯಿಸಲ್ಪಡುತ್ತಿರುವ ಒಂಟೆಯ ಹಾಲು ಇದುವರೆಗೆ ಕೇವಲ ಮರಳುಗಾಡಿನ ದೇಶದಲ್ಲಿ ಮಾತ್ರವೇ ಬಳಕೆಯಾಗುತ್ತಿದ್ದು ಈಗ ಹಾಲು ಮತ್ತು ಇತರ ಉತ್ಪನ್ನಗಳ ರೂಪದಲ್ಲಿ ವಿಶ್ವದಲ್ಲಿ ಹೆಚ್ಚು ಜನಪ್ರಿಯಗೊಳ್ಳುತ್ತಿದೆ.
ಅಮೇರಿಕಾ ಈ ಹಾಲಿನ ಮಹತ್ವವನ್ನು ಅರಿತು ಹೆಚ್ಚಾಗಿ ಒಲವು ತೋರುತ್ತಿರುವ ದೇಶವಾಗಿದ್ದು ಇಂದು ಅತಿ ಹೆಚ್ಚಿನ ಬೇಡಿಕೆಯನ್ನು ಸಲ್ಲಿಸುತ್ತಿದೆ. ಒಂಟೆಯ ಹಾಲು ಹಸುವಿನ ಹಾಲಿಗಿಂತ ದುಬಾರಿಯಾಗಿದ್ದರೂ ಇದರ ಔಷಧೀಯ ಮತ್ತು ಆರೋಗ್ಯ ಗುಣಗಳನ್ನು ಪರಿಗಣಿಸಿದರೆ ಇದು ಹಸುವಿನ ಹಾಲಿಗಿಂತಲೂ ಒಳ್ಳೆಯದು ಎಂಬ ಅಭಿಪ್ರಾಯ ಪಡೆದಿರುವ ಕಾರಣ ಹೆಚ್ಚಿನ ಬೇಡಿಕೆ ಪಡೆದಿದೆ. ಈ ಬೇಡಿಕೆ ನಮ್ಮ ರಾಜಸ್ಥಾನದ ಒಂಟೆಗಳ ಮಾಲಿಕರ ಮೊಗದಲ್ಲಿ ಹರ್ಷ ಮೂಡಿಸಿದೆ.
ಒಂಟೆಯ ಹಾಲಿನ ಅದ್ಭುತ ಆರೋಗ್ಯಕರ ಪ್ರಯೋಜನಗಳು
ಒಂಟೆಯ ಹಾಲಿನ ಬಗ್ಗೆ ನಡೆಸಿದ ಸಂಶೋಧನೆಗಳಲ್ಲಿ ಕಂಡುಕೊಂಡ ಅಂಶವೆಂದರೆ ಒಂಟೆಯ ಹಾಲು ಟೈಪ್ ೧ ಮಧುಮೇಹಿ, ಕೆಲವು ಆಹಾರಗಳಿಗೆ ಅಲರ್ಜಿ ಹೊಂದಿರುವ, ಆಟಿಸಮ್, ಹೆಪಟೈಟಿಸ್ ಬಿ ಮತ್ತು ಇತರ ರೋಗ ನಿರೋಧಕ ಶಕ್ತಿಗೆ ಸಂಬಂಧಿಸಿದ ಕಾಯಿಲೆ ಇರುವ ವ್ಯಕ್ತಿಗಳಿಗೆ ಉತ್ತಮವಾಗಿದೆ ಎಂದು ಕಂಡುಕೊಳ್ಳಲಾಗಿದೆ. ಅಲ್ಲದೇ ವಿಶೇಷವಾಗಿ ಆಟಸಂ ಮತ್ತು ಟೈಪ್ 1 ಮಧುಮೇಹಿಗಳ ಆರೋಗ್ಯ ಉತ್ತಮಗೊಳ್ಳುತ್ತದೆ ಎಂದು ಸಾಬೀತುಗೊಂಡಿದೆ. ಬನ್ನಿ, ಒಂಟೆಯ ಹಾಲಿನ ಸೇವನೆಯಿಂದ ಯಾವ ಬಗೆಯ ಪ್ರಯೋಜನಗಳಿವೆ ಎಂಬುದನ್ನು ನೋಡೋಣ...
1. ರಕ್ತಹೀನತೆಗೆ ಉತ್ತಮ
ಒಂಟೆಯ ಹಾಲಿನಲ್ಲಿ ಉತ್ತಮ ಪ್ರಮಾಣದ ಕಬ್ಬಿಣದ ಅಂಶವಿದೆ ಹಾಗೂ ಇದೇ ರಕ್ತಹೀನತೆಯನ್ನು ತಡೆಗಟ್ಟಲು ಆದರ್ಶಪ್ರಾಯವಾದ ಆಹಾರವಾಗಿದೆ. ನಮ್ಮ ರಕ್ತದಲ್ಲಿರುವ ಕೆಂಪು ರಕ್ತಕಣಗಳು ಆಮ್ಲಜನಕವನ್ನು ದೇಹದ ಎಲ್ಲಾ ಅಂಗಗಳು, ಅಂಗಾಂಶಗಳಿಗೆ ಪೂರೈಸಬೇಕಾದರೆ ಕಬ್ಬಿಣದ ಅಣುಗಳು ಬೇಕೇ ಬೇಕು. ವಿಶೇಷವಾಗಿ ಹೆರಿಗೆಯ ಬಳಿಕ ಬಾಣಂತಿಯ ದೇಹ ಹೆಚ್ಚಿನ ರಕ್ತವನ್ನು ಕಳೆದುಕೊಂಡಿದ್ದು ಇದನ್ನು ಮರುದುಂಬಿಸಲು ಹೆಚ್ಚಿನ ಕಬ್ಬಿಣ ಇರುವ ಆಹಾರದ ಅಗತ್ಯವಿದೆ. ಒಂಟೆಯ ಹಾಲು ಈ ಅಗತ್ಯತೆಯನ್ನು ಅತ್ಯುತ್ತಮವಾಗಿ ಪೂರೈಸುತ್ತದೆ. ಉತ್ತಮ ಆರೋಗ್ಯವನ್ನು ಕಾಪಾಡಿಕೊಳ್ಳಲು ಒಂಟೆಯ ಹಾಲು ಉತ್ತಮ ಆಹಾರವಾಗಿದ್ದು ನಿತ್ಯವೂ ಸೇವಿಸಲು ಯೋಗ್ಯವಾಗಿದೆ.
2. ಮಧುಮೇಹವನ್ನು ಗುಣಪಡಿಸುತ್ತದೆ
ಒಂಟೆಯ ಹಾಲಿನಲ್ಲಿರುವ ಹಲವಾರು ಆರೋಗ್ಯಕರ ಪ್ರಯೋಜನಗಳಲ್ಲಿ ದೇಹದಲ್ಲಿ ಇನ್ಸುಲಿನ್ ಮಟ್ಟವನ್ನು ಸಮತೋಲನದಲ್ಲಿರಿಸುವುದೂ ಒಂದಾಗಿದೆ. ಇದು ಮಧುಮೇಹಿಗಳಿಗೆ ಅತ್ಯಂತ ಸೂಕ್ತವಾದ ಗುಣವಾಗಿದ್ದು ಮಧುಮೇಹವನ್ನು ನಿಯಂತ್ರಣದಲ್ಲಿರಿಸಲು ಸಾಧ್ಯವಾಗುತ್ತದೆ. ಅಲ್ಲದೇ ಒಂಟೆಯ ಹಾಲಿನ ಸೇವನೆಯಿಂದ ಮಧುಮೇಹ ಆವರಿಸುವ ಸಾಧ್ಯತೆಯನ್ನು ತಡವಾಗಿಸುತ್ತದೆ ಹಾಗೂ ಈಗಿರುವ ಸ್ಥಿತಿ ಇನ್ನಷ್ಟು ಉಲ್ಬಣಗೊಳ್ಳದಂತೆ ತಡೆಯುತ್ತದೆ.
3. ಆಟಿಸಂ ತೊಂದರೆಯಿಂದ ರಕ್ಷಿಸುತ್ತದೆ
ಬೆಳೆಯುತ್ತಿರುವ ಮಕ್ಕಳಲ್ಲಿ ಕಲಿಕಾ ಸಾಮರ್ಥಕ್ಕೆ ಸಂಬಂಧಿಸಿದ ತೊಂದರೆಯನ್ನು ಆಟಿಸಂ ಎಂದು ಕರೆಯಲಾಗುತ್ತದೆ. ಒಂಟೆಯ ಹಾಲಿನಲ್ಲಿರುವ ಕೆಲವು ಸಂಯುಕ್ತಗಳು ಮೆದುಳಿನ ನರವ್ಯವಸ್ಥೆ ಹಾಗೂ ದೇಹದ ಸ್ವಯಂರೋಗ ನಿರೋಧಕ ವ್ಯವಸ್ಥೆಯನ್ನು ಉತ್ತಮಗೊಳಿಸುವ ಗುಣ ಹೊಂದಿವೆ. ಈ ಬಗ್ಗೆ ನಡೆಸಿದ ಹಲವಾರು ಸಂಶೋಧನೆಗಳ ಮೂಲಕ ಮಕ್ಕಳಿಗೆ ನಿಯಮಿತವಾಗಿ ಒಂಟೆಯ ಹಾಲನ್ನು ಕುಡಿಸುವ ಮೂಲಕ ಮಕ್ಕಳಿಗೆ ಎದುರಾಗುವ ಆಟಿಸಂ ತೊಂದರೆಯನ್ನು ಸಾಕಷ್ಟು ಮಟ್ಟಿಗೆ ತಗ್ಗಿಸಬಹುದು ಎಂದು ಕಂಡುಕೊಳ್ಳಲಾಗಿದೆ.
4. ರೋಗ ನಿರೋಧಕ ಶಕ್ತಿಯನ್ನು ಉತ್ತಮಗೊಳಿಸುತ್ತದೆ
ಒಂಟೆಯ ಹಾಲಿನಲ್ಲಿ ಸಮೃದ್ದವಾಗಿರುವ ಪ್ರೋಟೀನ್ ಮತ್ತು ಇತರ ಸಾವಯವ ಸಂಯುಕ್ತಗಳು ಇದನ್ನೊಂದು ಪ್ರಬಲ ಸೂಕ್ಷ್ಮಜೀವಿ ನಿವಾರಕ ಗುಣ ಹೊಂದಲು ಕಾರಣವಾಗಿವೆ. ಈ ಮೂಲಕ ದೇಹದ ರೋಗ ನಿರೋಧಕ ವ್ಯವಸ್ಥೆ ಹೆಚ್ಚು ಬಲಗೊಳ್ಳುತ್ತದೆ ಹಾಗೂ ಹಲವಾರು ಸೋಂಕುಗಳಿಂದ ರಕ್ಷಣೆ ಒದಗಿಸುತ್ತದೆ.
5. ವೃದ್ಧಾಪ್ಯವನ್ನು ದೂರಾಗಿಸುತ್ತದೆ
ಒಂಟೆಯ ಹಾಲಿನಲ್ಲಿ ಆಲ್ಫಾ ಹೈಡ್ರಾಕ್ಸಿಲ್ ಆಮ್ಲ ಎಂಬ ಸಂಯುಕ್ತವಿದೆ. ಇದು ಚರ್ಮದ ಸೆಳೆತವನ್ನು ಹೆಚ್ಚಿಸಿ ಸೂಕ್ಷ್ಮ ನೆರಿಗೆಗಳನ್ನು ನಿವಾರಿಸುತ್ತದೆ ಹಾಗೂ ಕಾಂತಿಯನ್ನು ಹೆಚ್ಚಿಸುತ್ತದೆ. ತನ್ಮೂಲಕ ವೃದ್ಧಾಪ್ಯದ ಚಿಹ್ನೆಗಳನ್ನು ತಡವಾಗಿಸಿ ತಾರುಣ್ಯವನ್ನು ಬಹುಕಾಲ ಕಾಪಾಡುತ್ತದೆ.
6. ತೂಕ ಇಳಿಸುವವರಿಗೂ ತಕ್ಕುದು
ಒಂಟೆಯ ಹಾಲಿನಲ್ಲಿ ಕಡಿಮೆ ಕೊಬ್ಬು ಇದೆ. ಈ ಮೂಲಕ ದೇಹಕ್ಕೆ ಅನಗತ್ಯವಾಗಿ ಕೊಬ್ಬು ಅಲಭ್ಯವಾಗಿ ತೂಕ ಇಳಿಸುವ ಪ್ರಯತ್ನಗಳಿಗೆ ಹೆಚ್ಚಿನ ಬೆಂಬಲ ದೊರಕುತ್ತದೆ. ಅಲ್ಲದೇ ಒಂಟೆಯ ಹಾಲಿನಲ್ಲಿ ಹೆಚ್ಚಿನ ವಿಟಮಿನ್ನುಗಳು ಮತ್ತು ಖನಿಜಗಳಿದ್ದು ದೇಹದಿಂದ ಅನಗತ್ಯ ವಿಷಕಾರಿ ವಸ್ತುಗಳನ್ನು ಹೊರಹಾಕಲು ನೆರವಾಗುತ್ತದೆ. ಈ ಮೂಲಕವೂ ದೇಹದ ತೂಕ ಇಳಿಯಲು ನೆರವಾಗುತ್ತದೆ. ಒಂದು ವೇಳೆ ನಿಮ್ಮ ತೂಕ ಇಳಿಸುವ ಯತ್ನಗಳು ಹೆಚ್ಚು ಫಲಕಾರಿಯಾಗಿಲ್ಲದಿದ್ದರೆ ನಿಮ್ಮ ನಿತ್ಯದ ಹಾಲನ್ನು ಒಂಟೆಯ ಹಾಲಿಗೆ ಬದಲಿಸಿ ನೋಡಿ.
7. ಒಂಟೆಯ ಹಾಲಿನಲ್ಲಿರುವ ಪೋಷಕಾಂಶಗಳ ವಿವರ
ಹಸುವಿನ ಹಾಲಿಗೆ ಹೋಲಿಸಿದರೆ, ಒಂಟೆಯ ಹಾಲಿನಲ್ಲಿ ಕಡಿಮೆ ಕ್ಯಾಲೋರಿಗಳೂ, ಕಡಿಮೆ ಸಂತೃಪ್ತ ಕೊಬ್ಬುಗಳೂ ಇವೆ. ಒಂದು ಲೋಟ ಒಂಟೆಯ ಹಾಲಿನಲ್ಲಿ ಕೇವಲ 110 ಕ್ಯಾಲೋರಿಗಳು ಮತ್ತು 4.5 ಗ್ರಾಂ ನಷ್ಟು ಕೊಬ್ಬು ಇದೆ. ಇದೇ ಪ್ರಮಾಣದ ಹಸುವಿನ ಹಾಲಿನಲ್ಲಿ 150 ಕ್ಯಾಲೋರಿ ಮತ್ತು 8 ಗ್ರಾಂ ಕೊಬ್ಬು ಇದೆ. ಒಂಟೆಯ ಹಾಲಿನಲ್ಲಿ ಹೆಚ್ಚಿನ ಪ್ರಮಾಣದ ವಿಟಮಿನ್ ಬಿ೩, ವಿಟಮಿನ್ ಸಿ, ಕಬ್ಬಿಣ ಹಸುವಿನ ಹಾಲಿಗಿಂತಲೂ ಹೆಚ್ಚಿನ ಪ್ರಮಾಣದಲ್ಲಿದೆ. ಅಲ್ಲದೇ ಹಾಲಿನಲ್ಲಿರುವ ಲ್ಯಾಕ್ಟೋಸ್ ಕಡಿಮೆ ಪ್ರಮಾಣದಲ್ಲಿರುವ ಕಾರಣ ಹಾಲನ್ನು ಜೀರ್ಣೀಸಿಕೊಳ್ಳಲು ಸಾಧ್ಯವಿಲ್ಲದಿರುವ ತೊಂದರೆ (lactose intolerance) ಇರುವ ವ್ಯಕ್ತಿಗಳಿಗೆ ಒಂಟೆಯ ಹಾಲು ಹೆಚ್ಚು ಉಪಯುಕ್ತವಾಗಿದೆ. ಅಲ್ಲದೇ ಒಂಟೆಯ ಹಾಲಿನಲ್ಲಿ ಖನಿಜಗಳಾದ ಪೊಟ್ಯಾಶಿಯಂ, ತಾಮ್ರ, ಮೆಗ್ನೇಶಿಯಂ ಹಾಗೂ ಸತು ಹೆಚ್ಚಿನ ಪ್ರಮಾಣದಲ್ಲಿದೆ. ಅಲ್ಲದೇ ಕೊಲೆಸ್ಟ್ರಾಲ್ ಮತ್ತು ಕೊಬ್ಬು ಅತಿ ಕಡಿಮೆ ಪ್ರಮಾಣದಲ್ಲಿದ್ದು ಪ್ರೋಟೀನ್ ಮತ್ತು ಆಂಟಿ ಆಕ್ಸಿಡೆಂಟ್ ಗುಣದಿಂದ ಸಮೃದ್ದವಾಗಿದೆ.
ಒಂಟೆಯ ಹಾಲಿನ ಸೇವನೆಯ ಬಗ್ಗೆ ವಹಿಸಬೇಕಾದ ಎಚ್ಚರಿಕೆಗಳು
ಒಂಟೆಯ ಹಾಲನ್ನೆಂದೂ ಹಸಿಯಾಗಿ ಸೇವಿಸಬಾರದು, ಏಕೆಂದರೆ ಈ ಹಾಲಿನಲ್ಲಿ ಪ್ರಾಣಿಜನ್ಯ-ರೋಗಕಾರಕಗಳಿವೆ. ಮರಳುಗಾಡಿನ ಹಡಗಿಗೆ ಅಲ್ಲಿನ ಹವಾಮಾನ ವೈಪರೀತ್ಯಗಳಿಗೆ ಬದುಕುಳಿಯಲು ಅಗತ್ಯವಾಗಿದ್ದರೂ, ಹಸಿಯಾಗಿ ಸೇವಿಸಿದ ಮನುಷ್ಯರಿಗೆ ಇದು ಅನಗತ್ಯ ತೊಂದರೆಯನ್ನು ಉಂಟುಮಾಡಬಹುದು. ಹಾಗಾಗಿ ಒಂಟೆಯ ಹಾಲನ್ನು ಕೇವಲ ಪ್ಯಾಶ್ಚರೀಕರಿಸಿದ ಬಳಿಕವೇ ಸೇವಿಸಬೇಕು. ಈ ಲೇಖನ ನಿಮಗೆ ಇಷ್ಟವಾಯಿತೇ, ಹಾಗಾದರೆ ನಿಮ್ಮ ಸ್ನೇಹಿತರು ಮತ್ತು ಆಪ್ತರೊಂದಿಗೆ ಈ ಲೇಖನದ ಕೊಂಡಿಯನ್ನು ಹಂಚಿಕೊಳ್ಳಿ.


ಕ್ರೀಡಾ ಬೆಟ್ಟಿಂಗ್ ಕಾನೂನು ಬದ್ಧಗೊಳಿಸಲು ಕಾನೂನು ಆಯೋಗ ಶಿಫಾರಸ್ಸು!
Highlights
ಕ್ರಿಕೆಟ್ ಹಾಗೂ ಕ್ರೀಡಾ ಬೆಟ್ಟಿಂಗ್ ಭೂತ ಭಾರತದಲ್ಲಿ ಬಹುವಾಗಿ ಕಾಡುತ್ತಿದೆ. ಬೆಟ್ಟಿಂಗ್‌ನಿಂದಲೇ ಐಪಿಎಲ್‌ನ ಎರಡು ತಂಡಗಳು ಅಮಾನತ್ತು ಶಿಕ್ಷೆ ಅನುಭವಿಸಿದ ಊದಾಹರಣೆಗಳಿವೆ. ಇದೀಗ ಇದೇ ಬೆಟ್ಟಿಂಗ್ ಕಾನೂನು ಬದ್ಧಗೊಳಿಸಲು ಕಾನೂನು ಆಯೋಗ ಮುಂದಾಗಿದೆ. ಹಾಗಾದರೆ ಇನ್ಮುಂದೆ ಬೆಟ್ಟಿಂಗ್ ಕಾನೂನು ಬದ್ಧವಾಗುತ್ತಾ? ಇಲ್ಲಿದೆ ವಿವರ.
ನವದೆಹಲಿ(ಜು.06): ಕದ್ದು ಮುಚ್ಚಿ ಬೆಟ್ಟಿಂಗ್ ಆಡುತ್ತಿದ್ದವರು ಇನ್ಮುಂದೆ ರಾಜಾರೋಷವಾಗಿ ಬೆಟ್ಟಿಂಗ್ ಆಡಬಹುದು. ಇದೀಗ ಕಾನೂನು ಆಯೋಗ ಭಾರತದಲ್ಲಿ ಕ್ರಿಕೆಟ್ ಹಾಗೂ ಇತರ ಕ್ರೀಡೆಗಳ ಬೆಟ್ಟಿಂಗ್ ಕಾನೂನು ಬದ್ಧಗೊಳಿಸಲು ಚಿಂತನೆ ನಡೆಸಿದೆ.
ಭಾರತದಲ್ಲಿ ಕುದುರೆ ರೇಸ್ ಹೊರತು ಪಡಿಸಿ ಉಳಿದೆಲ್ಲಾ ಕ್ರೀಡೆಗಳಲ್ಲಿನ ಬೆಟ್ಟಿಂಗ್ ಕಾನೂನು ಬಾಹಿರ. ಇದೀಗ ಇತರ ದೇಶಗಳಲ್ಲಿರುವಂತೆ ಭಾರತದಲ್ಲೂ ಎಲ್ಲಾ ಕ್ರೀಡೆಗಳಲ್ಲಿ ಬೆಟ್ಟಿಂಗ್ ಕಾನೂನು ಬದ್ಧಗೊಳಿಸಲು ಕಾನೂನು ಆಯೋಗ ಶಿಫಾರಸ್ಸು ಮಾಡಿದೆ.
ಭಾರತದಲ್ಲಿ ಬೆಟ್ಟಿಂಗ್ ಕಾನೂನು ಬದ್ಧಗೊಳಿಸೋ ಚಿಂತೆ ಇಂದು ನಿನ್ನೆಯದ್ದಲ್ಲ. ಹಲವು ಬಾರಿ ಕಾನೂನು ಆಯೋಗ ಈ ಕುರಿತು ಚಿಂತನೆ ನಡೆಸಿದೆ.  ಕಾನೂನು ಬದ್ಧ ಬೆಟ್ಟಿಂಗ್‌ನಲ್ಲಿ ಪರಿಸ್ಥಿತಿಗೆ ತಕ್ಕಂತೆ ಹಲವು ಮಾರ್ಪಾಟು ತರಲು ಆಯೋಗ ನಿರ್ಧರಿಸಿದೆ.
ಆಯೋಗದ ಶಿಫಾರಸ್ಸು ಅಂಗೀಕಾರವಾಗೋದು ಕಷ್ಟ. ಕಾರಣ ಬೆಟ್ಟಿಂಗ್ ಕಾನೂನು ಬದ್ಧಗೊಳಿಸೋದಕ್ಕೆ ಭಾರೀ ವಿರೋಧವಿದೆ.  ಕ್ರೀಡೆಯಲ್ಲಿ ಬೆಟ್ಟಿಂಗ್ ಆವರಿಸಿದರೆ ಕ್ರೀಡಾ ಸ್ಪೂರ್ತಿ ಇಲ್ಲವಾಗುತ್ತೆ ಅನ್ನೋ ಬಲವಾದ ವಾದವೂ ಸೇರಿಕೊಂಡಿದೆ. ಹೀಗಾಗಿ ಆಯೋಗದ ನಿರ್ಧಾರಕ್ಕೆ ಅನುಮೋದನೆ ಸಿಗುತ್ತಾ ಅನ್ನೋ ಕುತೂಹಲ ಕ್ರೀಡಾಭಿಮಾನಿಗಳಲ್ಲಿ ಮನೆಮಾಡಿದೆ.
Last Updated 6, Jul 2018, 12:47 PM IST


Bengaluru, First Published 2, Dec 2018, 7:53 PM IST
Highlights
ತುಂಡು ಬಟ್ಟೆ ತೊಟ್ಟು ಕಾಣಿಸಿಕೊಂಡ ನಟಿ  5 ವರ್ಷ ಜೈಲು ಶಿಕ್ಷೆಗೆ ಗುರಿಯಾಗಬೇಕಾಗಿದೆ. ಧಾರ್ಮಿಕ ಆಚರಣೆಗೆ ವಿರುದ್ಧವಾಗಿ ನಡೆದುಕೊಂಡ ಆರೋಪ ಎದುರಿಸಿದ ನಟಿ ಜೈಲು ಶಿಕ್ಷೆ ಅನುಭವಿಸಬೇಕಾಗಿದೆ.
ಕೈರೋ [ಡಿ.2] ಆಕ್ಷೇಪಾರ್ಹ ಉಡುಗೆ ತೊಟ್ಟಿದ್ದ ಕಾರಣಕ್ಕಾಗಿ ಈಜಿಪ್ಟ್ ನಟಿಯೊಬ್ಬರಿಗೆ ಐದು ವರ್ಷ ಜೈಲು ಶಿಕ್ಷೆ ವಿಧಿಸಲಾಗಿದೆ. ಸಂಪ್ರದಾಯ ಮತ್ತು ಧಾರ್ಮಿಕ ನಂಬಿಕೆಗಳಿಗೆ ಧಕ್ಕೆ ತರುವಂತೆ ಉಡುಗೆ ತೊಟ್ಟಿದ್ದರು ಎಂದು ಆಕ್ಷೇಪಿಸಿ ವಕೀಲರಿಬ್ಬರು ನ್ಯಾಯಾಲಯಕ್ಕೆ  ದೂರು ನೀಡಿದ ನಂತರ ನಟಿ ರನಿಯಾ ಯುಸೆಫ್ ಶಿಕ್ಷೆ ಅನುಭವಿಸಬೇಕಾಗಿ ಬಂದಿದೆ.
ಕೈರೋ ಅಂತಾರಾಷ್ಟ್ರೀಯ ಫಿಲ್ಮ್ ಫೆಸ್ಟಿವಲ್‍ನ ಮುಕ್ತಾಯ ಸಮಾರಂಭದಲ್ಲಿ ರನಿಯಾ ಅವರು ಪಾರದರ್ಶಕ ಉಡುಗೆ ತೊಟ್ಟಿ ಮಿಂಚಿದ್ದರು. ಸ್ವಿಮ್ ಸೂಟ್ ತರಹದ ಬಟ್ಟೆ ಮೇಲೆ ಬಲೆಯ ರೀತಿಯ ವಸ್ತ್ರ ಧರಿಸಿದ್ದರು.
ಧಾರ್ಮಿಕ ವಿಚಾರಕ್ಕೆ ಇದು ವಿರೋಧವಾಗಿದೆ ಎಂದು ವಕೀಲರಾದ ಅಂಬ್ರೋ ಅಬುಸೆಲಮ್ ಮತ್ತು ಸಮೀರ್ ಸಬಾರಿ ನ್ಯಾಯಾಲಯದ ಮೆಟ್ಟಿಲೇರಿದ್ದರು. ಸಾಮಾಜಿಕ ಜಾಲತಾಣದಲ್ಲಿ ನಟಿಯ ಅರೆಬೆತ್ತಲೆ ಉಡುಗೆ ಟೀಕೆಗೆ ಗುರಿಯಾಗಿತ್ತು. ಹಿಂದೆ ಗಾಯಕಿಯೊಬ್ಬರು ಸಹ ಇಂಥದ್ದೆ ಉಡುಗೆ ಧರಿಸಿದ್ದಕ್ಕೆ 2 ವರ್ಷ ಜೈಲು ಶಿಕ್ಷೆಗೆ ಗುರಿಯಾಗಿದ್ದರು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಅಂತಾರಾಷ್ಟ್ರೀಯ ಸೌಂದರ್ಯ ಸ್ಪರ್ಧೆಗೆ ಕನ್ನಡದ ಹುಡುಗಿ
ಚೀನಾದಲ್ಲಿ ನಡೆಯಲಿರುವ ಅಂತಾರಾಷ್ಟ್ರೀಯ ಸೌಂದರ್ಯ ಸ್ಪರ್ಧೆಯಲ್ಲಿ ಕನ್ನಡದ ಹುಡುಗಿ ಐಶ್ವರ್ಯಾ ಆಯ್ಕೆಯಾಗಿದ್ದಾರೆ. ವಿಜಯಪುರದ ಈ ಬೆಡಗಿ ಮಾಡೆಲಿಂಗ್ ಕ್ಷೇತ್ರದಲ್ಲಿ ಮಾಡುತ್ತಿರುವ ಸಾಧನೆ ಎಲ್ಲರ ಗಮನ ಸೆಳೆಯುತ್ತಿದೆ.
ವಿಜಯ ಕರ್ನಾಟಕ | Updated:
Sep 20, 2018, 11:58AM IST
* ಸಂಗಮೇಶ ಟಿ. ಚೂರಿ
ವಿಜಯಪುರದ ಯುವತಿ ಐಶ್ವರ್ಯಾ ಚೀನಾದಲ್ಲಿ ನಡೆಯಲಿರುವ ಅಂತಾರಾಷ್ಟ್ರೀಯ ಸೌಂದರ‍್ಯ ಸ್ಪರ್ಧೆಯಲ್ಲಿ ಭಾರತವನ್ನು ಪ್ರತಿನಿಧಿಸಲಿದ್ದಾರೆ. ನವೆಂಬರ್ 27ರಂದು ಮಿಸ್ ಕಲ್ಚರ್ ಆ್ಯಂಡ್ ಫ್ರೆಂಡ್‌ಶಿಪ್ ಇಂಡಿಯಾ ಟೈಟಲ್‌ನಡಿ ಈ ಸ್ಪರ್ಧೆ ನಡೆಯಲಿದ್ದು, ಅದರಲ್ಲಿ ಐಶ್ವರ್ಯಾ ವಿವಿಧ ಸುತ್ತಿನ ಸೌಂದರ್ಯ ಸ್ಪರ್ಧೆಯಲ್ಲಿ ಪಾಲ್ಗೊಳ್ಳಲಿದ್ದಾರೆ.
ಸ್ಥಳೀಯ ಪ್ರತಿಭೆ
ಗುಮ್ಮಟನಗರಿ ವಿಜಯಪುರ ನಗರದ ಗಚ್ಚಿನಕಟ್ಟಿ ಕಾಲೊನಿ ನಿವಾಸಿ ಕಿಶೋರ ಪೋರವಾಲ ಅವರ ಪುತ್ರಿ ಐಶ್ವರ್ಯಾ ಈಗಾಗಲೇ ರಾಷ್ಟ್ರಮಟ್ಟದಲ್ಲಿ ಮಿಸ್ ಇಂಡಿಯಾ ವರ್ಲ್ಡ್ ಸೂಪರ್ ಮಾಡೆಲ್ ಹಾಗೂ ಮಿಸ್ ಕಲ್ಚರ್ ಆ್ಯಂಡ್ ಫ್ರೆಂಡ್‌ಶಿಪ್ ಇಂಡಿಯಾ ಟೈಟಲ್ ಪಡೆದುಕೊಂಡಿದ್ದಾರೆ.
ಕಳೆದ ಮೂರು ವರ್ಷಗಳಿಂದ ಬೆಂಗಳೂರಿನ ಖಾಸಗಿ ಸಂಘಟನೆಯೊಂದು ನಡೆಸುತ್ತಿರುವ ಈ ಸ್ಪರ್ಧೆಯಲ್ಲಿ ಮುಂಬಯಿ, ಒರಿಸ್ಸಾ, ಮಧ್ಯಪ್ರದೇಶ, ಗುಜರಾತ್ ಇತ್ಯಾದಿ ಪ್ರದೇಶಗಳ ರೂಪದರ್ಶಿಯರು ಪಾಲ್ಗೊಂಡಿದ್ದರು. ಐಶ್ವರ್ಯಾ ಪ್ರತ್ಯೇಕ ಟೈಟಲ್‌ಗಳಲ್ಲಿ ಮೊದಲ ಪ್ರಯತ್ನದಲ್ಲೇ ಆಯ್ಕೆಯಾಗಿದ್ದಾರೆ.
"ಕರ್ನಾಟಕದ ಬಿಸಿಲನಾಡು ವಿಜಯಪುರದಂಥ ಜಿಲ್ಲೆಗಳಲ್ಲೂ ಪ್ರತಿಭೆಗಳಿವೆ. ಆಯಾ ಕ್ಷೇತ್ರದಲ್ಲಿ ಅವರು ತರಬೇತಿ ಪಡೆದರೆ ಅಂತಾರಾಷ್ಟ್ರೀಯ ಮಟ್ಟದಲ್ಲೂ ಸಾಧನೆ ಮಾಡಬಹುದು."-ಐಶ್ವರ್ಯಾ ಪೋರವಾಲ, ರೂಪದರ್ಶಿ


ಭಾರತ–ಆಸ್ಟ್ರೇಲಿಯಾ ಪಂದ್ಯ: ಚೆಂಡು ವಿರೂಪಗೊಳಿಸಿದರೆ ಜಂಪಾ?
ವಿಶ್ವಕಪ್ ಕ್ರಿಕೆಟ್
ಭಾರತ–ಆಸ್ಟ್ರೇಲಿಯಾ ಪಂದ್ಯ: ಚೆಂಡು ವಿರೂಪಗೊಳಿಸಿದರೆ ಜಂಪಾ?
ಪ್ರಜಾವಾಣಿ ವಾರ್ತೆ
Published:
09 ಜೂನ್ 2019, 22:30  IST
Updated:
09 ಜೂನ್ 2019, 22:30  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ಆಸ್ಟ್ರೇಲಿಯಾ ತಂಡದ ಸ್ಪಿನ್ನರ್ ಆ್ಯಡಂ ಜಂಪಾ ಅವರ ಸುತ್ತ ಈಗ ಸಂಶಯದ ಹುತ್ತ ಬೆಳೆದಿದೆ. ಭಾನುವಾರ ಭಾರತ ಎದುರಿನ ಪಂದ್ಯದಲ್ಲಿ ಅವರು ಚೆಂಡು ವಿರೂಪಗೊಳಿಸಿದ ಅನುಮಾನ ವ್ಯಕ್ತವಾಗಿದೆ.
ಭಾರತದ ಶಿಖರ್ ಧವನ್ ಮತ್ತು ವಿರಾಟ್ ಕೊಹ್ಲಿ ಬ್ಯಾಟಿಂಗ್ ಮಾಡುವ ಸಂದರ್ಭದಲ್ಲಿ ಜಂಪಾ ಬೌಲಿಂಗ್ ಮಾಡುತ್ತಿದ್ದರು.  ಆದರೆ ಪದೇ ಪದೇ ತಮ್ಮ ಪ್ಯಾಂಟ್ ಜೇಬಿನಲ್ಲಿ ಕೈಹಾಕಿ ತೆಗೆದು ಚೆಂಡನ್ನು ರಬ್ ಮಾಡುತ್ತಿದ್ದರು. ಈ ನಡೆಯನ್ನು ಟಿವಿಯಲ್ಲಿ ತೋರಿಸಿದ್ದನ್ನು ಗುರುತಿಸಿದ ಹಲವು ಕ್ರಿಕೆಟ್ ಪ್ರಿಯರು ಟ್ವಿಟರ್‌ಗೆ ಲಗ್ಗೆ ಇಟ್ಟರು.
ಇದನ್ನೂ ಓದಿ:  ವಿಡಿಯೊ ವೈರಲ್: ಧೋನಿ ಸಿಕ್ಸರ್‌ಗೆ ಕಣ್ಣು ಬಾಯಿ ಅರಳಿಸಿದ ಕೊಹ್ಲಿ!
‘ಆ್ಯಂಡಂ ಜಂಪಾ ಪದೇಪದೇ ಜೀಬಿಗೆ ಏಕೆ ಕೈಹಾಕುತ್ತಿದ್ದಾರೆ? ಚೆಂಡನ್ನೂ ಕೂಡ ಒಮ್ಮೆ ಜೀಬಿಗೆ ಹಾಕಿಕೊಂಡಿದ್ದು ಏಕೆ? ಅವರು ಏನು ಮಾಡಿದ್ದಾರೆ ಎಂಬುದರ ಬಗ್ಗೆ ಸೂಕ್ತ ತನಿಖೆ ನಡೆಸುವುದರಲ್ಲಿ ತಪ್ಪಿಲ್ಲ’ ಎಂದು ಬಹಳಷ್ಟು ಜನರು ಟ್ವೀಟ್ ಮಾಡಿದ್ದಾರೆ.
‘ಅವರು ತಮ್ಮ ಪ್ಯಾಂಟಿನ ಬಲಬದಿಯ ಜೇಬಿನಲ್ಲಿ ಏನೋ ಇಟ್ಟುಕೊಂಡಿದ್ದಾರೆ. ಪ್ರತಿಯೊಂದು ಎಸೆತ ಹಾಕುವಾಗಲೂ ಅವರು ಜೀಬಿಗೆ ಕೈಹಾಕಿ ನಂತರ ಚೆಂಡನ್ನು ತಿಕ್ಕಿ ಹಾಕುತ್ತಿದ್ದಾರೆ’ ಎಂದು ಕೆಲವರು ಟ್ವೀಟ್ ಮಾಡಿದ್ದಾರೆ.
ಇದನ್ನೂ ಓದಿ:   ಕಾಂಗರೂ ಪಡೆ ಎದುರು ಟೀಂ ಇಂಡಿಯಾ ಭರ್ಜರಿ ಬ್ಯಾಟಿಂಗ್; 352 ರನ್
ಹೋದ ವರ್ಷ ದಕ್ಷಿಣ ಆಫ್ರಿಕಾದಲ್ಲಿ ನಡೆದಿದ್ದ ಸರಣಿಯಲ್ಲಿ ಆಸ್ಟ್ರೇಲಿಯಾ ತಂಡದ ಡೇವಿಡ್ ವಾರ್ನರ್, ಸ್ಟೀವನ್ ಸ್ಮಿತ್ ಮತ್ತು ಬ್ಯಾಂಕ್ರಾಫ್ಟ್ ಅವರು ಚೆಂಡು ವಿರೂಪಗೊಳಿಸಿ ಸಿಕ್ಕಿಬಿದ್ದಿದ್ದರು. ‘ಸ್ಯಾಂಡ್‌ಪೇಪರ್ ಗೇಟ್’ ಪ್ರಕರಣವೆಂದೇ ಕುಖ್ಯಾತವಾಗಿತ್ತು. ಅದರಲ್ಲಿ ಒಂದು ವರ್ಷ ನಿಷೇಧ ಶಿಕ್ಷೆ ಅನುಭವಿಸಿದ್ದ ಸ್ಮಿತ್ ಮತ್ತು ವಾರ್ನರ್ ಈ ವಿಶ್ವಕಪ್ ಟೂರ್ನಿಯಲ್ಲಿ ತಮ್ಮ ತಂಡಕ್ಕೆ ಮರಳಿದ್ದಾರೆ.


|
Updated: Monday, June 18, 2018, 11:20 [IST]
ನಮ್ಮ ಮೂಗಿನ ಮೂಳೆ ಮೃದುವಾಗಿದ್ದು ಈ ಮೂಳೆಯ ಹಿಂದೆ, ಎರಡೂ ಕಣ್ಣುಗಳ ನಡುವೆ ಮತ್ತು ಹಣೆಭಾಗದ ಕೊಂಚ ಅಡಿಯಲ್ಲಿ (ಅಂದರೆ ಹುಬ್ಬು ಪ್ರಾರಂಭವಾಗುವ ಕೆಳಗೆ) ಟೊಳ್ಳು ಭಾಗವೊಂದಿದೆ. ಇದೇ ಕುಹರ ಅಥವಾ ಸೈನಸ್. ಈ ಟೊಳ್ಳಿನಲ್ಲಿ ಸೋಂಕು ಉಂಟಾದರೆ ಇದರ ಅಕ್ಕಪಕ್ಕ ಹಾದು ಹೋಗುವ ನರಗಳಲ್ಲಿ ಭಾರೀ ಸಂವೇದನೆಯುಂಟಾಗಿ ತಲೆನೋವು, ಮುಖದ ಸ್ನಾಯುಗಳಲ್ಲಿ ನೋವು, ಮೂಗಿನ ಒಳಗಿನಿಂದ ಗಂಟಲವರೆಗೆ ಭಾರೀ ಉರಿ, ನೋವು, ವಾಕರಿಕೆ ಮೊದಲಾದವು ಎದುರಾಗುತ್ತವೆ. ಸೈನಸ್ ಸಮಸ್ಯೆಯ ಕಿರಿಕಿರಿ, ಇದಕ್ಕೆಲ್ಲಾ ಮನೆಮದ್ದೇ ಸರಿ
ತಲೆನೋವಿನ ಅತ್ಯುಗ್ರ ರೂಪವಾದ ಮೈಗ್ರೇನ್‌ಗೂ ಈ ಸೈನಸ್‌ನಲ್ಲಿ ಸೋಂಕಿಗೂ ನಿಕಟ ಸಂಬಂಧವಿದೆ. ನಮ್ಮ ಮುಖದ ಮೂಳೆಗಳಲ್ಲಿ ಈ ಕುಹರದ ಹೊರತಾಗಿ ಮೂಗಿನ ಅಕ್ಕಪಕ್ಕ, ಕಿವಿಯ ಮುಂದಿನ ಹಣೆಯ ಭಾಗ ಮತ್ತು ಕೆನ್ನೆಯ ನಡುವೆಯೂ ತೆಳುವಾಗಿ ಟೊಳ್ಳು ಭಾಗಗಳಿವೆ. ಇಲ್ಲಿಯೂ ಸೋಂಕು ಆವರಿಸಬಹುದು.
ಆದರೆ ಹಣೆಯ ನಡುವಣ ಕುಹರ ಅತಿ ದೊಡ್ಡದಾಗಿದ್ದು ಬಹುತೇಕ ಸೋಂಕು ಮತ್ತು ನೋವಿಗೆ ಪ್ರಮುಖ ಕಾರಣವಾಗಿದೆ. ಈ ನೋವಿಗೆ ಸೈನುಸೈಟಿಸ್ ಎಂದು ಕರೆಯುತ್ತಾರೆ. ಮೂಗು ಕಟ್ಟುವುದು, ಮೂತಿ ಅತಿಯಾಗಿ ಸೋರುವುದು, ಉಸಿರಾಡಲು ಕಷ್ಟವಾಗುವುದು ಮೊದಲಾದವು ಇದರ ಲಕ್ಷಣವಾಗಿವೆ.
ವೈರಸ್ ಸೋಂಕಿನಿಂದ ಮೂಗು ಕಟ್ಟುವುದು ಸೈನುಸೈಟಿಸ್‌ಗೆ ಪ್ರಮುಖ ಕಾರಣವಾಗಿದೆ. ಬನ್ನಿ ಸೈನಸ್ ಬಗ್ಗೆ ಹೆಚ್ಚಿನ ಮಾಹಿತಿಯನ್ನು ಹಾಗೂ ಆಯುರ್ವೇದ ಇದರ ಬಗ್ಗೆ ಏನು ಹೇಳುತ್ತದೆ ಎಂಬುದನ್ನು ನೋಡೋಣ: ಸೈನಸ್ ಗುಣಪಡಿಸುವ ಆಹಾರಗಳಿವು
ಇದಕ್ಕೆ ಆಯುರ್ವೇದ ಏನು ಹೇಳುತ್ತದೆ?
ಆಯುರ್ವೇದದ ಪ್ರಕಾರ ನಮ್ಮ ದೇಹದ ದೋಷಗಳಲ್ಲಿ ಆಗಿರುವ ಏರುಪೇರು ಹಲವು ರೋಗಗಳಿಗೆ ಕಾರಣವಾಗಬಹುದು, ಇದರಲ್ಲಿ ಸೈನಸ್ ಸಹಾ ಒಂದು ಎನ್ನುತ್ತದೆ. ನಮ್ಮ ದೇಹದಲ್ಲಿ ಸಂಗ್ರಹವಾಗುವ ವಿಷಕಾರಿ ವಸ್ತುಗಳಾದ 'ಆಮ'ದ ಸಂಗ್ರಹದಿಂದಾಗಿ ನಮ್ಮ ಜೀರ್ಣಕ್ರಿಯೆ ಶಿಥಿಲಗೊಳ್ಳುತ್ತದೆ, ಅಲ್ಲದೇ ರೋಗ ನಿರೋಧಕ ಶಕ್ತಿಯೂ ಕುಂದುತ್ತದೆ. ಇದರಿಂದ ದೇಹದ ಸಮತೋಲನ ಏರುಪೇರಾಗುತ್ತದೆ.
ಆಯುರ್ವೇದ ಸೈನಸ್ ಗೆ ಯಾವ ಚಿಕಿತ್ಸೆ ಸೂಚಿಸುತ್ತದೆ?
ಹಲವು ಗಿಡಮೂಲಿಕೆ ಮತ್ತು ಇತರ ರೂಪದ ಚಿಕಿತ್ಸೆಯ ಜೊತೆಗೇ ನಮ್ಮ ನಿತ್ಯದ ಆಹಾರ ಮತ್ತು ಜೀವನದ ಅಭ್ಯಾಸಗಳನ್ನೂ ಬದಲಾವಣೆ ಮಾಡಿಕೊಳ್ಳಲು ಆಯುರ್ವೇದ ಸಲಹೆ ಮಾಡುತ್ತದೆ. ವಿಶೇಷವಾಗಿ ಜೀರ್ಣಕ್ರಿಯೆಗೆ ಕಷ್ಟವಾಗುವ ಆಹಾರಗಳನ್ನು ವರ್ಜಿಸುವುದು ಮತ್ತು ಒತ್ತಡ ರಹಿತ ಜೀವನ ಕಳೆಯುವಂತೆ ತಿಳಿಸಲಾಗಿದೆ.
ಸಿದ್ಧ ಆಹಾರಗಳಾದ ಬಿಸ್ಕತ್ತು, ಬ್ರೆಡ್, ಮಾದಕ ಪದಾರ್ಥಗಳಾದ ಆಲ್ಕೋಹಾಲ್, ಸಿಗರೇಟು, ಕಾಫಿ, ನಾರು ಇಲ್ಲದ ಆಹಾರಗಳಾದ ಬಿಳಿಯ ಹಿಟ್ಟು ಅಥವಾ ಮೈದಾ, ಬುರುಗು ಬರುವ ಪಾನೀಯಗಳು ಮೊದಲಾದವುಗಳನ್ನು ವರ್ಜಿಸುವಂತೆ ಸಲಹೆ ಮಾಡಲಾಗಿದೆ. ಇದರಿಂದ ಈಗಿರುವ ಪರಿಸ್ಥಿತಿ ಇನ್ನಷ್ಟು ಬಿಗಡಾಯಿಸಬಹುದು. ಆಯುರ್ವೇದ ಇದಕ್ಕೆ ಯಾವ ರೀತಿಯ ಆಹಾರ ಮತ್ತು ಔಷಧಿಗಳನ್ನು ಸೂಚಿಸುತ್ತದೆ? ಸೈನಸ್ ಸಮಸ್ಯೆಗೆ ಪರಿಣಾಮಕಾರಿಯಾದ ಮನೆಮದ್ದು
ತುಳಸಿ ಟೀ
ತುಳಸಿ ಒಂದು ಅದ್ಭುತ ಔಷಧೀಯ ಮೂಲಿಕೆ ಎಂಬುದರಲ್ಲಿ ಎರಡು ಮಾತಿಲ್ಲ. ಭಾರತೀಯ ಸಂಸ್ಕೃತಿಯಲ್ಲಿ ತುಳಸಿಯನ್ನು ಅತಿ ಪವಿತ್ರ ಎಂದು ಭಾವಿಸಲಾಗುತ್ತದೆ. ಇದರ ಉರಿಯೂತ ನಿವಾರಕ ಮತ್ತು ಬ್ಯಾಕ್ಟೀರಿಯಾ ನಿವಾರಕ ಗುಣಗಳು ಸೈನಸ್ನಂತಹ ಉರಿಯೂತ ಸಂಬಂಧಿತ ತೊಂದರೆಗಳನ್ನು ನಿವಾರಿಸಲು ನೆರವಾಗುತ್ತದೆ.
ಇದರ ಬಳಕೆ ಹೇಗೆ?
ಕೆಲವು ತುಳಸಿ ಎಲೆಗಳು, ಸುಮಾರು ಏಳೆಂಟು ಕಾಳುಮೆಣಸು ಮತ್ತು ಹಸಿಶುಂಠಿಯ ಒಂದು ಚಿಕ್ಕ ತುಂಡನ್ನು ಸೇರಿಸಿ ಜಜ್ಜಿ ಎರಡು ಕಪ್ ನೀರಿಗೆ ಹಾಕಿ ಕುದಿಸಿ. ಚಿಕ್ಕ ಉರಿಯಲ್ಲಿ ಈ ನೀರು ಆವಿಯಾಗುತ್ತಾ ಒಂದು ಕಪ್ ಮಟ್ಟಕ್ಕೆ ಬಂದ ಬಳಿಕ ಉರಿ ಆರಿಸಿ ತಣಿಯಲು ಬಿಡಿ. ತಣಿದ ಬಳಿಕ ಈ ನೀರನ್ನು ಸೋಸಿ ರೋಗಿಗೆ ದಿನಕ್ಕೆ ಎರಡು ಬಾರಿ ಕುಡಿಯಲು ನೀಡಿ. ಸೈನಸ್ ಕಡಿಮೆಯಾಗುತ್ತಾ ಬಂದಂತೆ ದಿನಕ್ಕೊಂದು ಕಪ್ ನೀಡಿ ಪೂರ್ಣವಾಗಿ ಗುಣವಾದ ಬಳಿಕವೂ ಒಂದೆರಡು ದಿನ ಮುಂದುವರೆಸಿ.
ಜೀರಿಗೆ
ಸಾಮಾನ್ಯವಾಗಿ ಭಾರತೀಯ ಮಸಾಲೆಗಳಲ್ಲಿ ಜೀರಿಗೆ ಇಲ್ಲದ ಮಸಾಲೆಯೇ ಇಲ್ಲ. ಇದರಲ್ಲಿರುವ ಉರಿಯೂತ ನಿವಾರಕ ಮತ್ತು ಬ್ಯಾಕ್ಟೀರಿಯಾ ನಿವಾರಕ ಗುಣಗಳನ್ನು ಆಯುರ್ವೇದ ಸೈನಸ್ ಸಹಿತ ಇತರ ಹಲವಾರು ತೊಂದರೆಗಳಿಗೆ ಔಷಧಿಯ ರೂಪದಲ್ಲಿ ಬಳಸುತ್ತಾ ಬಂದಿದೆ.
ಇದರ ಬಳಕೆ ಹೇಗೆ?
ಒಂದು ದೊಡ್ಡ ಚಮಚ ಜೀರಿಗೆಯನ್ನು ಚಿಕ್ಕ ಉರಿಯಲ್ಲಿ ಕೊಂಚವೇ ಹುರಿಯಿರಿ, ಸುಡಬಾರದು. ಬಳಿಕ ಇದನ್ನು ನುಣ್ಣಗೆ ಒಣದಾಗಿ ಪುಡಿಮಾಡಿ. ಈ ಪುಡಿಯನ್ನು ಒಂದು ದೊಡ್ಡಚಮಚ ಜೇನಿನಲ್ಲಿ ಬೆರೆಸಿ ಪ್ರತಿದಿನ ಕೊಂಚ ಪ್ರಮಾಣವನ್ನು ದಿನಕ್ಕೆರಡು ಬಾರಿ ಸೇವಿಸಿ. ಸೋಂಕು ಕಡಿಮೆಯಾದ ಬಳಿಕವೂ ಕೆಲದಿನಗಳ ಕಾಲ ದಿನಕ್ಕೊಂದು ಬಾರಿ ಮುಂದುವರೆಸಿ.
ಬೆಳ್ಳುಳ್ಳಿ
ಬೆಳ್ಳುಳ್ಳಿಯಲ್ಲಿರುವ ಕಮಟು ವಾಸನೆಗೆ ಇದಲ್ಲಿರುವ ಗಂಧಕವೇ ಕಾರಣ. ಗಂಧಕ ಮತ್ತು ವಿಟಮಿನ್ ಸಿ ಸೈನಸ್ ನ ಸೋಂಕನ್ನು ನಿವಾರಿಸಲು ಸಮರ್ಥವಾಗಿವೆ. ಇದರ ಶಿಲೀಂಧ್ರನಿವಾರಕ ಮತ್ತು ಬ್ಯಾಕ್ಟೀರಿಯಾ ನಿವಾರಕ ಗುಣಗಳು ಕಟ್ಟಿಕೊಂಡಿರುವ ಮೂಗನ್ನು ತೆರೆದು ಮೂಗಿನ ಅಡಿಯಲ್ಲಿ ಆವರಿಸಿದ್ದ ಸೋಂಕನ್ನು ನಿವಾರಿಸಲು ಸಮರ್ಥವಾಗಿವೆ. ತನ್ಮೂಲಕ ಸೈನಸ್ ತೊಂದರೆಯನ್ನು ಇಲ್ಲವಾಗಿಸುತ್ತವೆ.
ಇದರ ಬಳಕೆ ಹೇಗೆ?
ಅತಿ ಉತ್ತಮವಾದ ವಿಧಾನವೆಂದರೆ ಕೆಲವು ಬೆಳ್ಳುಳ್ಳಿಯ ಎಸಳುಗಳನ್ನು ಹಸಿಯಾಗಿಯೇ ತಿನ್ನುವುದು. ಇದರ ಕಮಟು ರುಚಿಯಿಂದಾಗಿ ಇದು ಸಾಧ್ಯವಾಗದಿದ್ದಲ್ಲಿ ಅನ್ನದೊಡನೆ ಬೆರೆಸಿಕೊಂಡು ನಿತ್ಯ ರಾತ್ರಿ ಮೂರರಿಂದ ನಾಲ್ಕು ಹಸಿ ಎಸಳುಗಳನ್ನು ತಿನ್ನಬೇಕು. ಇಲ್ಲದಿದ್ದರೆ ಬೆಳ್ಳುಳ್ಳಿಯನ್ನು ಜಜ್ಜಿ ಸಮಪ್ರಮಾಣದಲ್ಲಿ ಜೇನಿನೊಡನೆ ಬೆರೆಸಿ ದಿನಕ್ಕೆರಡು ಬಾರಿ ಕೊಂಚ ಪ್ರಮಾಣವನ್ನೂ ಸೇವಿಸಬಹುದು.
ಈರುಳ್ಳಿ
ಈರುಳ್ಳಿಯಲ್ಲಿಯೂ ಉತ್ತಮ ಪ್ರಮಾಣದ ಗಂಧಕವಿದೆ. ಈರುಳ್ಳಿಯಲ್ಲಿಯೂ ಉತ್ತಮ ಬ್ಯಾಕ್ಟೀರಿಯಾ ನಿರೋಧಕ ಗುಣವಿದ್ದು ವಿಶೇಷವಾಗಿ ಮೂಗಿನ ಸೋಂಕಿಗೆ ಕಾರಣವಾಗುವ ಬ್ಯಾಕ್ಟೀರಿಯಾಗಳ ವಿರುದ್ಧ ಹೋರಾಡುವ ಶಕ್ತಿ ಹೊಂದಿದೆ.
ಇದರ ಬಳಕೆ ಹೇಗೆ?
ಒಂದು ಚಿಕ್ಕ ಈರುಳ್ಳಿಯನ್ನು ಅಡ್ಡಲಾಗಿ ಕತ್ತರಿಸಿ ಇದರ ವಾಸನೆಯನ್ನು ತಕ್ಷಣ ಮೂಗಿನಿಂದ ಎಳೆದುಕೊಳ್ಳಬೇಕು. ಕಣ್ಣುಗಳಲ್ಲಿ ನೀರು ಬರುವ ಕಾರಣ ಕಣ್ಣುಗಳನ್ನು ಮುಚ್ಚಿಕೊಳ್ಳಬೇಕು. ಕೊಂಚ ಹೊತ್ತು ಮೂಗಿನಿಂದ ಈ ವಾಸನೆಯನ್ನು ಎಳೆದುಕೊಂಡ ಬಳಿಕ ಹೊರಗಿನ ತಾಜಾ ಹವೆಯನ್ನು ಸೇವಿಸಬೇಕು.
ಮೇಲಿನ ವಿಧಾನಗಳ ಹೊರತಾಗಿ ಉಸಿರಾಟವನ್ನು ಸರಾಗಗೊಳಿಸುವ ಪ್ರಾಣಾಯಾಮ, ಕಪಾಲಭಾಟಿ, ಚಕ್ರಾಸನ, ಭುಜಂಗಾಸನ, ಸರ್ವಾಂಗಾಸನ, ಮತ್ಸ್ಯಾಸನ ಮತ್ತು ಧ್ಯಾನವನ್ನು ಅನುಸರಿಸುವಂತೆ ಸೂಚಿಸಲಾಗಿದೆ. ಇದರಿಂದ ದೇಹದ ರೋಗ ನಿರೋಧಕ ಶಕ್ತಿ ಹೆಚ್ಚುತ್ತದೆ ಹಾಗೂ ರೋಗಗಳನ್ನು ಎದುರಿಸಲು ಹೆಚ್ಚು ಸನ್ನದ್ಧಗೊಳ್ಳುತ್ತದೆ.


ನಾ ರಾಜಕಾರಣಿ ಅಲ್ಲ, ಕಲಾವಿದ!; ರಜನಿಕಾಂತ್ ಶ್ರೀಲಂಕಾ ಭೇಟಿ ರದ್ದು
Team Udayavani,  Mar 25, 2017, 6:00 PM IST
ಅ
ಅ
ಅ
ಚೆನ್ನೈ:ತಮಿಳು ರಾಜಕೀಯ ಹಾಗೂ ವಿವಿಧ ಸಂಘಟನೆಗಳ ಒತ್ತಡಕ್ಕೆ ಮಣಿದ ಸೂಪರ್ ಸ್ಟಾರ್ ರಜನಿಕಾಂತ್ ಶ್ರೀಲಂಕಾ ಭೇಟಿಯನ್ನು ಕೊನೆಗೂ ರದ್ದುಪಡಿಸಿರುವುದಾಗಿ ಶನಿವಾರ ತಿಳಿಸಿದ್ದಾರೆ. ನಿಗದಿಯಂತೆ ಏ.9ಕ್ಕೆ ರಜನಿಕಾಂತ್ ಶ್ರೀಲಂಕಾದ ಜಾಫ್ನಾಕ್ಕೆ ತೆರಳುವ ಕಾರ್ಯಕ್ರಮವಿತ್ತು.
ಆದರೆ ತಮಿಳರನ್ನು ಕಡೆಗಣಿಸುವ ಶ್ರೀಲಂಕಾಕ್ಕೆ ನಟ ರಜನಿಕಾಂತ್ ಅವರು ಭೇಟಿ ನೀಡಬಾರದು ಎಂದು ತಿರುಮಾವಲಾವನ್ ನೇತೃತ್ವದ ವಿಸಿಕೆ ಮತ್ತು ವೈಕೋ ನೇತೃತ್ವದ ಎಂಡಿಎಂಕೆ ಸಂಘಟನೆಗಳು ತೀವ್ರ ಆಕ್ರೋಶ ವ್ಯಕ್ತಪಡಿಸಿ ಪ್ರತಿಭಟನೆ ನಡೆಸಿದ್ದವು.
ಈ ಹಿನ್ನೆಲೆಯಲ್ಲಿ ತಾನು ಏ.9ರಂದು ಜಾಫ್ನಾಕ್ಕೆ ಭೇಟಿ ನೀಡುವ ಕಾರ್ಯಕ್ರಮವನ್ನು ರದ್ದುಪಡಿಸಿರುವುದಾಗಿ ನಟ ರಜನಿಕಾಂತ್ ಬರೆದಿರುವ ಪತ್ರವನ್ನು ರಮೇಶ್ ಬಾಲಾ ಅವರು ಟ್ವೀಟರ್ ನಲ್ಲಿ ಶೇರ್ ಮಾಡಿದ್ದಾರೆ.
ನಾನು ಶ್ರೀಲಂಕಾಕ್ಕೆ ಭೇಟಿ ನೀಡುವುದನ್ನು ರದ್ದುಪಡಿಸಿದ್ದೇನೆ. ಅದೇ ರೀತಿ ತಿರುಮಾವಲಾವನ್ ಮತ್ತು ವೈಕೋ ಅವರ ಕಾರಣವನ್ನು ನಾನು ಒಪ್ಪೋದಿಲ್ಲ ಎಂದು ರಜನಿ ಪತ್ರದಲ್ಲಿ ಸ್ಪಷ್ಟಪಡಿಸಿದ್ದಾರೆ.
ಶ್ರೀಲಂಕಾದಲ್ಲಿ ತಮಿಳರು ಯಾವ ಸ್ಥಿತಿಯಲ್ಲಿ ಬದುಕುತ್ತಿದ್ದಾರೆ ಎಂಬುದನ್ನು ನೋಡಬೇಕೆಂದು ಇಚ್ಛಿಸಿದ್ದೆ. ಅಷ್ಟೇ ಅಲ್ಲ ಮೀನುಗಾರರ ಸಮಸ್ಯೆಗೊಂದು ಪರಿಹಾರ ಕಂಡುಹಿಡಿಯುವ ನೆಲೆಯಲ್ಲಿ ಶ್ರೀಲಂಕಾ ಅಧ್ಯಕ್ಷ ಮೈತ್ರಿಪಾಲಾ ಸಿರಿಸೇನಾ ಅವರನ್ನು ಭೇಟಿಯಾಗಿ ಚರ್ಚಿಸಬೇಕೆಂದಿದ್ದೆ ಎಂದು ಪತ್ರದಲ್ಲಿ ಉಲ್ಲೇಖಿಸಿರುವ ರಜನಿಕಾಂತ್, ನಾನು ರಾಜಕಾರಣಿಯಲ್ಲ, ಆದರೆ ನಾನೊಬ್ಬ ನಟ ಎಂದು ತಮ್ಮ ಭೇಟಿ ವಿರುದ್ಧದ ರಾಜಕೀಯಕ್ಕೆ ತಿರುಗೇಟು ನೀಡಿದ್ದಾರೆ.
ಜ್ಞಾನಂ ಫೌಂಡೇಶನ್ ಜಾಫ್ನಾದಲ್ಲಿ ತಮಿಳಿರಿಗಾಗಿ 22 ಕೋಟಿ ರೂಪಾಯಿ ವೆಚ್ಚದಲ್ಲಿ ನಿರ್ಮಿಸಿರುವ 150 ಮನೆಗಳ ಕೀ ಹಸ್ತಾಂತರ ಕಾರ್ಯಕ್ರಮಕ್ಕಾಗಿ ಸೂಪರ್ ಸ್ಟಾರ್ ರಜನಿಕಾಂತ್ ಅವರನ್ನು(ಏ.9) ಜಾಫ್ನಾಕ್ಕೆ ಆಹ್ವಾನಿಸಿತ್ತು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಸಲ್ಮಾನ್ ಜೊತೆ ನಾನು ಡೇಟಿಂಗ್ ಮಾಡಿಲ್ಲ: ಶಿಲ್ಪಾಶೆಟ್ಟಿ
ಸಲ್ಮಾನ್ ಜೊತೆ ನಾನು ಡೇಟಿಂಗ್ ಮಾಡಿಲ್ಲ: ಶಿಲ್ಪಾಶೆಟ್ಟಿ
ಪ್ರಜಾವಾಣಿ ವಾರ್ತೆ
Published:
08 ಅಕ್ಟೋಬರ್ 2018, 16:52  IST
Updated:
09 ಅಕ್ಟೋಬರ್ 2018, 09:30  IST
ಅಕ್ಷರ ಗಾತ್ರ :
ಆ
ಆ
ಬಾಲಿವುಡ್‌ನ ದಿ ಮೋಸ್ಟ್ ಎಲಿಜಿಬಲ್ ಬ್ಯಾಚ್ಯುಲರ್ ಯಾರಪ್ಪ ಎಂದರೆ ಥಟ್ಟನೆ ನೆನಪಾಗುವುದು ಸಲ್ಮಾನ್ ಖಾನ್. 52 ರ ಈ ಸುಂದರ, ಇನ್ನು ಯಾವಾಗ ಮದುವೆ ಆಗುತ್ತಾರೆ ಎಂದು ಅಭಿಮಾನಿಗಳು ಕಾಯುತ್ತಿರುವಾಗಲೇ ಅವರ ಕುರಿತ ಗಾಸಿಪ್ ಬಾಲಿವುಡ್‌ನಲ್ಲಿ ಬಿಸಿಬಿಸಿಯಾಗಿ ಸದ್ದು ಮಾಡುತ್ತಿದೆ.
ಐಶ್ವರ್ಯಾ ರೈ ಜೊತೆಗಿನ ಪ್ರೀತಿ ಬ್ರೇಕಪ್ ಆದ ಬಳಿಕ ಸಲ್ಮಾನ್ ಒಂಟಿಯಾಗಿದ್ದರು. ಅದೇ ಸಂದರ್ಭದಲ್ಲಿ ಅವರ ಬಾಳಿಗೆ ಶಿಲ್ಪಾಶೆಟ್ಟಿ ಹೆಜ್ಜೆಯಿಟ್ಟರಂತೆ. ಸಲ್ಮಾನ್ ಹಾಗೂ ಶಿಲ್ಪಾ ಇಬ್ಬರು ಡೇಟಿಂಗ್‌ನಲ್ಲಿದ್ದರಂತೆ. ಹಾಗಂತ ಬಾಲಿವುಡ್ ತುಂಬಾ ಗುಲ್ಲೆದ್ದಿದೆ.
ಈ ಗಾಸಿಪ್ ಕಿವಿಗೆ ಬಿದ್ದ ಕೂಡಲೇ ಶಿಲ್ಪಾ ಕೆಂಡಾಮಂಡಲರಾಗಿದ್ದರಂತೆ. ಈ ಕುರಿತು ಸಂದರ್ಶನವೊಂದರಲ್ಲಿ ಮಾತನಾಡಿದರುವ ಅವರು, ‘ಸಲ್ಮಾನ್ ಹಾಗೂ ನಾನು ಸ್ನೇಹಿತರು. ನಮ್ಮಿಬ್ಬರ ನಡುವೆ ಸ್ನೇಹಕ್ಕೆ ಮೀರಿದ ಸಂಬಂಧವಿಲ್ಲ. ನಾವಿಬ್ಬರು ಡೇಟಿಂಗ್ ಸಹ ಮಾಡಿಲ್ಲ’ ಎಂದು ಸ್ಪಷ್ಟನೆ ನೀಡಿದ್ದಾರೆ.
‘ನಟ-ನಟಿಯರ ನಡುವೆ ಆತ್ಮೀಯವಾದ ಅನುಬಂಧ ಇರುತ್ತದೆ. ನನ್ನ ಹಾಗೂ ಸಲ್ಮಾನ್ ನಂಟು ಅದೇ ರೀತಿಯದ್ದು. ಅವರೊಂದಿಗೆ ನಾನು ಡೇಟಿಂಗ್ ಮಾಡಿಲ್ಲ. ಅವರು ತುಂಬಾ ಒಳ್ಳೆಯ ವ್ಯಕ್ತಿತ್ವದವರು’ ಎಂದು ಹೊಗಳಿದ್ದಾರೆ.
ಸಲ್ಮಾನ್ ನನ್ನ ಮನೆಗೆ ಎಷ್ಟೋ ಬಾರಿ ಮಧ್ಯರಾತ್ರಿ ಬಂದಿದ್ದಾರೆ. ನಾನೂ ಅವರೊಂದಿಗೆ ಹರಟೆ ಹೊಡೆದಿದ್ದೇನೆ. ಕೆಲವೊಮ್ಮೆ ನಾನು ಮಲಗಿದ್ದಾಗ, ಸಲ್ಮಾನ್ ನನ್ನ ತಂದೆಯೊಂದಿಗೆ ಡ್ರಿಂಕ್ಸ್ ಮಾಡಿ ಹೋಗುತ್ತಿದ್ದರು. ನನ್ನಪ್ಪ ಮೃತಪಟ್ಟಾಗ, ಅವರಿಬ್ಬರು ಡ್ರಿಂಕ್ಸ್ ಮಾಡುತ್ತಿದ್ದ ಟೇಬಲ್ ಬಳಿ ಕುಳಿತು ಕಣ್ಣೀರು ಹಾಕಿದ್ದು ನನಗೆ ನೆನಪಿದೆ’ ಎಂದಿದ್ದಾರೆ.
ಸಲ್ಮಾನ್ ಖಾನ್ ಸದ್ಯ ಭಾರತ್ ಸಿನಿಮಾದ ಚಿತ್ರೀಕರಣದಲ್ಲಿ ತೊಡಗಿಕೊಂಡಿದ್ದಾರೆ. ಅದರ ಜೊತೆಗೆ ಬಿಗ್ ಬಾಸ್ ಕಾರ್ಯಕ್ರಮದ ನಿರೂಪಣೆಯನ್ನೂ ಅವರು ಮಾಡುತ್ತಿದ್ದಾರೆ. ಶಿಲ್ಪಾ ಶೆಟ್ಟಿ ಉದ್ಯಮಿ ರಾಜ್‌ಕುಂದ್ರಾ ಅವರ ಜೊತೆ ವಿವಾಹವಾಗಿದ್ದು, ಅವರಿಗೆ ವಿಯಾನ್ ಎಂಬ ಮಗನಿದ್ದಾನೆ.


Bengaluru, First Published 1, Dec 2018, 10:11 PM IST
Highlights
ಬಿಗ್ ಬಾಸ್ ಮನೆಯಿಂದ ಸಾಮಾನ್ಯ ಸ್ಪರ್ಧಿಯೊಬ್ಬರು ಹೊರನಡೆದಿದ್ದಾರೆ. ನವೀನ್, ರಾಕೇಶ್, ಕವಿತಾ, ಜಯಶ್ರೀ, ಆನಂದ್, ಸೋನು ನಾಮಿನೇಟ್ ಆಗಿದ್ದರು. ಕಳೆದ ವಾರ ಜಿಮ್ ರವಿ ಬಿಗ್ ಬಾಸ್ ಮನೆಯಿಂದ ಹೊರ ನಡೆದಿದ್ದರು. ಈ ಬಾರಿ ಆನಂದ್ ಸರದಿ.
ಬಿಎಂಟಿಸಿ ಚಾಲಕರಾಗಿ ಮನೆ ಪ್ರವೇಶ ಪಡೆದಿದ್ದ ಆನಂದ್ ತಮ್ಮ ವಿಭಿನ್ನ ಮ್ಯಾನರಿಸಂನಿಂದ ಗುರುತಿಸಿಕೊಂಡಿದ್ದರು. ಮಸಿ ಬಳಿಯುವ ಟಾಸ್ಕ್ ನಲ್ಲಿ ದೊಡ್ಡ ನಾಮಿನೇಶನ್‌ನಿಂದ ಪಾರಾದ ಆ್ಯಂಡಿ ಮುಂದಿನ ವಾರಕ್ಕೆ ತಮ್ಮ ಆಟ ಕಾಯ್ದುಕೊಂಡರು.
ವಾರದ ಕತೆ ಕಿಚ್ಚನ ಜತೆಯಲ್ಲಿ ಈ ವಾರ ಮತ್ತು ಕಳೇದ ವಾರದ ಕೆಲವು ಘಟನಾವಳಿಗಳ ಚರ್ಚೆ ಮತ್ತು ಪರಾಮರ್ಶೆ ಆದವು.  ಗಂಡ ಹೆಂಡತಿ ಹೇಳಿಕೆ, ಆ್ಯಂಡಿ ಪಾಯಸಕ್ಕೆ ಮೆಣಸಿನ ಪುಡಿ ಹಾಕಿದ್ದು ಎಲ್ಲವನ್ನು ಸುದೀಪ್ ನಿಭಾಯಿಸಿದರು.
ಇಲ್ಲಿಗೆ ಬಿಗ್ ಬಾಸ್ ಮನೆ 41 ದಿನ ಮುಗಿಸಿದೆ. ಕನ್ನಡಿಗರನ್ನು ಅಂಬರೀಶ್ ಅಗಲಿದ ವಿಚಾರ ಮನೆ ಒಳಗಿನ ಮಂದಿಗೆ ಗೊತ್ತಿರಲಿಲ್ಲ. ಆದರೆ ಬಿಗ್ ಬಾಸ್ ಇಂದು ಆ ವಿಚಾರ ತಿಳಿಸಿದರು.  ಮನೆ ಮಂದಿಯೆಲ್ಲ ಭಾವುಕರಾದರು.


ಗಂಡ ತನ್ನ ಹೆಂಡತಿಯನ್ನು ಸಂಪೂರ್ಣ ನಗ್ನವಾಗಿ ನೋಡಿದರೆ ಏನಾಗುತ್ತದೆ!
October 2, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಗಂಡ ತನ್ನ ಹೆಂಡತಿಯನ್ನು ಸಂಪೂರ್ಣ ನಗ್ನವಾಗಿ ನೋಡಿದರೆ ಏನಾಗುತ್ತದೆ!
ಸೆಕ್ಸ್ ನಲ್ಲಿ ನಗ್ನತೆಗೆ ಸಾಕಷ್ಟು ಪ್ರಾಮುಖ್ಯತೆ ಇದೆ. ಅದರಲ್ಲೂ ಗಂಡ ಹೆಂಡತಿ ಎಂದ ಮೇಲೆ ಶೃಂಗಾರ, ಸರಸ ಸಲ್ಲಾಪ ಸಹಜ. ಅಂತಹ ಏಕಾಂತ ಸ್ಥಳದಲ್ಲಿ ಒಬ್ಬರನ್ನೊಬ್ಬರು ನಗ್ನವಾಗಿ ನೋಡಿಕೊಳ್ಳುವುದು ಉದ್ರೇಕ ಹೆಚ್ಚಿಸಲು ಸಹಕಾರಿ. ಆದರೆ  ಹೆಂಡತಿಯನ್ನು ಗಂಡ ಸಂಪೂರ್ಣ ನಗ್ನವಾಗಿ ನೋಡಿದರೆ ಏನಾಗುತ್ತದೆ ಎಂಬ ಪ್ರಶ್ನೆಗೆ ಬರೋಣ. ಕೆಲವು ವಿಷಯಗಳಲ್ಲಿ ಗಂಡ ಹೆಂಡತಿ ಕೆಲ ನಿಯಮಗಳನ್ನು ಪಾಲಿಸಿದರೆ ಅದು ಇಬ್ಬರಿಗೂ ಒಳ್ಳೆಯದು. ಇದರ ಭಾಗವಾಗಿ ಅತಿ ಮುಖ್ಯವಾಗಿ ಹೆಂಡತಿಯನ್ನು ಸಂಪೂರ್ಣ ನಗ್ನವಾಗಿ ನೋಡಬಾರದು ಎಂದು ಧರ್ಮಶಾಸ್ತ್ರ ಹೇಳುತ್ತದೆ.
ಬೇರೆಯವರನ್ನು ನಗ್ನವಾಗಿ ನೋಡುವುದು ತಪ್ಪಾದರೂ. ಇಷ್ಟಪಟ್ಟು ಹಿರಿಯರ ಸಮ್ಮುಖದಲ್ಲಿ ಮದುವೆ ಮಾಡಿಕೊಂಡ ಅರ್ಧಾಂಗಿಯನ್ನು ನಗ್ನವಾಗಿ ನೋಡಿದರೆ ಏನೂ ತಪ್ಪಿಲ್ಲ. ಮಹಾಪಾಪ ಅಲ್ಲವೇ ಅಲ್ಲ. ಆ ರೀತಿ ನೋಡುವುದರಿಂದ ನಷ್ಟ ಏನೆಂದರೆ. ಒಂದು ವೇಳೆ ಹೆಂಡತಿಯನ್ನು ನಗ್ನವಾಗಿ ನೋಡುವುದರಿಂದ ತನ್ನಲ್ಲಿನ ಕಾಮವಾಂಛೆ ಕುಗ್ಗಿ ಹೆಂಡತಿ ಮೇಲೆ ಗಂಡನಿಗೆ ಶೃಂಗಾರದಲ್ಲಿ ಆಸಕ್ತಿ ಕುಂದುತ್ತದೆ. ಅಷ್ಟೇ ಅಲ್ಲ ಬೆಡ್ ರೂಮಿನಲ್ಲಿ ಸ್ತ್ರೀ ತನ್ನೆಲ್ಲಾ ಸೌಂದರ್ಯನ್ನು ತೋರಿಸಬಾರದಂತೆ. ಎಲ್ಲಾ ತೋರಿಸಿದರೆ ಇನ್ನು ನೋಡಲು, ಬಯಕೆ ಉಂಟಾಗಲೂ ಏನೂ ಉಳಿದಿರಲ್ಲ. ಗಂಡ ಕೆಲವು ಸಮಯಗಳಲ್ಲಿ ಹೆಂಡತಿಯಿಂದ ದೂರ ಇದ್ದರೆ ಒಳಿತು.
ಅಷ್ಟೇ ಅಲ್ಲದೆ ಪ್ರಸವ ಸಮಯದಲ್ಲಿ, ಆಕಳಿಸುವಾಗ, ತಲೆ ಬಾಚಿಕೊಳ್ಳುವ ಸಮಯಗಳಲ್ಲಿ ಹೆಂಡತಿಯಿಂದ ಗಂಡ ದೂರ ಇರಬೇಕು. ಇನ್ನುಹೆಂಡತಿಗೆ ಇಷ್ಟವಿಲ್ಲದ ಸಮಯದಲ್ಲಿ ಸಹ ದೂರವಾಗಿ ಇಬರಬೇಕೆ ಹೊರತು ತೊಂದರೆ ಕೊಟ್ಟು ಬಯಕೆಗಳನ್ನು ತೀರಿಸಿಕೊಳ್ಳಬಾರದಂತೆ. ಇಬ್ಬರ ನಡುವೆ ನಂಬಿಕೆ ಇದ್ದರೆ ಈ ಸಮಸ್ಯೆಗಳನ್ನು ಹಾಗೆ ನೋಡಬಾರದು, ಹೀಗೆ ನೋಡಬಾರದು ಎಂಬ ಸಮಸ್ಯೆಯೇ ಬರಲ್ಲ. ಯಾಕೆಂದರೆ ಹೆಂಡತಿ ಎಂದರೆ ಕೇವಲ ಶೃಂಗಾರಕ್ಕಾಗಿ ಅಷ್ಟೇ ಅಲ್ಲ. ಗಂಡನಲ್ಲಿ ಅರ್ಧ ಭಾಗ. ಪ್ರೀತಿ ಅನುರಾಗ ಇರುವ ಕಡೆ ಯಾವುದೇ ಅಡೆತಡೆ ಇರಲ್ಲ.


ಆಗ ಸರಿಯಿತ್ತು, ಈಗ ಹಾಳಾಯ್ತು ಎಂದರೆ ಹೇಗೆ: ನಟಿ ಹರ್ಷಿಕಾ ಪೂಣಚ್ಚ ಪ್ರಶ್ನೆ
ಅತ್ಯಾಚಾರ, ಲೈಂಗಿಕ ಶೋಷಣೆಗೂ ಹೊಸ ವ್ಯಾಖ್ಯಾನ
ಆಗ ಸರಿಯಿತ್ತು, ಈಗ ಹಾಳಾಯ್ತು ಎಂದರೆ ಹೇಗೆ: ನಟಿ ಹರ್ಷಿಕಾ ಪೂಣಚ್ಚ ಪ್ರಶ್ನೆ
ಪ್ರಜಾವಾಣಿ ವಾರ್ತೆ
Published:
23 ಅಕ್ಟೋಬರ್ 2018, 16:14  IST
Updated:
23 ಅಕ್ಟೋಬರ್ 2018, 16:32  IST
ಅಕ್ಷರ ಗಾತ್ರ :
ಆ
ಆ
ಚಂದನವನದಲ್ಲಿ ಸಂಚಲನ ಹುಟ್ಟಿಸಿರುವ #MeToo ಅಭಿಯಾನ ಕೇವಲ ‘ಜನಪ್ರಿಯತೆಯ ಸ್ಟಂಟ್’ ಎಂದು ನಟಿ ಹರ್ಷಿಕಾ ಪೂಣಚ್ಚ ಟೀಕಿಸಿದ್ದಾರೆ. ಮಂಗಳವಾರ ಫೇಸ್‌ಬುಕ್‌ನಲ್ಲಿ ಪೋಸ್ಟ್ ಪ್ರಕಟಿಸಿರುವ ಹರ್ಷಿಕಾ, ‘ನಮ್ಮ ಮಿತಿಯಲ್ಲಿ ನಾವಿದ್ದರೆ ಯಾರೂ ನಮ್ಮನ್ನು ಏನೂ ಮಾಡಲಾರರು’ ಎಂದು ಹೇಳಿದ್ದಾರೆ. ‘ನಿಮಗೆ ಇಷ್ಟವಿಲ್ಲದ ಕೆಲಸ ಮಾಡಲು ಒತ್ತಾಯಿಸಿ ಯಾರೊಬ್ಬರೂ ನಿಮ್ಮ ಮೇಲೆ ಅತ್ಯಾಚಾರ ಎಸಗಲು ಅಥವಾ ದೌರ್ಜನ್ಯ ನಡೆಸಲು ಸಾಧ್ಯವಿಲ್ಲ. ಎರಡೂ ಕೈ ಸೇರಿದರೆ ತಾನೆ ಚಪ್ಪಾಳೆ ಆಗುವುದು’ ಎಂದು ಸಿನಿ ಉದ್ಯಮದಲ್ಲಿ ಚರ್ಚೆಯಾಗುತ್ತಿರುವ ಲೈಂಗಿಕ ಶೋಷಣೆಗೆ ಹೊಸ ವ್ಯಾಖ್ಯಾನ ನೀಡಿದ್ದಾರೆ.
‘ಜೈಕರ್ನಾಟಕ’ ಎಂದು ಕೊನೆಗೊಳ್ಳುವ ಅವರ ಇಂಗ್ಲಿಷ್ ಪೋಸ್ಟ್‌ನ ಕನ್ನಡ ಅನುವಾದ ಇಲ್ಲಿದೆ...
***
ಹಲವು ವರ್ಷಗಳಿಂದ ಸಿನಿಮಾ ಉದ್ಯಮದಲ್ಲಿರುವ ನಾನು ಬಹಳ ಹತ್ತಿರದಿಂದ ಎಲ್ಲವನ್ನೂ ಗಮನಿಸಿದ್ದೇನೆ. ಮಹಿಳೆಯರಿಗೆ ಅಗೌರವ ತೋರುವುದು ಅಥವಾ ಅವರ ಇಚ್ಛೆಗೆ ವಿರುದ್ಧವಾದ ಕೆಲಸ ಮಾಡಿಸುವುದು ನನಗೆ ಇಷ್ಟವಾಗುವುದಿಲ್ಲ. ಆದರೆ ಕೆಲ ನಟಿಯರು ‘ನಾನೊಂದು ಹೆಣ್ಣು’ ಎನ್ನುವುದನ್ನೇ ಆಯುಧವಾಗಿ ಬಳಸಿಕೊಂಡು ಜನಪ್ರಿಯತೆ ಗಿಟ್ಟಿಸಿಕೊಳ್ಳುವುದನ್ನು ನೋಡಿದಾಗ ಅಸಹ್ಯ ಎನಿಸುತ್ತದೆ. ಇವರು ಜನಪ್ರಿಯತೆ ಪಡೆದುಕೊಳ್ಳಲು ಒಬ್ಬ ವ್ಯಕ್ತಿಯ ಕುಟುಂಬ ಹಾಳು ಮಾಡುವುದು, ಅವನ ಹೆಂಡತಿ ಮಕ್ಕಳಿಗೆ ಅವಮಾನ ಮಾಡುವುದು, ವರ್ಷಗಟ್ಟಲೆ ಪರಿಶ್ರಮದಿಂದ ಕಟ್ಟಿಕೊಂಡ ವೃತ್ತಿಬದುಕನ್ನು ಕೇವಲ ಒಂದು ಹೇಳಿಕೆಯಿಂದ ಹಾಳು ಮಾಡುವುದು ಎಷ್ಟರಮಟ್ಟಿಗೆ ಸರಿ.
ಈಗ ನೇರ ವಿಷಯಕ್ಕೆ ಬರ್ತೀನಿ. ನಾನು ಸಿನಿಮಾ ಉದ್ಯಮದಲ್ಲಿ 10 ವರ್ಷಗಳಿಂದ ಇದ್ದೇನೆ. ಇಲ್ಲಿನ ಎಲ್ಲ ವಿದ್ಯಮಾನಗಳನ್ನು ಸ್ವಂತ ಕಣ್ಣುಗಳಿಂದ ನೋಡಿದ್ದೇನೆ. ಚಳವಳಿಗಳಲ್ಲಿ ಗುರುತಿಸಿಕೊಂಡಿರುವ ಎನ್ನಲಾದ ಈ ನಟಿಯರು ತಮ್ಮ ವೃತ್ತಿ ಜೀವನದ ಆರಂಭದ ದಿನಗಳಲ್ಲಿ ತಮಗೆ ಬೇಕಿರುವುದನ್ನು ದಕ್ಕಿಸಿಕೊಳ್ಳಲು ಏನು ಬೇಕಾದರೂ ಮಾಡಲು ಸಿದ್ಧರಿರುತ್ತಾರೆ. ಒಳ್ಳೇ ಚಿತ್ರಗಳಲ್ಲಿ ಅವಕಾಶ, ಹಣ, ಪ್ರತಿಷ್ಠಿತರ ಸಂಪರ್ಕ, ಪ್ರಯಾಣ, ಐಷಾರಾಮಿ ಜೀವನದ ಆಸೆಗಳಿಂದ ತುಡಿಯುತ್ತಿರುತ್ತಾರೆ. ಈಗ ಯಾರನ್ನು ಅವರು ತಮ್ಮ ಸ್ವಾರ್ಥಕ್ಕಾಗಿ ದೂರುತ್ತಿದ್ದಾರೆಯೋ, ಆಗ ಅವರಿಗೆ ತಮ್ಮೊಡನೆ ಬೇಕುಬೇಕಾದಂತೆ ವರ್ತಿಸಲು ಸ್ವಾತಂತ್ರ್ಯ ಕೊಟ್ಟಿರುತ್ತಾರೆ.
ವೃತ್ತಿಯಲ್ಲಿ ಒಂದು ಹಂತ ಮುಟ್ಟಿದ ನಂತರ ಹಳೆಯದ್ದು ಅಪಥ್ಯ ಎನಿಸುತ್ತೆ. ಒಂದು ಕಾಲದಲ್ಲಿ ನೋಡಿದ ತಕ್ಷಣ ಮುಗುಳ್ನಗುತ್ತಿದ್ದ, ಮತ್ತು ಕೈಲಿಕೈ ಹಿಡಿದು ವಾಕಿಂಗ್ ಮಾಡುತ್ತಿದ್ದ ನಟರನ್ನೇ ದೂರಲು ಆರಂಭಿಸುತ್ತಾರೆ. ಮಹಾನ್ ಚಳವಳಿಕಾರ್ತಿಯರು ಎನ್ನಿಸಿಕೊಂಡ ಹಲವು ನಟಿಯರು ಗಾಂಜಾ ಸೇದುವುದನ್ನು, ಖ್ಯಾತ ಪುರುಷರ ಮೈಮೇಲೆ ಬೇಕುಬೇಕಾಗಿಯೇ ಬೀಳುವುದನ್ನು ಕಣ್ಣಾರೆ ಕಂಡಿದ್ದೇನೆ. ಮಲೇಷ್ಯಾ, ದುಬೈ, ಸಿಂಗಪುರ ಸೇರಿದಂತೆ ಹಲವೆಡೆ ಇಂಥ ನಟಿಯರು ಇತರ ಭಾಷೆಗಳ ಸಿನಿಮಾ ನಟರು, ನಿರ್ಮಾಪಕರು, ರಿಯಲ್ ಎಸ್ಟೇಟ್ ಉದ್ಯಮಿಗಳ ಜೊತೆಗೆ ಆಪ್ತವಾಗಿ ನಡೆದುಕೊಂಡಿದ್ದನ್ನೂ ಗಮನಿಸಿದ್ದೇನೆ. ಅವರು ಎಷ್ಟೋ ನಡವಳಿಕೆಗಳನ್ನು ಬರೆಯಲೂ ನನ್ನಿಂದ ಸಾಧ್ಯವಿಲ್ಲ.
ನಿಮಗೇನು ಬೇಕು ಅದನ್ನು ದಕ್ಕಿಸಿಕೊಳ್ಳುವವರೆಗೆ, ಸಿನಿಮಾಗಳಿಂದ ಮನೆಮಾತಾಗುವವರೆಗೆ ನಿಮಗೆ ಇಂಥದ್ದರ ಬಗ್ಗೆ ಯಾವುದೇ ಆಕ್ಷೇಪ ಇರಲಿಲ್ಲ. ಆದರೆ ಈಗ ಬೇಕಾದ್ದು ದಕ್ಕಿ ಆಗಿದೆ. ಹೀಗಾಗಿ ನಿಮ್ಮನ್ನು ಎತ್ತರಕ್ಕೆ ಏರಿಸಿದ ಪುರುಷರ ವಿರುದ್ಧವೇ ನಾನಾ ಆರೋಪಗಳನ್ನು ಮಾಡುತ್ತಿದ್ದೀರಿ. 10, 5, 2 ವರ್ಷಗಳ ಹಿಂದೆ ಎಲ್ಲಿ ಹೋಗಿತ್ತು ನಿಮ್ಮ #MeToo ಭಾವನೆಗಳು. ಓಹ್! ಆಗ ಇದೆಲ್ಲವೂ ನಿಮಗೆ ಪರವಾಗಿಲ್ಲ ಎನಿಸಿರಬಹುದು. ಆದರೆ ಈಗ ಮಾತ್ರ ನೀವು ಇಂಥ ದೈತ್ಯ ಪುರುಷರಿಂದ ಜಗತ್ತಿನಲ್ಲಿರುವ ಎಲ್ಲ ಮಹಿಳೆಯರನ್ನೂ ಕಾಪಾಡಬೇಕು ಎಂದು ಮುಂದೆ ಬಂದಿದ್ದೀರಿ. ಇದು ಹುಚ್ಚುತನ, ಅತಿ ಹುಚ್ಚುತನ.
ನಿಮಗೆ ಯಾವುದೇ ಸಿನಿ ಉದ್ಯಮದ ಸೂಪರ್‌ಸ್ಟಾರ್‌ಗಳ ಹೆಸರು ಹೇಳುವ ಧೈರ್ಯವಿದೆಯೇ? ಯಾಕೆ ಯಾವುದೇ ಸಿನಿ ಉದ್ಯಮದ ಸೂಪರ್‌ಸ್ಟಾರ್ ನಟಿಯರು ಇಂಥ ಆರೋಪಗಳನ್ನು ಮಾಡುತ್ತಿಲ್ಲ? ನನಗೆ ಗೊತ್ತಿರುವ ಒಬ್ಬ ಖ್ಯಾತ ನಿರ್ಮಾಪಕರು ಒಂದು ವಿಡಿಯೊ ತೋರಿಸಿದ್ದರು. ಗಾಂಜಾ ಸೇದುತ್ತಿದ್ದ ಕೆಲ MeToo ನಟಿಯರು ಖ್ಯಾತ ವ್ಯಕ್ತಿಯೊಬ್ಬನ ಭುಜದ ಮೇಲೆ ಒರಗಿ ಪ್ರಸಿದ್ಧರಾದವರ ಹೆಸರನ್ನು ಹೇಗೆ ಹಾಳುಮಾಡಬಹುದು ಎಂದು ಚರ್ಚಿಸುತ್ತಿದ್ದ ದೃಶ್ಯ ಅದರಲ್ಲಿತ್ತು. ನಾನು ಇನ್ನೂ ಒಂದು ವಿಡಿಯೊ ನೋಡಿದ್ದೆ. ಪ್ರಸಿದ್ಧ ನಟನೊಬ್ಬ ಆ ವಿಡಿಯೊ ಶೂಟ್ ಮಾಡಿದ್ದ. ಕಾರಿನಲ್ಲಿದ್ದ ಅರೆಬೆತ್ತಲೆ ನಟಿ, ‘ನಿನ್ನ ಮುಂದಿನ ಚಿತ್ರದಲ್ಲಿಯೂ ನಾನಿರಬೇಕು, ಸರಿನಾ?’ ಎಂದು ಕೇಳುತ್ತಿದ್ದಳು.
ಇದು ಇರಬೇಕಾದುದು ಹೀಗಲ್ಲ, ಸರಿತಾನೆ?
ನಾನು ಓರ್ವ ನಟಿ. ಕೆಲವರು ನನ್ನಿಂದಲೂ ಅನುಕೂಲಗಳನ್ನು ಪಡೆದುಕೊಳ್ಳಲು ಯತ್ನಿಸಿದ್ದು ಉಂಟು. ಅಂಥ ಸಂದರ್ಭಗಳಲ್ಲಿ ನಾನು ತುಂಬಾ ಸಭ್ಯವಾಗಿ ಅವರ ಕೋರಿಕೆಗಳನ್ನು ನಿರಾಕರಿಸಿದ್ದೇನೆ. ನನ್ನ ಆದ್ಯತೆಗಳು ಮತ್ತು ನಾನು ನಂಬಿರುವ ಮೌಲ್ಯಗಳನ್ನು ಅವರಿಗೆ ಸ್ಪಷ್ಟವಾಗಿ ತಿಳಿಸಿದ್ದೇನೆ. ಬಣ್ಣದ ಲೋಕಕ್ಕೆ ಬಂದು ಹತ್ತು ವರ್ಷಗಳಾದ ನಂತರವೂ ಯಾರೂ ನನ್ನತ್ತ ಬೊಟ್ಟು ಮಾಡಿ ತೋರುವಂತೆ ನಡೆದುಕೊಂಡಿಲ್ಲ. ಶುದ್ಧವಾಗಿ ಉಳಿದುಕೊಂಡಿದ್ದೇನೆ, ಕೆಲಸವನ್ನೂ ಅದೇ ರೀತಿ ಮಾಡಿದ್ದೇನೆ. ಇದೇ ಕಾರಣಕ್ಕೆ ನಾನು ಸೂಪರ್‌ಸ್ಟಾರ್‌ಗಳ ಜೊತೆಗೆ ನಟಿಸುವ ಹಲವು ಅವಕಾಶಗಳನ್ನು ಕಳೆದುಕೊಂಡಿರಬಹುದು. ಆದರೆ ನಾನು ತುಂಬಾ ಖುಷಿಯ ವ್ಯಕ್ತಿಯಾಗಿ ಬದುಕಿದ್ದೇನೆ. ವಿವಿಧ ಭಾಷೆಗಳ ಸಿನಿ ಉದ್ಯಮಿಗಳೊಂದಿಗೆ ಉತ್ತಮ ಸಂಬಂಧವನ್ನೂ ಕಾಪಾಡಿಕೊಂಡಿದ್ದೇನೆ.
ನನ್ನ ಮಾತನ್ನು ಕೆಲವರು ವಿರೋಧಿಸಬಹುದು. ಆದರೆ ಇದು ವಾಸ್ತವ ಮತ್ತು ಇದು ಸದಾ ಕಾಲಕ್ಕೂ ವಾಸ್ತವವಾಗಿಯೇ ಉಳಿಯುತ್ತದೆ.  ಉತ್ತಮ ಅವಕಾಶದ ಆಮಿಷವೊಡ್ಡಿ ನಿಮ್ಮನ್ನು ದುರುಪಯೋಗಪಡಿಸಿಕೊಳ್ಳಲು ಯತ್ನಿಸುವ ಕೆಟ್ಟ ಪುರುಷರು ಇರಬಹುದು. ಆದರೆ ನಿಮಗೆ ಇಷ್ಟವಿಲ್ಲದ ಕೆಲಸ ಮಾಡಲು ಒತ್ತಾಯಿಸಿ ಯಾರೊಬ್ಬರೂ ನಿಮ್ಮ ಮೇಲೆ ಅತ್ಯಾಚಾರ ಎಸಗಲು ಅಥವಾ ದೌರ್ಜನ್ಯ ನಡೆಸಲು ಸಾಧ್ಯವಿಲ್ಲ.
ಗಟ್ಟಿದನಿಯಲ್ಲಿ ‘ಇಲ್ಲ’ ಎನ್ನುವ ಅವಕಾಶ ನಿಮಗೆ ಯಾವಾಗಲೂ ಇದ್ದೇ ಇರುತ್ತದೆ. ಎರಡೂ ಕೈ ಸೇರಿದರೆ ತಾನೆ ಚಪ್ಪಾಳೆ ಆಗುವುದು. ಎಲ್ಲ ಚಳವಳಿಕಾರ್ತಿ ನಟಿಯರಿಗೆ, ಅಷ್ಟೇಕೆ ಸಿನಿರಂಗದಲ್ಲಿರುವ ಎಲ್ಲ ಮಹಿಳೆಯರಿಗೆ ನಾನು ಹೇಳಲು ಬಯಸುವುದು ಇಷ್ಟೇ. #BeReal ವಾಸ್ತವ ಅರ್ಥವಾಡಿಕೊಳ್ಳಿ. ಪುರುಷರು #WeToo ಅಭಿಯಾನ ಆರಂಭಿಸಲು ಇದು ಸರಿಯಾದ ಕಾಲ ಎಂದು ನನಗೆ ಅನ್ನಿಸುತ್ತದೆ. ತಮ್ಮ ಸ್ವಾರ್ಥಕ್ಕಾಗಿ ಪುರುಷರನ್ನು ಬಳಸಿಕೊಳ್ಳುವ ಈ ನಟಿಯರು ಒಂದು ಹಂತ ಮುಟ್ಟಿದ ಮೇಲೆ, ಹೆಸರು–ಹಣ ಗಳಿಸಿದ ಮೇಲೆ ಏರಿದ ಏಣಿಯನ್ನು ಒದ್ದುಬಿಡುತ್ತಾರೆ.
ನನ್ನ ಜೊತೆಯ ನಟಿಯರ ಬಗ್ಗೆ ಮಾತನಾಡುವುದು ಸರಿಯೇ ತಪ್ಪೇ ಎಂದು ಯೋಚಿಸುತ್ತಾ ಇಷ್ಟು ದಿನ ಸುಮ್ಮನಿದ್ದೆ. ಆದರೆ ನಮಗೆ ಅನ್ನಕೊಟ್ಟ ಉದ್ಯಮದ ಬಗ್ಗೆ ಮತ್ತು ಇತರ ನಟಿಯರ ಬಗ್ಗೆ ಅಣಕ ಮಾಡುವುದು ನನಗೆ ಸರಿಕಾಣುವುದಿಲ್ಲ. ಜೈ ಕರ್ನಾಟಕ.
ಆರು ತಿಂಗಳ ಹಿಂದೆ ಹರ್ಷಿಕಾ ಹೀಗೆ ಹೇಳಿದ್ದರು
ಬಾಲಿವುಡ್‌ನಲ್ಲಿ ನನಗೆ ಕಾಸ್ಟಿಂಗ್ ಕೌಚ್ ಅನುಭವ ಆಗಿದೆ. ಆದ್ದರಿಂದಲೇ ನಾನು ಎರಡು ಬಾಲಿವುಡ್ ಸಿನಿಮಾಗಳ ಅವಕಾಶವನ್ನು ಕೈಬಿಟ್ಟೆ ಎಂದು ನಟಿ ಹರ್ಷಿಕಾ ಪೂಣಚ್ಚ ಹೇಳಿಕೊಂಡಿದ್ದರು. ಚಿಟ್ಟೆ ಸಿನಿಮಾದ ಸಾಂಗ್ ಲಾಂಚ್ ವೇಳೆ ಈ ಬಗ್ಗೆ ಮಾತನಾಡಿದ ಅವರು ತಮ್ಮ ಅನುಭವವನ್ನು ಹಂಚಿಕೊಂಡಿದ್ದರು. 15ನೇ ವಯಸ್ಸಿನಿಂದ ಸ್ಯಾಂಡಲ್‌ವುಡ್‌ನಲ್ಲಿ ಕೆಲಸ ಮಾಡುತ್ತಿದ್ದೇನೆ. ಇಲ್ಲಿ ನನಗೆ ಈ ರೀತಿಯ ಅನುಭವಾಗಿಲ್ಲ. ಆದರೆ, ಬಾಲಿವುಡ್ ನಲ್ಲಿ ನನಗಾದ ಈ ಕಹಿ ಅನುಭವದಿಂದ ನಾನು ನೊಂದಿದ್ದೇನೆ ಎಂದು ಹೇಳಿಕೊಂಡಿದ್ದರು.
0 Post Comments (+)


ಅಕ್ಕನ ಅಂಗಳದಲ್ಲಿ ಜೋಡಿ ಹಕ್ಕಿ!
Highlights
ಅಮೇರಿಕ ಕನ್ನಡಿಗರಿಗೂ ಸಿಕ್ಕಿದೆ ಯಶ್ -ರಾಧಿಕಾ ಮೋಡಿ. ಅಕ್ಕ ಸಮ್ಮೇಳನಕ್ಕೆ ತೆರೆಳಿದ ಯಶ್-ರಾಧಿಕಾ ಅಲ್ಲಿಯ ಕನ್ನಡಿಗರಿಗೆ ತಮ್ಮ ನೃತ್ಯ ಕಲೆಯನ್ನೂ ಪ್ರದರ್ಶಿಸಿದ್ದಾರೆ.
ರೋಮ್ಯಾಂಟಿಕ್ ಫೀಲ್ನ ಹಾಡಲ್ಲೂ ಕಾಣಿಸಿಕೊಂಡಿದ್ದಾರೆ. ಮೊನ್ನೆ ಮೊನ್ನೆಯಷ್ಟೆ ಎಂಗೇಜ್ ಮೆಂಟ್ ಆಗಿರೋ ಈ ಜೋಡಿ ಅಲ್ಲೂ ತಮ್ಮ ಪ್ರೀತಿಯ ಪರಿಯನ್ನ ಪ್ರದರ್ಶಿಸಿದ್ದಾರೆ. ನಟ ರಮೇಶ್ ಅರವಿಂದ್ ಈ ಜೋಡಿಯ ಫೋಟೋವನ್ನ ಟ್ವಿಟರ್ ನಲ್ಲಿ ಹಂಚಿಕೊಂಡಿದ್ದಾರೆ.
Made Yash&Radika repeat their engagement pose for AmericanKannadiga audience.Awesome twosome. pic.twitter.com/tYiLlq01Yf
— Ramesh Aravind (@Ramesh_aravind) September 5, 2016
Last Updated 11, Apr 2018, 12:55 PM IST


New Delhi, First Published 2, Oct 2018, 1:43 PM IST
Highlights
8ನೇ ಹಾಕಿ ಇಂಡಿಯಾ ಚುನಾವಣೆಯಲ್ಲಿ ಮುಷ್ತಾಕ್‌ರನ್ನು ಅವಿರೋಧವಾಗಿ ಚುನಾಯಿಸಲಾಯಿತು. ನಿರ್ಗಮಿತ ಅಧ್ಯಕ್ಷ ರಾಜಿಂದರ್ ಸಿಂಗ್ ಅವರ ಅಧಿಕಾರವಧಿ ಸೋಮವಾರ ಕೊನೆಗೊಂಡಿದೆ.
ನವದೆಹಲಿ(ಅ.02): ಬಿಹಾರದ ಮೊಹಮದ್ ಮುಷ್ತಾಕ್ ಅಹ್ಮದ್, ಹಾಕಿ ಇಂಡಿಯಾದ ನೂತನ ಅಧ್ಯಕ್ಷರಾಗಿ ಆಯ್ಕೆಯಾಗಿದ್ದಾರೆ.
ಸೋಮವಾರ ನಡೆದ 8ನೇ ಹಾಕಿ ಇಂಡಿಯಾ ಚುನಾವಣೆಯಲ್ಲಿ ಮುಷ್ತಾಕ್‌ರನ್ನು ಅವಿರೋಧವಾಗಿ ಚುನಾಯಿಸಲಾಯಿತು. ನಿರ್ಗಮಿತ ಅಧ್ಯಕ್ಷ ರಾಜಿಂದರ್ ಸಿಂಗ್ ಅವರ ಅಧಿಕಾರವಧಿ ಸೋಮವಾರ ಕೊನೆಗೊಂಡಿದೆ. ಮಣಿಪುರ ಹಾಕಿ ಸಂಸ್ಥೆಯ ಜ್ಞಾನೇಂದ್ರ ಹಿರಿಯ ಉಪಾಧ್ಯಕ್ಷರಾಗಿ, ಜಮ್ಮು ಕಾಶ್ಮೀರದ ಅಸಿಮಾ ಅಲಿ ಮತ್ತು ಜಾರ್ಖಂಡ್‌ನ ಬೋಲಾನಾಥ್ ಸಿಂಗ್ ಉಪಾಧ್ಯಕ್ಷರಾಗಿ ನೇಮಕಗೊಂಡಿದ್ದಾರೆ.
Heartiest congratulations go to Md. Mushtaque Ahmad on being elected as the President of Hockey India at the 8th Hockey India Congress & Elections on 1st October 2018.
— Hockey India (@TheHockeyIndia) October 1, 2018
ಭಾರತ ಮಹಿಳಾ ತಂಡದ ಮಾಜಿ ನಾಯಕಿ ಅಸುಂತಾ ಲಾಕ್ರಾ ಚತ್ತೀಸ್’ಗಢ ಹಾಕಿ ಸಂಸ್ಥೆಯ ಜಂಟಿ ಕಾರ್ಯದರ್ಶಿಯಾಗಿ ಆಯ್ಕೆಯಾಗಿದ್ದಾರೆ. ಕರ್ನಾಟಕ ಹಾಕಿ ಸಂಸ್ಥೆಯ ಅಧ್ಯಕ್ಷ ಎಸ್.ವಿ.ಎಸ್ ಸುಬ್ರಮಣ್ಯ ಗುಪ್ತಾ ಕಾರ್ಯಕಾರಿ ಸದಸ್ಯರಾಗಿ ಆಯ್ಕೆಯಾಗಿದ್ದಾರೆ.
Last Updated 2, Oct 2018, 1:43 PM IST


ಆದಿ ಲಕ್ಷ್ಮಿಯ ಮಾಡರ್ನ್ ಪುರಾಣ
ಆದಿ ಲಕ್ಷ್ಮಿಯ ಮಾಡರ್ನ್ ಪುರಾಣ
ಕೆ.ಎಂ. ಸಂತೋಷ್ ಕುಮಾರ್
Published:
19 ಜುಲೈ 2019, 01:00  IST
Updated:
19 ಜುಲೈ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಪುರುಷ ಪ್ರಧಾನವಾಗಿದ್ದ ಚಿತ್ರರಂಗದಲ್ಲಿ ಈಗ ಮಹಿಳಾಮಣಿಗಳ ದರ್ಬಾರ್ ಶುರುವಾಗಿದೆ ಎನ್ನಲು ಅಡ್ಡಿಯಿಲ್ಲ. ನಾವು ಯಾವುದರಲ್ಲೂ ಕಡಿಮೆ ಇಲ್ಲ. ಅವಕಾಶ ಸಿಕ್ಕಿದರೆ ಎಲ್ಲ ಕ್ಷೇತ್ರಕ್ಕೂ ಸೈ ಮತ್ತು ಜೈ ಎನ್ನುವ ಸಂದೇಶ ನೀಡಲು ಸಜ್ಜಾಗಿದ್ದಾರೆ ಈಗ ಚಿತ್ರರಂಗದ ಮಹಿಳಾಮಣಿಗಳು!
ಕಳೆದ ವಾರ ಬಿಡುಗಡೆಯಾದ ‘ಯಾನ’ ಸಿನಿಮಾ ನಿರ್ದೇಶನ, ಕಥೆ– ಚಿತ್ರಕಥೆ, ಸಂಭಾಷಣೆಯ ಹೊಣೆಯಿಂದ ವಿಜಯಲಕ್ಷ್ಮಿ ಸಿಂಗ್ ಗಮನ ಸೆಳೆದಿದ್ದರು. ಜತೆಗೆ ತಮ್ಮ ಮೂವರು ಹೆಣ್ಣುಮಕ್ಕಳನ್ನು ಆ ಚಿತ್ರದಲ್ಲಿ ನಾಯಕಿಯರನ್ನಾಗಿಸಿ ಇಂಡಿಯಾ ಬುಕ್ ಆಫ್ ರೆಕಾರ್ಡ್ಸ್‌ನಲ್ಲಿ ದಾಖಲೆ ನಿರ್ಮಿಸಿದ್ದರು. ಈಗ ಇಂತಹದ್ದೇ ಹಲವು ವಿಶೇಷಗಳಿಂದ ಗಮನ ಸೆಳೆಯುತ್ತಿದೆ ಇದೇ ಶುಕ್ರವಾರ ತೆರೆಗೆ ಬರಲಿರುವ ‘ಆದಿ ಲಕ್ಷ್ಮಿ ಪುರಾಣ’ ಚಿತ್ರ. ಈ ಸಿನಿಮಾದ ನಿರ್ದೇಶಕಿ ಪ್ರಿಯಾ ವಿ. ತಮ್ಮ ಸಿನಿ ಜರ್ನಿ ಕುರಿತ ಅನಿಸಿಕೆಗಳನ್ನು ‘ಸಿನಿಮಾ ಪುರವಣಿ’ ಜತೆಗೆ ಹಂಚಿಕೊಂಡಿದ್ದಾರೆ. ಅದನ್ನು ಅವರ ಮಾತುಗಳಲ್ಲಿಯೇ ಕೇಳಿ...
ನಾನು ಮೂಲತಃ ಬರಹಗಾರ್ತಿ. ಬಾಲ್ಯದಿಂದಲೂ ಕಥೆ ಬರೆಯುವುದರಲ್ಲಿ ಆಸಕ್ತಿ ಇತ್ತು. ರಂಗಭೂಮಿಯಲ್ಲೂ ಆಸಕ್ತಿ ಇದ್ದ ಕಾರಣಕ್ಕೆ ರಂಗ ಚಟುವಟಿಕೆಯಲ್ಲಿ ತೊಡಗಿಸಿಕೊಂಡೆ. 1990ರ ಅವಧಿಯಲ್ಲಿ ನಾನು ಕಾಲೇಜು ದಿನಗಳಲ್ಲಿ ಇದ್ದಾಗ, ನಟಿ, ನಿರ್ದೇಶಕಿ ಸುಹಾಸಿನಿ ಅವರನ್ನು ಭೇಟಿ ಮಾಡುವ ಅವಕಾಶ ಸಿಕ್ಕಿತ್ತು. ಆಗ ಅವರು ತಮಿಳು ಧಾರಾವಾಹಿಯೊಂದನ್ನು ನಿರ್ದೇಶಿಸುತ್ತಿದ್ದರು. ಆ ಧಾರಾವಾಹಿಯಲ್ಲಿ ನನಗೆ ಸಣ್ಣ ಪಾತ್ರದಲ್ಲಿ ಅಭಿನಯಿಸುವ ಅವಕಾಶ ಸಿಕ್ಕಿತ್ತು. ಆಗ ಅವರ ನಿರ್ದೇಶನ ಹತ್ತಿರದಿಂದ ನೋಡುವ ಅವಕಾಶ ಲಭಿಸಿತು.
ನಾನೂ ನಿರ್ದೇಶಕಿಯಾಗಲು ನಿಜವಾಗಿ ಸುಹಾಸಿನಿ ಅವರೇ ಸ್ಫೂರ್ತಿ. ಅವರಿಂದಲೇ ನಾನು ನಿರ್ದೇಶನಕ್ಕೆ ಕಾಲಿಟ್ಟಿದ್ದು ಎಂದು ಮಾತು ವಿಸ್ತರಿಸಿದರು ಪ್ರಿಯಾ.
‘ನಿರ್ದೇಶನದ ಮೇಲಿರುವ ಆಸಕ್ತಿ ಬಗ್ಗೆ ಸುಹಾಸಿನಿ ಅವರಲ್ಲಿ ಹೇಳಿಕೊಂಡಾಗ, ಅವರು ಸಿನಿಮಾ ಬಗ್ಗೆ ಹೆಚ್ಚು ಅಧ್ಯಯನ ಮಾಡುವಂತೆ ಸಲಹೆ ಕೊಟ್ಟರು. ಆನಂತರ ಫಿಲ್ಮ್ ಇನ್ಸ್‌ಟಿಟ್ಯೂಟ್ ಸೇರಿದೆ. ಅಲ್ಲದೆ, ಸುಹಾಸಿನಿ ಅವರು ನಿರ್ದೇಶಿಸಿದ ‘ಇಂದ್ರ’ ಸಿನಿಮಾಕ್ಕೆ ಸಹ ನಿರ್ದೇಶಕಿಯಾಗಿಯೂ ಕೆಲಸ ಮಾಡಿದೆ. ಮಣಿರತ್ನಂ ಅವರೊಟ್ಟಿಗೆ ನಿರ್ದೇಶನದ ವ್ಯಾಕರಣ ಕಲಿಯುವ ಅವಕಾಶವೂ ಸಿಕ್ಕಿತು. ತಮಿಳಿನಲ್ಲೂ ಎರಡು ಸಿನಿಮಾಗಳನ್ನು ನಿರ್ದೇಶಿಸಿದ್ದೇನೆ’ ಎನ್ನುವ ಮಾತು ಸೇರಿಸಿದರು ಅವರು.
‘ಕನ್ನಡ ಚಿತ್ರರಂಗಕ್ಕೆ ಕಾಲಿಟ್ಟಾಗ ಒಂದು ರೀತಿಯಲ್ಲಿ ಅವ್ಯಕ್ತ ಭಯ ನನ್ನಲ್ಲಿ ಆವರಿಸಿತು. ಏಕೆಂದರೆ ನನ್ನ ಪಾಲಿಗೆ ಕನ್ನಡ ಚಿತ್ರರಂಗ ಹೊಸತು. ಹೇಗಪ್ಪಾ ಇಲ್ಲಿ ಅಸ್ತಿತ್ವ ಕಂಡುಕೊಳ್ಳುವುದು ಎನ್ನುವ ದಿಗಿಲು ಇತ್ತು. ಆದರೆ, ಇಲ್ಲಿ ಕೆಲಸ ಆರಂಭಿಸಿದ ನಂತರ ಕನ್ನಡದಲ್ಲಿ ಇದು ನನಗೆ ಮೊದಲ ಚಿತ್ರ ಎನಿಸಲೇ ಇಲ್ಲ. ಕನ್ನಡ ಕಲಾವಿದರು ಮತ್ತು ಕನ್ನಡದ ಜತೆಗೆ ಒಂದು ಭಾವನಾತ್ಮಕ ಬೆಸುಗೆ ಬೆಳೆಯಿತು. ಈಗ ಅಲ್ಪಸ್ವಲ್ಪ ಕನ್ನಡವನ್ನೂ ಕಲಿತುಕೊಳ್ಳುತ್ತಿದ್ದೇನೆ. ‘ಆದಿಲಕ್ಷ್ಮಿ ಪುರಾಣ’ ಸಿನಿಮಾ ಮುಗಿಸುವ ವೇಳೆಗೆ ನಾನೊಂದು ಬ್ಯೂಟಿಫುಲ್ ಜರ್ನಿ ಮಾಡಿದ ಅನುಭವ ದಕ್ಕಿಸಿಕೊಂಡೆ’ ಎಂದು ಖುಷಿಯಿಂದ ಹೇಳಿಕೊಂಡರು ಪ್ರಿಯಾ.
ಸಾಮಾಜಿಕ ಸಮಸ್ಯೆಯ ಎಳೆಯೊಂದನ್ನು ಇಟ್ಟುಕೊಂಡು ಮಾಡಿರುವ ಲಘು ಧಾಟಿಯ ಸಿನಿಮಾ ಇದು. ಬೆಂಗಳೂರಿನ ನೈಟ್ ಲೈಫ್‌ನ ಇನ್ನೊಂದು ಮುಖ ಅನಾವರಣಗೊಳಿಸುವ ಸಣ್ಣ ಪ್ರಯತ್ನ ಎನ್ನಬಹುದೇನೊ. ಇದರಲ್ಲಿ ನಾಯಕ ಮತ್ತು ನಾಯಕಿಗೆ ಸಮಾನ ಆದ್ಯತೆ ಇದೆ. ಸಮಾಜಕ್ಕೆ ತೊಡಕಾಗಿರುವ ಮಾದಕ ವಸ್ತು ಮತ್ತು ಆ ಜಾಲ ನಿರ್ವಹಿಸುವ ಮಾಫಿಯಾ ಮಟ್ಟಹಾಕಲು ಮುಂದಾಗುವ ಪೊಲೀಸ್ ಅಧಿಕಾರಿಯ ಪಾತ್ರ ಆದಿಯದು. ಲಕ್ಷ್ಮಿಯದು ಒಬ್ಬ ಕಾಂಪ್ಲೆಕ್ಸ್ ಗರ್ಲ್ (ಸಂಕೀರ್ಣ ವ್ಯಕ್ತಿತ್ವದ ಹುಡುಗಿ) ಪಾತ್ರ. ಈ ಪಾತ್ರದಲ್ಲಿ ಹಲವು ಶೇಡ್‌ಗಳಿವೆ. ಇದೊಂದು ಪಕ್ಕಾ ಕುಟುಂಬ ಮನರಂಜನೆಯ ಸಿನಿಮಾ. ಲವ್ ಸ್ಟೋರಿಯೂ ಇದೆ. ಆದಿ ಮತ್ತು ಲಕ್ಷ್ಮಿ ಇವೆರಡೂ ನನ್ನ ಕನಸಿನ ಪಾತ್ರಗಳು. ಈ ಪಾತ್ರಗಳಿಗೆ ನಿರೂಪ್ ಮತ್ತು ರಾಧಿಕಾ ಜೀವತುಂಬಿ ಅಭಿನಯಿಸಿ, ನ್ಯಾಯ ಒದಗಿಸಿದ್ದಾರೆ. ಇನ್ನೂ ಆದಿಯ ಟಿಪಿಕಲ್ ತಂದೆ–ತಾಯಿಯಾಗಿ ತಾರಾ ಮತ್ತು ಸುಚೇಂದ್ರ ಪ್ರಸಾದ್ ಪಾತ್ರಗಳಂತೂ ಪ್ರೇಕ್ಷಕರಿಗೆ ಪಕ್ಕಾ ಎಂಟರ್‌ಟೈನ್‌ಮೆಂಟ್ ನೀಡಲಿವೆ ಎಂದು ಹೇಳಲು ಮರೆಯಲಿಲ್ಲ ಅವರು.
ಈ ಸಿನಿಮಾ ಎಲ್ಲರಿಗೂ ತಲುಪಬೇಕೆನ್ನುವುದು ನಮ್ಮ ಆಶಯ. ಇದು ನಮಗೆ ಕನ್ನಡದಲ್ಲೂ ಒಂದು ವೇದಿಕೆ, ಅವಕಾಶ ಒದಗಿಸಿಕೊಡುವ ನಿರೀಕ್ಷೆ ಇಟ್ಟುಕೊಂಡಿದ್ದೇವೆ. ದಾಂಪತ್ಯ ಜೀವನಕ್ಕೆ ಕಾಲಿಟ್ಟ ಮೇಲೆ ಕೆಲ ಕಾಲ ಚಿತ್ರರಂಗದಿಂದ ದೂರವುಳಿದಿದ್ದ ರಾಧಿಕಾ ಪಂಡಿತ್ ಅವರೂ ಈ ಸಿನಿಮಾ ಮೂಲಕ ಚಿತ್ರರಂಗಕ್ಕೆ ಮರಳಿ ಬರುತ್ತಿರುವುದರಿಂದ ಅವರಿಗೂ ಈ ಸಿನಿಮಾ ವಿಶೇಷವಾಗಿದೆ.
ಈ ಚಿತ್ರತಂಡದಲ್ಲಿ ಮಹಿಳೆಯರ ದರ್ಬಾರ್ ಜೋರಾಗಿರುವ ಬಗ್ಗೆ ಮಾತು ಹೊರಳಿದಾಗ, ‘ಬೆಂಗಳೂರಿನಲ್ಲೇ ನೆಲೆ ನಿಂತಿರುವ ಚೆನ್ನೈ ಮೂಲದ ಪ್ರೀತಾ ಜಯರಾಮನ್ ಈ ಚಿತ್ರಕ್ಕೆ ಛಾಯಾಗ್ರಹಣ ನೀಡಿದ್ದಾರೆ. ಇವರು ತಮಿಳು ಮತ್ತು ಕನ್ನಡದಲ್ಲೂ ಹಲವು ಸಿನಿಮಾಗಳಿಗೆ ಛಾಯಾಗ್ರಹಣ ಮಾಡಿದ್ದಾರೆ. ಸಹ ನಿರ್ದೇಶಕಿಯಾಗಿ ರೀಮಾ ಕೆಲಸ ಮಾಡಿದ್ದಾರೆ. ನಾಯಕ ನಿರೂಪ್ ಭಂಡಾರಿಯವರಿಗೂ ವಸ್ತ್ರವಿನ್ಯಾಸ ಮಾಡಿರುವುದು ಮಹಿಳಾ ಕಲಾವಿದರೇ. ನಟಿ ರಾಧಿಕಾ ಪಂಡಿತ್‌ಗೂ ವಸ್ತ್ರವಿನ್ಯಾಸ ಮಾಡಿರುವುದು ಸಾನಿಯಾ ಎನ್ನುವವರು. ಸೌಂಡ್ ಮಿಕ್ಸಿಂಗ್ (ಧ್ವನಿ ಮಿಶ್ರಣ) ಗೀತಾ ಗುರಪ್ಪ ಅವರದ್ದು. ನಾನು ಉದ್ದೇಶಪೂರ್ವಕವಾಗಿ ಮಹಿಳಾ ತಂತ್ರಜ್ಞರನ್ನೇ ಆಯ್ಕೆ ಮಾಡಿಕೊಂಡಿಲ್ಲ. ಇದು ಜಸ್ಟ್ ಹ್ಯಾಪನ್ಡ್. ನಮ್ಮ ಅರಿವಿಗೆ ಬಾರದೇ ಸಂಭವಿಸಿರುವ ಕಾಕತಾಳೀಯ ಪ್ರಸಂಗ’ ಎನ್ನುವುದು ನಿರ್ದೇಶಕಿ ಪ್ರಿಯಾ ಅವರ ಸಮಜಾಯಿಷಿ.
‘ಆದಿ ಲಕ್ಷ್ಮಿ ಪುರಾಣ’ ಚಿತ್ರೀಕರಣ 45 ದಿನಗಳಲ್ಲಿ ಮುಗಿಸಿದೆವು. ಚಿತ್ರದ ಬಹುತೇಕ ದೃಶ್ಯಗಳನ್ನು ಬೆಂಗಳೂರು ನಗರದಲ್ಲೇ ಚಿತ್ರೀಕರಿಸಿದ್ದೇವೆ. ನಿರ್ಮಾಪಕ ರಾಕ್‌ಲೈನ್ ವೆಂಕಟೇಶ್ ಅವರ ಸಹಕಾರ, ಪ್ರೋತ್ಸಾಹವನ್ನು ನಾವಂತೂ ಯಾವತ್ತಿಗೂ ಮರೆಯುವಂತೆಯೇ ಇಲ್ಲ. ಲೇಖಕರು, ನಿರ್ದೇಶಕರು, ಕಲಾವಿದರಿಗೆ ಈ ನೆಲದಲ್ಲಿ ಎಷ್ಟೊಂದು ಗೌರವ ಸಿಗುತ್ತದೆ ಎನ್ನುವುದನ್ನು ಸ್ವತಃ ಅನುಭವಿಸಿದ್ದೇವೆ. ಇಲ್ಲಿನ ಚಿತ್ರರಂಗದಲ್ಲಿ ಸಿಕ್ಕಿದ ಗೌರವಕ್ಕೆ ನಾನು ಅಕ್ಷರಶಃ ಮನಸೋತಿದ್ದೇನೆ’ ಎಂದು ಹೇಳುವಾಗ ಪ್ರಿಯಾ ಮಾತಿನಲ್ಲಿ ಕನ್ನಡಿಗರ ಹೃದಯ ವೈಶಾಲ್ಯತೆ ಸ್ಮರಿಸುವ ಧ್ವನಿ ಇತ್ತು.


ಬಜಾರಿಗೆ ಬಂದ ಪಾರಿ ಬಜಾರಿಯಾ?
Team Udayavani,  Jan 25, 2019, 6:59 AM IST
ಅ
ಅ
ಅ
ನಾಗಕನ್ನಿಕೆ ಧಾರಾವಾಹಿಯ ಮೂಲಕ ಕಿರುತೆರೆಯಲ್ಲಿ ಭಾರೀ ಅಭಿಮಾನಿ ಬಳಗವನ್ನು ಹೊಂದಿರುವವರು ಅದಿತಿ ಪ್ರಭುದೇವ. ಆ ಬಳಿಕ ಶಿವತೇಜಸ್ ನಿರ್ದೇಶನದ ಧೈರ್ಯಂ ಚಿತ್ರದಲ್ಲಿ ಅಜೇಯ್ ರಾವ್ ಗೆ  ನಾಯಕಿಯಾಗೋ ಮೂಲಕ ಚಿತ್ರರಂಗಕ್ಕೂ ಎಂಟ್ರಿ ಕೊಟ್ಟಿದ್ದರು. ಇದೀಗ ಸಿಂಪಲ್ ಸುನಿ ನಿರ್ದೇಶನದ ಬಜಾರ್ ಚಿತ್ರದಲ್ಲಿಯೂ ನಾಯಕಿಯಾಗಿ ನಟಿಸಿದ್ದಾರೆ.
ದಾವಣಗೆರೆಯ ಹುಡುಗಿ ಅದಿತಿ ಪಾಲಿಗೆ ಬಜಾರ್ ಎಂಬುದು ಅಚಾನಕ್ಕಾಗಿ ಸಿಕ್ಕ ಅದೃಷ್ಟದಂಥಾ ಅವಕಾಶ. ಈ ವಿಚಾರವನ್ನು ಖುದ್ದು ಅವರೇ ಹೇಳಿಕೊಂಡಿದ್ದಾರೆ. ಈ ಚಿತ್ರದ ಮೂಲಕವೇ ಕನ್ನಡ ಚಿತ್ರರಂಗದಲ್ಲಿ ಈ ಕಡೆ ಮುಖ್ಯ ನಾಯಕಿಯಾಗಿ ನೆಲೆಗೊಳ್ಳುವ ಕನಸನ್ನೂ ಹೊಂದಿದ್ದಾರೆ. ಇಂಥಾದ್ದೊಂದು ಭರವಸೆಗೆ ಕಾರಣವಾಗಿರೋದು ಈ ಚಿತ್ರದಲ್ಲಿ ಅದಿತಿಗೆ ಸಿಕ್ಕಿರೋ ಚೆಂದದ ಪಾತ್ರ.
ಅದಿತಿ ಇಲ್ಲಿ ಪಾರಿಜಾತ ಅಲಿಯಾಸ್ ಪಾರಿಯಾಗಿ ನಟಿಸಿದ್ದಾರೆ. ಇದರಲ್ಲಿ ನಾಯಕ ಅನಾಥ ಹುಡುಗ. ಆತನಿಗೆ ಪಾರಿವಾಳ ರೇಸಿನ ಹುಚ್ಚು. ಇಂಥಾ ಪಾರಿವಾಳದ ಹುಡುಗನ ಜೊತೆ ಲವ್ವಲ್ಲಿ ಬೀಳೋ ಪಾರಿಯಾಗಿ ಅದಿತಿ ನಟಿಸಿದ್ದಾರೆ. ಅವರ ಪಾತ್ರ ಇಷ್ಟಕ್ಕೆ ಮಾತ್ರವೇ ಸೀಮಿತವಾಗಿಲ್ಲ. ಅದಕ್ಕೆ ಬೇರೆಯದ್ದೇ ಮಜವಿದೆಯಂತೆ. ಅದಿಲ್ಲದೇ ಹೋಗಿದ್ದರೆ ತನಗಾಗಿ ಬಂದ ಇಪ್ಪತ್ತಕ್ಕೂ ಹೆಚ್ಚು ಕಥೆಗಳನ್ನವರು ಬೇಡ ಅನ್ನುತ್ತಿರಲಿಲ್ಲ. ಕಥೆಯ ಆಯ್ಕೆಯಲ್ಲಿ ಚ್ಯೂಸಿಯಾಗಿರೋ ಅದಿತಿ ಬಜಾರ್ ಅವಕಾಶವನ್ನು ಖುಷಿಯಿಂದಲೇ ಒಪ್ಪಿಕೊಂಡಿದ್ದಾರಂತೆ. ಈ ಚಿತ್ರದಲ್ಲವರದ್ದು ಬಜಾರಿಯ ಪಾತ್ರವಾ ಅಂತೊಂದು ಅನುಮಾನವೂ ಅನೇಕರಲ್ಲಿದೆ!
ಅದಿತಿ ನಟನೆಗಿಳಿದಿದ್ದೇ ಆಕಸ್ಮಿಕವಾಗಿ. ಅವರಿಗೆ ಮೊದಲಿನಿಂದಲೂ ನಟಿಯಾಗಬೇಕು ಎನ್ನುವ ಕನಸಿತ್ತು. ಎಂ.ಬಿ.ಎ. ಓದಿ ಮುಗಿಸಿದ ನಂತರ ಆ ಬಯಕೆ ಮತ್ತಷ್ಟು ಹೆಚ್ಚಾಗಿತ್ತು. ದಾವಣಗೆರೆಯಲ್ಲಿ ಎಂ.ಬಿ.ಎ. ಮುಗಿದ ನಂತರ ಇಂಟರ್ನ್ ಶಿಪ್ ಗಾಗಿ  ಬೆಂಗಳೂರಿಗೆ ಬಂದಿದ್ದರಲ್ಲಾ ಅದೇ ಹೊತ್ತಿಗೆ ಗುಂಡ್ಯಾನ ಹೆಂಡ್ತಿ ಧಾರಾವಾಹಿಗಾಗಿ ಆಡಿಷನ್ ಕರೆದಿದ್ದರು. ಅದಿತಿ ಕೂಡಾ ಹೋಗಿ ಅಟೆಂಡ್ ಮಾಡಿದ್ದರು. ಅದರಲ್ಲಿ ಪಾಸ್ ಆದ ಕಾರಣದಿಂದ ಗುಂಡ್ಯಾನ್ ಹೆಂಡ್ತಿ ಸೀರಿಯಲ್ಲಿನಲ್ಲಿ ಲೀಡ್ ಕ್ಯಾರೆಕ್ಟರ್ ಸಿಕ್ಕಿತ್ತು. ಆದರೆ ಅದು ಪಕ್ಕಾ ಹಳ್ಳಿ ಹುಡುಗಿಯ ಪಾತ್ರ ಮತ್ತು ಡೀಗ್ಲಾಮರಸ್ ರೋಲ್ ಆಗಿತ್ತು. ಆ ಪಾತ್ರ ಅದಿತಿಗೆ ಅಪಾರ ಜನಪ್ರಿಯತೆ ಮತ್ತು ನಟಿಸಬಹುದು ಎನ್ನುವ ಕಾನ್ಫಿಡೆನ್ಸ್ ಅನ್ನು ಹೆಚ್ಚು ಮಾಡಿತ್ತು. ಅದುವೇ ಅವರನ್ನು ಬೆಳ್ಳಿ ತೆರೆಯ ಬಜಾರಿಗೆ ತಂದು ನಿಲ್ಲಿಸಿದೆ!
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಪ್ರೇಮ ಪ್ರಸಂಗದ ಭಾವುಕತೆ…
Team Udayavani,  Jul 7, 2018, 11:22 AM IST
ಅ
ಅ
ಅ
“ನನ್ ಹೆಂಡ್ತಿ ಪತಿವ್ರತೆ. ಅವಳು ತುಂಬಾ ಒಳ್ಳೇವ್ಳು. ಅವಳ ಬಗ್ಗೆ ಯಾರೂ ಮಾತಾಡ್ಬೇಡಿ…’ ಹೀಗೆ ನೋವು ತುಂಬಿದ ಮಾತುಗಳಲ್ಲಿ ಆ ತಿಮ್ಮ ಹೇಳುವ ಹೊತ್ತಿಗೆ, ಅವನ ನಿಷ್ಕಲ್ಮಷ ಹೃದಯ ಚೂರಾಗಿರುತ್ತೆ. ಮುಗ್ಧ ಮನಸ್ಸು ಭಾರವಾಗಿರುತ್ತೆ. ಕೊನೆಯಲ್ಲಿ ಆ ತಿಮ್ಮನ ಪರಿಸ್ಥಿತಿ ನೋಡುಗರಲ್ಲೂ ಮಮ್ಮಲ ಮರಗುವಂತೆ ಮಾಡುತ್ತೆ. ಇದು “ಪರಸಂಗ’ನ ಪ್ರೇಮ ಪ್ರಸಂಗದ ಭಾವನೋಟ. “ಪರಸಂಗ’ ಅಂದಾಕ್ಷಣ, ನೆನಪಾಗೋದೇ ಲೋಕೇಶ್ ಅವರ “ಪರಸಂಗದ ಗೆಂಡೆತಿಮ್ಮ’.
ಆದರೆ, ಆ ತಿಮ್ಮನಿಗೂ ಈ ತಿಮ್ಮನಿಗೂ ಸಂಬಂಧವಿಲ್ಲವಾದರೂ, ಒಂದಷ್ಟು ಸಾಮ್ಯತೆಯಂತೂ ಇದೆ. ಈ ತಿಮ್ಮನ ಬದುಕಲ್ಲೂ ಮಜಬೂತೆನಿಸುವ ಸನ್ನಿವೇಶಗಳಿವೆ, ಎದೆ ಭಾರವಾಗಿಸುವ ಸಂದರ್ಭಗಳೂ ಇವೆ. ಒಂದು ನೈಜ ಕಥೆ ಇಟ್ಟುಕೊಂಡು ಒಪ್ಪುವ ಮತ್ತು ಅಪ್ಪುವ ಚಿತ್ರ ಕಟ್ಟಿಕೊಡುವುದು ಸವಾಲಿನ ಕೆಲಸ. ಆದರೆ, ನಿರ್ದೇಶಕ ರಘು ಒಂದು ಅಪ್ಪಟ ಹಳ್ಳಿ ಸೊಗಡಿನ ಚಿತ್ರಣದ ಜೊತೆಗೆ ವಾಸ್ತವ ಬದುಕು, ಬವಣೆ ಮತ್ತು ಭಾವನಾತ್ಮಕ ಸಂಬಂಧಗಳ ಮೌಲ್ಯವನ್ನು ಕಟ್ಟಿಕೊಡುವ ತಕ್ಕಮಟ್ಟಿಗಿನ ಪ್ರಯತ್ನ ಮಾಡಿದ್ದಾರೆ.
ಕಿರಿಕಿರಿ ಇಲ್ಲದೆ ನೋಡಿಸಿಕೊಂಡು ಹೋಗುತ್ತೆ ಅನ್ನುವುದಾದರೆ, ಅದು ಇಲ್ಲಿರುವ ಕಥೆ, ಕಾಣಿಸಿಕೊಳ್ಳುವ ತರಹೇವಾರಿ ಪಾತ್ರಗಳು, ಗ್ರಾಮೀಣ ಭಾಷೆ, ಭಾವ ಮತ್ತು ಪರಿಸರ. ಈ ಎಲ್ಲದರ ತಾಕತ್ತಿನಿಂದ “ತಿಮ್ಮ’ ಒಂದಷ್ಟು ಆಪ್ತ ಎನಿಸುವುದು ನಿಜ. ಚಿತ್ರದ ಮೊದಲರ್ಧ ಮಾತಲ್ಲೇ ಸಾಗುತ್ತದೆ. ಅಷ್ಟೊಂದು ಡಬ್ಬಲ್ ಮೀನಿಂಗ್ ಮಾತುಗಳಿಗೆ ಒತ್ತು ಜಾಸ್ತಿಯಾಗಿದ್ದು, ಕೆಲವೆಡೆ ಅಂತಹ ಮಾತುಗಳಿಗೆ ಕತ್ತರಿ ಬಿದ್ದಿದ್ದರೆ, “ತಿಮ್ಮ’ ಇನ್ನಷ್ಟು ಆಪ್ತವೆನಿಸುತ್ತಿದ್ದ. ಆದರೂ, ಕೆಲ ತಪ್ಪುಗಳನ್ನು ಬದಿಗೊತ್ತಿ ನೋಡುವುದಾದರೆ, ದೊಡ್ಡ ಮೋಸವೇನೂ ಇಲ್ಲ.
ಮನರಂಜನೆಗೆ ಎಷ್ಟು ಜಾಗವಿದೆಯೋ ಅಷ್ಟೇ ಜಾಗ ಭಾವುಕತೆಗೂ ಇದೆ. ಇಲ್ಲಿ ಮುಗ್ಧತೆ, ಮೌಡ್ಯತೆ, ನಂಬಿಕೆ ಮತ್ತು ಅಪನಂಬಿಕೆಗಳೇ ಆವರಿಸಿಕೊಂಡಿವೆ. ಹಾಗಾಗಿ, ಯಾವುದೇ ಮರಸುತ್ತುವ ಹಾಡಾಗಲಿ, ಹೊಡಿ, ಬಡಿ, ಕಡಿ ಎಂಬ ಸದ್ದಾಗಲಿ ಇಲ್ಲ. ಕೆಲವೆಡೆ ಮಾತ್ರ ಕಾಡುವ ಗುಣಗಳನ್ನು ಹೊಂದಿರುವ ತಿಮ್ಮ, ಆಗಾಗ ಬೇಸರಿಸುವುದೂ ಉಂಟು. ನಲಿವು-ನೋವಿನ ಬೆಸುಗೆಯ ಸುಳಿಯಲ್ಲಿ ಸಿಲುಕುವ “ತಿಮ್ಮ’ನ ಬಗ್ಗೆ ಒಂದಿಷ್ಟಾದರೂ ಆಸಕ್ತಿ ಮೂಡಿದರೆ, ಪ್ರೇಮಸಂಗದ ನಂಟನ್ನು ನೋಡಿಬರಬಹುದು.
ತಿಮ್ಮ ಮುಗ್ಧ. ಅವನಿಗೊಬ್ಬ ಸುಂದರ ಹೆಂಡತಿ. ಅವನೊಂದು ರೀತಿ ಅಮ್ಮಾವ್ರ ಗಂಡ. ಆಕೆಯದ್ದು ಚಂಚಲ ಮನಸ್ಸು. ಅವನದು ಮುಗ್ಧ ಮನಸು. ಊರು ಏನೇ ಅಂದುಕೊಂಡರೂ ಅವನಿಗೆ ತನ್ನ ಹೆಂಡತಿ ಸರ್ವಸ್ವ. ಅವಳ ಬಗ್ಗೆ ಊರು ಜನ ನೂರೆಂಟು ಮಾತಾಡಿದರೂ ಅವನಿಗೆ ಆಕೆ ಪತಿವ್ರತೆ. ಅಂತಹ ಪತಿವ್ರತೆ “ಪರಸಂಗ’ ಮಾಡಿದಾಗ ಏನೆಲ್ಲಾ ಅವಘಡಗಳು ಎದುರಾಗುತ್ತವೆ, ಆ ಮುಗ್ಧ ತಿಮ್ಮನ ಬದುಕಲ್ಲಿ ಏನೆಲ್ಲಾ ಬದಲಾವಣೆಯಾಗುತ್ತವೆ,
ಆ ಪತಿವ್ರತೆಯ “ಸಂಗ’ ಬೆಳೆಸುವರ್ಯಾರು ಎಂಬ ಕುತೂಹಲವಿದ್ದರೆ ತಿಮ್ಮನ ಕಥೆ-ವ್ಯಥೆಯನ್ನೊಮ್ಮೆ ಕೇಳಿ, ನೋಡಿಬರಲ್ಲಡ್ಡಿಯಿಲ್ಲ. ತಿಮ್ಮನಾಗಿ ಮಿತ್ರ ಅವರ ನಟನೆ ಎಂದಿಗಿಂತಲೂ ಇಲ್ಲಿ ಗಮನಸೆಳೆಯುತ್ತದೆ. ಒಬ್ಬ ಮುಗ್ಧ ವ್ಯಕ್ತಿಯ ವ್ಯಕ್ತಿತ್ವ ಅನಾವರಣಗೊಳಿಸುವ ಮೂಲಕ ಗಮನಸೆಳೆಯುತ್ತಾರೆ. ಅಕ್ಷತಾ ಗ್ಲಾಮರ್‌ಗೆ ಸೀಮಿತವೆನಿಸಿದರೂ, ಸಿಕ್ಕ ಪಾತ್ರವನ್ನು ಸರಿಯಾಗಿ ಬಳಸಿಕೊಂಡಿದ್ದಾರೆ. ಮನೋಜ್ ಪುತ್ತೂರು ನಟನೆ ಕೂಡ ಇಷ್ಟವಾಗುತ್ತದೆ.
ಕನೆಕ್ಷನ್ ಪಾತ್ರದ ಮೂಲಕ ಕಚಗುಳಿ ಇಡುವ ಮಾತು ಮತ್ತು ನಟನೆ ಮೂಲಕ ಚಂದ್ರಪ್ರಭ ಪ್ರತಿಭೆ ಹೊರಹೊಮ್ಮಿದೆ. ಉಳಿದಂತೆ ತೆರೆ ಮೇಲೆ ಕಾಣುವ ಪಾತ್ರಗಳು ತಮ್ಮ ಕೆಲಸವನ್ನು ನಿರ್ವಹಿಸಿವೆ. ಹರ್ಷವರ್ಧನ್ ರಾಜ್ ಸಂಗೀತದ ಎರಡು ಹಾಡು ಗುನುಗುವಂತಿವೆ. ಹಿನ್ನೆಲೆ ಸಂಗೀತಕ್ಕಿನ್ನಷ್ಟು ಸ್ವಾದ ಬೇಕಿತ್ತು. ಸುಜಯ್‌ಕುಮಾರ್ ಛಾಯಾಗ್ರಹಣದಲ್ಲಿ ಹಳ್ಳಿ ಪರಿಸರ ಮತ್ತು ತಿಮ್ಮನ ಹಾಡು,ಕುಣಿತ ಮೇಳೈಸಿದೆ.
ಚಿತ್ರ: ಪರಸಂಗ
ನಿರ್ದೇಶನ: ಕೆ.ಎಂ. ರಘು
ನಿರ್ಮಾಣ: ಕುಮಾರ್, ಮಹಾದೇವ ಗೌಡ, ಲೋಕೇಶ್
ತಾರಾಗಣ: ಮಿತ್ರ, ಅಕ್ಷತಾ, ಮನೋಜ್, ಗೋವಿಂದೇಗೌಡ, ಚಂದ್ರಪ್ರಭ, ಸಂಜು ಬಸಯ್ಯ ಮುಂತಾದವರು
* ವಿಜಯ್ ಭರಮಸಾಗರ
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


35 ಎಸೆತಗಳಲ್ಲಿ ಶತಕ ಬಾರಿಸಿದ ಗಪ್ಟಿಲ್
ಟ್ವೆಂಟಿ–20 ಕ್ರಿಕೆಟ್ ಇತಿಹಾಸದಲ್ಲಿ ನಾಲ್ಕನೇ ವೇಗದ ಶತಕ
35 ಎಸೆತಗಳಲ್ಲಿ ಶತಕ ಬಾರಿಸಿದ ಗಪ್ಟಿಲ್
ಎಎಫ್‌ಪಿ
28 ಜುಲೈ 2018, 19:36  IST
Updated:
28 ಜುಲೈ 2018, 21:12  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ನ್ಯೂಜಿಲೆಂಡ್‌ನ ಮಾರ್ಟಿನ್ ಗಪ್ಟಿಲ್ ಇಂಗ್ಲಿಷ್ ಟ್ವೆಂಟಿ–20 ಕೌಂಟಿ ಕ್ರಿಕೆಟ್ ಟೂರ್ನಿಯಲ್ಲಿ ವೋರ್ಸ್ಟ್‌ಶೈರ್ ಪರವಾಗಿ  35 ಎಸೆತಗಳಲ್ಲಿ ಶತಕ ಗಳಿಸಿದರು. ಚುಟುಕು ಕ್ರಿಕೆಟ್ ಮಾದರಿಯಲ್ಲಿ ಈ ಸಾಧನೆ ಮಾಡಿದ ನಾಲ್ಕನೇ ಬ್ಯಾಟ್ಸ್‌ಮನ್ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು.
ಶುಕ್ರವಾರ ತಡರಾತ್ರಿ ನಡೆದ ಗಪ್ಟಿಲ್ (102; 38ಎ, 12ಬೌಂಡರಿ, 7 ಸಿಕ್ಸರ್) ಆಟದ ಬಲದಿಂದ ವೋರ್ಸ್ಟ್‌ಶೈರ್ ತಂಡವು 9 ವಿಕೆಟ್‌ಗಳಿಂದ ನಾರ್ಥಾಂಪ್ಟನ್‌ಶೈರ್ ತಂಡದ ಎದುರು ಜಯಿಸಿತು. ಮೊದಲು ಬ್ಯಾಟಿಂಗ್ ಮಾಡಿದ ನಾರ್ಥಾಂಪ್ಟನ್ ಶೈರ್ ತಂಡವು 20 ಓವರ್‌ಗಳಲ್ಲಿ 188 ರನ್ ಗಳಿಸಿತು. ಗುರಿ ಬೆನ್ನತ್ತಿದ ವೋರ್ಸ್‌ಶೈರ್ ತಂಡವು 13.1 ಓವರ್‌ಗಳಲ್ಲಿ ಒಂದು ವಿಕೆಟ್ ಕಳೆದುಕೊಂಡು ಗುರಿ ತಲುಪಿತು. ಮೊದಲ ವಿಕೆಟ್‌ಗೆ  ಗಪ್ಟಿಲ್ ಹಾಗೂ ಜೋ ಕ್ಲಾರ್ಕ್ ಅವರು 162 ರನ್ ಸೇರಿಸಿದರು. ನಂತರ ರಿಚರ್ಡ್ ಗೀಸನ್ ಅವರ ಬೌಲಿಂಗ್‌್ನಲ್ಲಿ ಕ್ಲಾರ್ಕ್ ಔಟಾದರು.  ಕ್ಲಾರ್ಕ್ 33 ಎಸೆತಗಳಲ್ಲಿ 61 ರನ್ ಗಳಿಸಿದರು.
ಟ್ವೆಂಟಿ–20 ಕ್ರಿಕೆಟ್‌ನಲ್ಲಿ ಅತಿ ವೇಗದ ಶತಕ ಬಾರಿಸಿದ ಹೆಗ್ಗಳಿಕೆ ವೆಸ್ಟ್‌ಇಂಡೀಸ್‌ನ ಕ್ರಿಸ್ ಗೇಲ್ ಅವರ ಹೆಸರಲ್ಲಿದೆ. 2013ರ ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್)ನ ಪುಣೆ ವಾರಿಯರ್ಸ್ ವಿರುದ್ದದ ಪಂದ್ಯದಲ್ಲಿ ಅವರು ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರವಾಗಿ 30 ಎಸೆತಗಳಲ್ಲಿ ಶತಕ ದಾಖಲಿಸಿದ್ದರು. ವೇಗದ ಶತಕ ಗಳಿಸಿದವರ ಪಟ್ಟಿಯ ಎರಡನೇ ಮತ್ತು ಮೂರನೇ ಸ್ಥಾನಗಳಲ್ಲಿ ಕ್ರಮವಾಗಿ ಭಾರತದ ರಿಷಭ್ ಪಂತ್ ಹಾಗೂ ಆಸ್ಟ್ರೇಲಿಯಾದ ಆ್ಯಂಡ್ರೂ ಸೈಮಂಡ್ಸ್ ಅವರಿದ್ದಾರೆ.
ಅಂತರರಾಷ್ಟ್ರೀಯ ಕ್ರಿಕೆಟ್‌ನಲ್ಲಿ ನಮೀಬಿಯಾದ ಲೂಯಿಸ್ ವ್ಯಾನ್ ಡೆರ್ ವೆಸ್ತುಜೆನ್, ದಕ್ಷಿಣ ಆಫ್ರಿಕಾದ ಡೆವಿಡ್ ಮಿಲ್ಲರ್, ಭಾರತದ ರೋಹಿತ್ ಶರ್ಮಾ ಅವರು 35 ಎಸೆತಗಳಲ್ಲಿ ಶತಕ ಗಳಿಸಿ ನಾಲ್ಕನೇ ಸ್ಥಾನದಲ್ಲಿದ್ದಾರೆ. ಗಪ್ಟಿಲ್ ಅವರು ಈ ಸ್ಥಾನಕ್ಕೆ ಹೊಸ ಸೇರ್ಪಡೆ.


ಭಾರತಕ್ಕೆ  ಕಾಮನ್ ವೆಲ್ತ್’ನಲ್ಲಿ ಸ್ವರ್ಣ : ಚಿನ್ನ ಗೆದ್ದ ಚಾನು
Highlights
ಆಸ್ಟ್ರೇಲಿಯಾದ ಗೋಲ್ಡ್ ಕೋಸ್ಟ್’ನಲ್ಲಿ ನಡೆಯುತ್ತಿರುವ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತಕ್ಕೆ ಚಿನ್ನದ ಪದಕ ದೊರಕಿದೆ.
ಸಿಡ್ನಿ : ಆಸ್ಟ್ರೇಲಿಯಾದ ಗೋಲ್ಡ್ ಕೋಸ್ಟ್’ನಲ್ಲಿ ನಡೆಯುತ್ತಿರುವ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತಕ್ಕೆ ಚಿನ್ನದ ಪದಕ ದೊರಕಿದೆ.   ವೇಯ್ಟ್ ಲಿಫ್ಟಿಂಗ್’ನ 48 ಕೆಜಿ ವಿಭಾಗದಲ್ಲಿ  ಮೀರಾಬಾಯಿ ಚಾನು  ಚಿನ್ನ ಗೆದ್ದಿದ್ದಾರೆ.
ಮಣಿಪುರದವರಾದ ಚಾನು ಸ್ವರ್ಣವನ್ನು ಗೆಲ್ಲುವ ಮೂಲಕ, ಕರ್ಣ ಮಲ್ಲೇಶ್ವರಿ ಬಳಿಕ ಚಿನ್ನ ಗೆದ್ದ ಹೆಗ್ಗಳಿಕೆ ಅವರದ್ದಾಗಿಸಿಕೊಂಡಿದ್ದಾರೆ.
ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ  ಭಾರತಕ್ಕೆ ಒಟ್ಟು 2  ಪದಕ ಬಂದಂತಾಗಿದೆ. 56 ಕೆಜಿ ವಿಭಾಗದಲ್ಲಿ ಕರ್ನಾಟಕದ ಗುರುರಾಜ್ ಅವರು ಬೆಳ್ಳಿ ಪದಕವನ್ನು ಗೆದ್ದಿದ್ದರು.  48 ಕೆಜಿ ವಿಭಾಗದಲ್ಲಿ  ಮೀರಾಬಾಯಿ ಚಾನು  ಚಿನ್ನ ಗೆದ್ದಿದ್ದಾರೆ.
Last Updated 14, Apr 2018, 1:13 PM IST


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಕಳಪೆ ಬೌಲಿಂಗ್‌ನಲ್ಲಿ  ನಂ. 1
ದಕ್ಷಿಣ ಆಫ್ರಿಕಾದ ಸ್ಪಿನ್ ಬೌಲರ್ ಇಮ್ರಾನ್ ತಾಹಿರ್  ಟೆಸ್ಟ್  ಕ್ರಿಕೆಟ್‌ನಲ್ಲಿ  ನಂಬರ್ ಒನ್ ಸ್ಥಾನ ಪಡೆದಿರುವ ತಂಡದ ಪರ ಆಡುತ್ತಿರುವುದಕ್ಕೆ ಹೆಮ್ಮೆ ಪಟ್ಟಿರಬಹುದು,  ಆದರೆ ಅದು ಅವರ ಕೊನೆಯ ಪಂದ್ಯವಾಗುವ ಸಾಧ್ಯತೆ ಹೆಚ್ಚಿದೆ.
ಏಜೆನ್ಸೀಸ್ | Updated:
Nov 26, 2012, 04:39AM IST
ಅಡಿಲೇಡ್: ದಕ್ಷಿಣ ಆಫ್ರಿಕಾದ ಸ್ಪಿನ್ ಬೌಲರ್ ಇಮ್ರಾನ್ ತಾಹಿರ್ ಟೆಸ್ಟ್ ಕ್ರಿಕೆಟ್‌ನಲ್ಲಿ ನಂಬರ್ ಒನ್ ಸ್ಥಾನ ಪಡೆದಿರುವ ತಂಡದ ಪರ ಆಡುತ್ತಿರುವುದಕ್ಕೆ ಹೆಮ್ಮೆ ಪಟ್ಟಿರಬಹುದು, ಆದರೆ ಅದು ಅವರ ಕೊನೆಯ ಪಂದ್ಯವಾಗುವ ಸಾಧ್ಯತೆ ಹೆಚ್ಚಿದೆ.
ಟೆಸ್ಟ್ ಕ್ರಿಕೆಟ್ ಇತಿಹಾಸದಲ್ಲೇ ಪಂದ್ಯವೊಂದರಲ್ಲಿ ಅತಿ ಹೆಚ್ಚು ರನ್ ನೀಡಿ ವಿಕೆಟ್ ಪಡೆಯದ ಅಪಖ್ಯಾತಿಗೆ ತಾಹಿರ್ ಹೆಸರಾಗಿದ್ದಾರೆ.
33 ವರ್ಷದ ಅಡಿಲೇಡ್‌ನಲ್ಲಿ ನಡೆಯುತ್ತಿರುವ ದ್ವಿತೀಯ ಟೆಸ್ಟ್‌ನಲ್ಲಿ 260 ರನ್ ನೀಡಿದ ತಾಹೀರ್ ವಿಕೆಟ್ ಇಲ್ಲದೆ ಪೆವಿಲಿಯನ್ ಸೇರಿದರು. ಇದರೊಂದಿಗೆ ತಹೀರ್ 54 ವರ್ಷಗಳ ಹಿಂದಿನ ದಾಖಲೆಯೊಂದನ್ನು ಮುರಿದರು. ಪಾಕಿಸ್ತಾನದ ಮಧ್ಯಮ ವೇಗದ ಬೌಲರ್ ಖಾನ್ ಮೊಹಮ್ಮದ್ 259 ರನ್ ನೀಡಿ ವಿಕೆಟ್ ಪಡೆಯದೇ ಹೆಸರಾಗಿದ್ದರು.
ಮೊದಲ ಇನಿಂಗ್ಸ್‌ನಲ್ಲಿ 23 ಓವರ್ ಎಸೆತ ತಾಹೀರ್ 180 ರನ್ ನೀಡಿ ವಿಕೆಟ್ ಪಡೆಯುವಲ್ಲಿ ವಿಫಲರಾಗಿದ್ದರು. 7.82 ರನ್ ಸರಾಸರಿಯೊಂದಿಗೆ ತಾಹೀರ್ ಕ್ರಿಕೆಟ್ ಇತಿಹಾಸದಲ್ಲೇ ಅತ್ಯಂತ ಕಳಪೆ ಬೌಲಿಂಗ್ ಪ್ರದರ್ಶಿಸಿದರು.
ಯಾವಾಗಲೂ ಕ್ರೀಸಿನಿಂದ ಮುಂದಕ್ಕೆ ಹೋಗಿ ಬೌಲಿಂಗ್ ಮಾಡುವ ತಾಹೀರ್ ಅಂಪೈರ್‌ಗೆ ತಲೆನೋವುಂಟು ಮಾಡಿದ್ದರು.
19 ವರ್ಷದೊಳಗಿನ ಪಾಕಿಸ್ತಾನ ತಂಡದಲ್ಲಿದ್ದ ತಾಹೀರ್ ಪ್ರಥಮದರ್ಜೆ ಕ್ರಿಕೆಟ್‌ನಲ್ಲಿ 642 ವಿಕೆಟ್ ಗಳಿಸಿದ್ದರು.
***
ಕಳಪೆ ಬೌಲಿಂಗ್ ಸರದಾರರು
ಬೌಲರ್ ದೇಶ ನೀಡಿದ ರನ್ ಎದುರಾಳಿ
ಇಮ್ರಾನ್ ತಾಹೀರ್ ದ. ಆಫ್ರಿಕಾ 0-260 ಆಸ್ಟ್ರೇಲಿಯಾ
ಖಾನ್ ಮೊಹಮ್ಮದ್ ಪಾಕಿಸ್ತಾನ 0-259 ವೆಸ್ಟ್ ಇಂಡೀಸ್
ನಿಕಿ ಬೋಯೆ ದ. ಆಫ್ರಿಕಾ 0-221 ಶ್ರೀಲಂಕಾ
ರಾಯ್ ಪ್ರೈಸ್ ಜಿಂಬಾಬ್ವೆ 0-211 ದ. ಆಫ್ರಿಕಾ
ರಾಜಿಂಧರ್ ವಿಂಡೀಸ್ 0-191 ಇಂಗ್ಲೆಂಡ್


|
Updated: Tuesday, November 28, 2017, 13:32 [IST]
ಯೋಗಾಭ್ಯಾಸವೆನ್ನುವುದು ಕೇವಲ ಒಂದು ತೂಕ ಇಳಿಸುವ ಹಾಗೂ ದೇಹದಾರ್ಢ್ಯತೆ ಕಾಪಾಡಿಕೊಳ್ಳುವ ವ್ಯಾಯಾಮ ಮಾತ್ರವಲ್ಲ ಬದಲಿಗೆ ಮನಸ್ಸು ಹಾಗೂ ದೇಹವನ್ನು ಸುಸ್ಥಿತಿಯಲ್ಲಿರುವ ಒಂದು ಶಿಸ್ತುಬದ್ದ ಕ್ರಮ. ಭಾರತೀಯ ಸಂಸ್ಕೃತಿಯಲ್ಲಿ ಯೋಗಾಭ್ಯಾಸಕ್ಕೆ ಪ್ರಮುಖ ಸ್ಥಾನವಿದ್ದು ಇದನ್ನು ಸಾವಿರಾರು ವರ್ಷಗಳಿಂದ ಅನುಸರಿಸಿಕೊಂಡು ಬರಲಾಗುತ್ತಿದೆ ಎಂದು ಐತಿಹಾಸಿಕ ದಾಖಲೆಗಳು ಸಾರುತ್ತವೆ. ಇದರಲ್ಲಿ ಸಾಧುಗಳು ಅನುಭವದಿಂದ ಕಂಡುಕೊಂಡ ಜ್ಞಾನ ಹಾಗೂ ಇದರ ಸರಿಯಾದ ಬಳಕೆಯನ್ನು ಇಂದಿನ ವಿಜ್ಞಾನದ ಮೂಲಕ ಅನುಸರಿಸಿದರೆ ವ್ಯಾಯಾಮಕ್ಕೂ ಹೆಚ್ಚಿನ ಲಾಭವನ್ನು ಪಡೆಯಬಹುದು.
ಸಾಮಾನ್ಯವಾಗಿ ನಾವೆಲ್ಲರೂ ಯೋಗಾಭ್ಯಾಸವೆಂದರೆ ಆಸನ ಅಥವಾ ಭಂಗಿ ಎಂದೇ ತಿಳಿಯುತ್ತೇವೆ. ಆದರೆ ಮುದ್ರೆಗಳೂ ಸಹಾ ಯೋಗಾಭ್ಯಾಸದ ಒಂದು ಅಂಗವೇ ಆಗಿದ್ದು ಹೆಚ್ಚಿನವರಿಗೆ ಈ ಬಗ್ಗೆ ಅರಿವಿಲ್ಲ. ಈ ಮುದ್ರೆಗಳನ್ನು ಅನುಸರಿಸುವ ಮೂಲಕವೂ ಹಲವಾರು ಆರೋಗ್ಯಕರ ಪ್ರಯೋಜನಗಳನ್ನು ಪಡೆಯಬಹುದು. ಪ್ರತಿ ಮುದ್ರೆಗೂ ತನ್ನದೇ ಆದ ಮಹತ್ವ ಹಾಗೂ ಅರ್ಥವಿದೆ. ಇದನ್ನು ತಪ್ಪದೇ ನಿತ್ಯವೂ ಅನುಸರಿಸುವ ಮೂಲಕ ಮಾತ್ರವೇ ಇದರ ಪ್ರಯೋಜನ ಪಡೆಯಬಹುದು. ಉದಾಹರಣೆಗೆ ಜ್ಞಾನಮುದ್ರೆ. ಇದು ಸಾಮಾನ್ಯವಾಗಿದ್ದು ಇದರಿಂದ ಗ್ರಹಣಶಕ್ತಿ ಹಾಗೂ ಏಕಾಗ್ರತೆ ಹೆಚ್ಚುತ್ತದೆ. ಅಂತೆಯೇ ವಾಯುಮುದ್ರೆ ಹೆಸರೇ ತಿಳಿಸುವಂತೆ ದೇಹದಲ್ಲಿ ಉಸಿರಾಟದ ತೊಂದರೆಗಳಿಂದ ರಕ್ಷಿಸುತ್ತದೆ.
ಪ್ರತಿ ಮುದ್ರೆಯೂ ತನ್ನದೇ ಆದ ಪ್ರಯೋಜನವನ್ನು ಹೊಂದಿದೆ. ಆದರೆ ಕೇವಲ ಒಂದೆರಡು ಮುದ್ರೆಗಳನ್ನು ಮಾತ್ರವೇ ಅನುಸರಿಸಿದರೆ ಪೂರ್ಣ ಪ್ರಯೋಜನ ಪಡೆಯಲು ಸಾಧ್ಯವಿಲ್ಲ. ಕೆಲವಾರು ಮುದ್ರೆಗಳನ್ನು ದಿನದ ಒಂದು ನಿಗದಿತ ಹೊತ್ತಿನಲ್ಲಿ ತಪ್ಪದೇ ಅನುಸರಿಸಬೇಕಾಗುತ್ತದೆ. ನಿಂತ, ಕುಳಿತ ಹಾಗೂ ಮಲಗಿರುವ ಭಂಗಿಯಲ್ಲಿಯೂ ಕೆಲವು ಮುದ್ರೆಗಳನ್ನು ಅನುಸರಿಸಬಹುದು. ತನ್ಮೂಲಕ ಹೆಚ್ಚಿನ ಎಲ್ಲಾ ಮುದ್ರೆಗಳನ್ನು ಅನುಸರಿಸಿ ಪರಿಪೂರ್ಣ ಆರೋಗ್ಯ ಪಡೆಯಬಹುದು. ಬನ್ನಿ, ಕೆಲವು ಮೂಲ ಮುದ್ರೆಗಳ ಬಗ್ಗೆ ಅರಿಯೋಣ..
ಜ್ಞಾನ ಮುದ್ರೆ
ಇದು ಅತ್ಯಂತ ತಳಮಟ್ಟದ ಹಾಗೂ ಸುಲಭವಾದ ಮುದ್ರೆಯಾಗಿದ್ದು ಜ್ಞಾನ ಹಾಗೂ ಏಕಾಗ್ರತೆ ಹೆಚ್ಚಿಸಲು ನೆರವಾಗುತ್ತದೆ. ಇದನ್ನು ನಿತ್ಯವೂ ಬೆಳಿಗ್ಗೆ ಪದ್ಮಾಸನದಲ್ಲಿ ಕುಳಿತು ಅನುಸರಿಸಬೇಕಾಗುತ್ತದೆ. ಏಕಾಗ್ರತೆ ಹೆಚ್ಚಿಸುವ ಜೊತೆಗೇ ನಿದ್ದೆ ಬಾರದಿರುವಿಕೆ ಹಾಗೂ ಕೋಪದ ಮೇಲೆ ಮನಸ್ಸನ್ನು ನಿಯಂತ್ರಿಸಲೂ ನೆರವಾಗುತ್ತದೆ.
ವಾಯು ಮುದ್ರೆ
ಈ ಮುದ್ರೆಯ ಮೂಲಕ ದೇಹದಲ್ಲಿ ವಾಯು ಅಥವಾ ಉಸಿರನ್ನು ಸಮತೋಲನದಲ್ಲಿರಿಸಲು ಸಾಧ್ಯವಾಗುತ್ತದೆ. ಇದನ್ನು ಕುಳಿತಿದ್ದಾಗ, ನಿಂತಿದ್ದಾಗ ಅಥವಾ ಪವಡಿಸಿದ್ದಾಗ ದಿನದ ಯಾವುದೇ ಹೊತ್ತಿನಲ್ಲಿ ಅನುಸರಿಸಬಹುದು. ಇದು ದೇಹದಲ್ಲಿ ಸಂಗ್ರಹವಾಗಿದ್ದ ಹೆಚ್ಚುವರಿ ವಾಯುವನ್ನು ಹೊರಹಾಕಿ ಈ ಮೂಲಕ ಎದುರಾಗಬಹುದಾಗಿದ್ದ ಎದೆಯುರಿ ಮೊದಲಾದ ತೊಂದಗೆಗಳಿಂದ ರಕ್ಷಿಸುತ್ತದೆ.
ಅಗ್ನಿ ಮುದ್ರೆ
ಈ ಮುದ್ರೆಯಿಂದ ದೇಹದ ಅಗ್ನಿ ಎಂಬ ಧಾತುವನ್ನು ಸಮತೋಲನದಲ್ಲಿರಿಸಬಹುದು. ಆದರೆ ಈ ಮುದ್ರೆಯನ್ನು ಕೇವಲ ಖಾಲಿ ಹೊಟ್ಟೆಯಲ್ಲಿದ್ದಾಗ ಮಾತ್ರವೇ ಅನುಸರಿಸಬೇಕು. ಆದ್ದರಿಂದ ರಾತ್ರಿ ಮಲಗಿ ಬೆಳಿಗ್ಗೆದ್ದಾಗ ಮಾತ್ರ ಇದನ್ನು ಅನುಸರಿಸಬೇಕು. ಇದರಿಂದ ತೂಕ ಇಳಿಕೆ, ಕೊಬ್ಬು ಕರಗುವಿಕೆ ಹಾಗೂ ಜೀರ್ಣಕ್ರಿಯೆಯನ್ನು ಚುರುಕುಕೊಳಿಸಲು ನೆರವಾಗುತ್ತದೆ.
ವರುಣ ಮುದ್ರೆ
ಈ ಮುದ್ರೆಯಿಂದ ವರುಣ ಅಥವಾ ಮಳೆ ಅಥವಾ ದೇಹದಲ್ಲಿನ ನೀರಿನ ಧಾತುವನ್ನು ಸಮತೋಲನದಲ್ಲಿರಿಸಲು ನೆರವಾಗುತ್ತದೆ. ಇದು ದೇಹದ ಸೌಂದರ್ಯವನ್ನು ಹೆಚ್ಚಿಸಲೂ ನೆರವಾಗುತ್ತದೆ. ದೇಹದಲ್ಲಿ ದ್ರವ ಹೆಚ್ಚಿನ ಪ್ರಮಾಣದಲ್ಲಿ ಹರಿಯುವ ಮೂಲಕ ಆರ್ದ್ರತೆಯನ್ನು ಪಡೆಯುವ ತ್ವಚೆ ಇನ್ನಷ್ಟು ಹೆಚ್ಚು ಕಾಂತಿಯುಕ್ತವಾಗುತ್ತದೆ.
ಪ್ರಾಣ ಮುದ್ರೆ
ಇದು ಹೆಸರೇ ತಿಳಿಸುವಂತೆ ಪ್ರಾಣ ಅಥವಾ ಜೀವವನ್ನು ಉತ್ತಮಗೊಳಿಸುವ ಮುದ್ರೆಯಾಗಿದ್ದು ಇದನ್ನು ದಿನದ ಯಾವುದೇ ಹೊತ್ತಿನಲ್ಲಿ ಅನುಸರಿಸಬಹುದು. ಇದು ರೋಗ ನಿರೋಧಕ ಶಕ್ತಿ, ದೃಷ್ಟಿಯನ್ನು ಚುರುಕುಕೊಳಿಸುವುದು ಹಾಗೂ ಸುಸ್ತನ್ನು ನಿವಾರಿಸಿ ಚುರುಕುತನವನ್ನು ಹೆಚ್ಚಿಸಲೂ ನೆರವಾಗುತ್ತದೆ.
ಪೃಥ್ವಿ ಮುದ್ರೆ
ಇದು 'ಪೃಥ್ವಿ' ಅಥವಾ ನಮ್ಮ ದೇಹದ ಬ್ರಹ್ಮಾಂಡವನ್ನು ಉತ್ತೇಜನಗೊಳಿಸುತ್ತದೆ. ಪರಿಣಾಮವಾಗಿ ಉತ್ತಮ ರಕ್ತಪರಿಚಲನೆ, ತಾಳ್ಮೆ ಹಾಗೂ ಮೂಳೆ ಮತ್ತು ಸ್ನಾಯುಗಳನ್ನೂ ಬಲಪಡಿಸುತ್ತದೆ.
ಶೂನ್ಯ ಮುದ್ರೆ
ಶೂನ್ಯ ಅಥವಾ ಸೊನ್ನೆ ವಿಶೇಷವಾಗಿ ನಮ್ಮ ಕಿವಿಗಳಿಗೆ ಹೆಚ್ಚು ಪ್ರಯೋಜನಕಾರಿಯಾಗಿದೆ. ಕಿವಿಯಂತೆಯೇ ತೋರುವ ಈ ಮುದ್ರೆಯನ್ನು ಅನುಸರಿಸುವ ಮೂಲಕ ಕಿವಿನೋವು ಹಾಗೂ ವಯಸ್ಸಾಗುತ್ತಿದ್ದಂತೆ ಎದುರಾಗುವ ಕಿವುಡುತನದಿಂದಲೂ ರಕ್ಷಿಸುತ್ತದೆ.
ಸೂರ್ಯ ಮುದ್ರೆ
ಇದು ಸೂರ್ಯನ ಶಕ್ತಿ ದೇಹದಲ್ಲಿ ಅವಗಾಹನೆಯಾಗುವಂತೆ ಮಾಡಲು ನೆರವಾಗುತ್ತದೆ. ಈ ಮುದ್ರೆಯನ್ನು ಪ್ರಾತಃಕಾಲದ ಸೂರ್ಯನ ಪ್ರಥಮ ಕಿರಣಗಳು ಮೈಮೇಲೆ ಬೀಳುತ್ತಿರುವಾಗ ಅನುಸರಿಸಿದಾಗ ಮಾತ್ರ ಗರಿಷ್ಠ ಪ್ರಯೋಜನವನ್ನು ಪಡೆಯಬಹುದು.
ಲಿಂಗ ಮುದ್ರೆ
ವಿಶೇಷವಾಗಿ ಪುರುಷರಿಗೆ ಈ ಮುದ್ರೆ ಪ್ರಯೋಜನಕಾರಿಯಾಗಿದ್ದು ದೇಹದಲ್ಲಿ ಲೈಂಗಿಕ ಶಕ್ತಿ ಹೆಚ್ಚಲು ಅಗತ್ಯವಿರುವ ತಾಪಮಾನವನ್ನು ಹೆಚ್ಚಿಸಲು ನೆರವಾಗುತ್ತದೆ. ಪರಿಣಾಮವಾಗಿ ಲೈಂಗಿಕ ಶಕ್ತಿ ಹೆಚ್ಚುತ್ತದೆ ಹಾಗೂ ಶೀತದ ಪ್ರಭಾವದಿಂದ ಎದುರಾಗುವ ತೊಂದರೆಗಳು ಇಲ್ಲವಾಗುತ್ತವೆ.
ಲಿಂಗ ಮುದ್ರೆ
ಇದು ಪ್ರತಿಯೊಬ್ಬರಿಗೂ ಉಪಯುಕ್ತವಾದ ಮುದ್ರೆಯಾಗಿದ್ದು ದೇಹದಿಂದ ಕಲ್ಮಶಗಳನ್ನು ಹೊರಹಾಕಿ ದೇಹವನ್ನು ಸ್ವಚ್ಛವಾಗಿರಿಸಲು ನೆರವಾಗುತ್ತದೆ. ಪರಿಣಾಮವಾಗಿ ಮೂತ್ರಕೋಶದ ಉರಿಯೂತ, ಮಲಬದ್ದತೆ, ಅಜೀರ್ಣತೆ ಮೊದಲಾದ ತೊಂದರೆಗಳು ಇಲ್ಲವಾಗುತ್ತವೆ.


Team Udayavani,  Sep 25, 2017, 11:20 AM IST
ಅ
ಅ
ಅ
ಶಿವರಾಜಕುಮಾರ್ ಅಭಿನಯದ “ಟಗರು’ ಚಿತ್ರದ ಚಿತ್ರೀಕರಣ ಕೊನೆಯ ಹಂತ ತಲುಪಿದೆ. ಈಗಾಗಲೇ ಶೇ. 80ರಷ್ಟು ಚಿತ್ರೀಕರಣ ಮುಗಿದಿದ್ದು, ಇನ್ನು ಹಾಡು, ಫೈಟು ಮತ್ತು ಕೆಲವು ದೃಶ್ಯಗಳ ಚಿತ್ರೀಕರಣ ಮುಗಿದರೆ, ಚಿತ್ರ ಸಂಪೂರ್ಣವಾದಂತೆ. ಚಿತ್ರ ಕೊನೆಯ ಹಂತ ತಲುಪಿರುವುದರಿಂದ, ಬಿಡುಗಡೆ ಪ್ಲಾನ್ ಮಾಡುತ್ತಿದ್ದಾರೆ ನಿರ್ಮಾಪಕ ಕೆ.ಪಿ. ಶ್ರೀಕಾಂತ್.
ಚಿತ್ರದ ಹಾಡುಗಳು ನವೆಂಬರ್‌ನಲ್ಲಿ ಬಿಡುಗಡೆಯಾಗಲಿದ್ದು, ಚಿತ್ರವು ಡಿಸೆಂಬರ್‌ನಲ್ಲಿ ತೆರೆಕಾಣಲಿದೆ. ಹೌದು, “ಟಗರು’ ಚಿತ್ರವನ್ನು ಡಿಸೆಂಬರ್‌ನಲ್ಲಿ ಬಿಡುಗಡೆ ಮಾಡುವುದಕ್ಕೆ ಶ್ರೀಕಾಂತ್ ಸಿದ್ಧತೆ ನಡೆಸಿದ್ದಾರೆ. ಅದಕ್ಕೂ ಮುನ್ನ ಚರಣ್‌ರಾಜ್ ಸಂಯೋಜಿಸಿರುವ ಹಾಡುಗಳು ನವೆಂಬರ್ ತಿಂಗಳಲ್ಲಿ ಚಿತ್ರದುರ್ಗದಲ್ಲಿ ಬಿಡುಗಡೆಯಾಗಲಿದೆ.
ಈ ಹಿಂದೆ ಶಿವರಾಜಕುಮಾರ್ ಅಭಿನಯದ “ಜೋಗಯ್ಯ’ ಮತ್ತು “ಮೈಲಾರಿ’ ಚಿತ್ರದ ಹಾಡುಗಳು ಸಹ ಅಲ್ಲೇ ಬಿಡುಗಡೆಯಾಗಿತ್ತು. ಇದೀಗ “ಟಗರು’ ಚಿತ್ರದ ಹಾಡುಗಳು ಸಹ ಚಿತ್ರದುರ್ಗದಲ್ಲಿ ಬಿಡುಗಡೆಯಾಗಲಿದೆ. ಅದಾಗಿ ಒಂದು ತಿಂಗಳಿಗೆ ಚಿತ್ರ ಬರಲಿದೆ.
ಈ ಮಧ್ಯೆ “ಟಗರು’ ಹವಾ ಶುರುವಾಗಿದ್ದು, ಆಗಲೇ “ಟಗರು’ ಕಟಿಂಗ್, ದೋಸೆ ಎಲ್ಲವೂ ಶುರುವಾಗಿದೆ. “ಟಗರು’ ಚಿತ್ರವನ್ನು “ದುನಿಯಾ’ ಸೂರಿ ನಿರ್ದೇಶಿಸಿದ್ದಾರೆ. ಚಿತ್ರಕ್ಕೆ ಕಥೆ ಮತ್ತು ಚಿತ್ರಕಥೆ ಅವರದ್ದೇ. ಮಹೇಂದ್ರ ಸಿಂಹ ಛಾಯಾಗ್ರಹಣ ಮಾಡಿದರೆ, “ಗೋಧಿ ಬಣ್ಣ ಸಾಧಾರಣ ಮೈಕಟ್ಟು’ ಖ್ಯಾತಿಯ ಚರಣ್‌ರಾಜ್ ಸಂಗೀತ ಸಂಯೋಜಿಸಿದ್ದಾರೆ.
ಇನ್ನು ಚಿತ್ರದಲ್ಲಿ ಶಿವರಾಜಕುಮಾರ್ ಅವರ ಜೊತೆಗೆ ಮಾನ್ವಿತಾ, ಭಾವನಾ ಮೆನನ್, ದೇವರಾಜ್ ಮುಂತಾದವರು ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದು, ವಿಲನ್ ಆಗಿ ಧನಂಜಯ್ ಮತ್ತು ವಸಿಷ್ಠ ಸಿಂಹಾ ಕಾಣಿಸಿಕೊಳ್ಳುತ್ತಿರುವುದು ವಿಶೇಷ. ಬೆಂಗಳೂರು, ತುಮಕೂರು, ಉಡುಪಿ, ಗೋವಾ ಮುಂತಾದ ಕಡೆ ಚಿತ್ರೀಕರಣ ನಡೆದಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಏಷ್ಯನ್ ಕ್ರೀಡಾಕೂಟ ಬ್ಯಾಡ್ಮಿಂಟನ್: ಪಿ.ವಿ.ಸಿಂಧುಗೆ ಪ್ರಯಾಸದ ಗೆಲುವು
ಎರಡನೆ ಸುತ್ತಿಗೆ ಸೈನಾ: ಅಶ್ವಿನಿ–ಸಿಕ್ಕಿ ಮೋಡಿ
ಏಷ್ಯನ್ ಕ್ರೀಡಾಕೂಟ ಬ್ಯಾಡ್ಮಿಂಟನ್: ಪಿ.ವಿ.ಸಿಂಧುಗೆ ಪ್ರಯಾಸದ ಗೆಲುವು
ಪ್ರಜಾವಾಣಿ ವಾರ್ತೆ
Published:
23 ಆಗಸ್ಟ್ 2018, 17:49  IST
Updated:
23 ಆಗಸ್ಟ್ 2018, 17:49  IST
ಅಕ್ಷರ ಗಾತ್ರ :
ಆ
ಆ
ಜಕಾರ್ತ: ಭಾರತದ ಬ್ಯಾಡ್ಮಿಂಟನ್ ತಾರೆ ಪಿ.ವಿ.ಸಿಂಧು ಏಷ್ಯನ್ ಕೂಟದ ಮಹಿಳೆಯರ ಸಿಂಗಲ್ಸ್ ವಿಭಾಗದ ಆರಂಭಿಕ ಸುತ್ತಿನಲ್ಲಿ ಪ್ರಯಾಸದ ಗೆಲುವು ದಾಖಲಿಸಿದ್ದಾರೆ. ಸೈನಾ ನೆಹ್ವಾಲ್ ಕೂಡಾ ಎರಡನೆ ಸುತ್ತಿಗೆ ಲಗ್ಗೆ ಇಟ್ಟಿದ್ದಾರೆ.
ಜಿಬಿಕೆ ಒಳಾಂಗಣ ಕ್ರೀಡಾಂಗಣದಲ್ಲಿ ಗುರುವಾರ ನಡೆದ ಹಣಾಹಣಿಯಲ್ಲಿ ಸಿಂಧು 21–10, 12–21, 23–21 ರಲ್ಲಿ ವಿಯೆಟ್ನಾಂನ ವು ಥಿ ಟ್ರಾಂಗ್ ಅವರನ್ನು ಪರಾಭವಗೊಳಿಸಿದರು.
ಒಲಿಂಪಿಕ್ಸ್ ಮತ್ತು ವಿಶ್ವ ಚಾಂಪಿಯನ್‌ಷಿಪ್‌ಗಳಲ್ಲಿ ಪದಕಗಳನ್ನು ಗೆದ್ದ ಸಾಧನೆ ಮಾಡಿರುವ ಸಿಂಧು ಮೊದಲ ಗೇಮ್‌ನಲ್ಲಿ ಸುಲಭವಾಗಿ ಎದುರಾಳಿಯನ್ನು ಮಣಿಸಿದರು.
ಆರಂಭಿಕ ನಿರಾಸೆಯಿಂದ ಟ್ರಾಂಗ್ ಎದೆಗುಂದಲಿಲ್ಲ. ವಿಶ್ವ ರ‍್ಯಾಂಕಿಂಗ್‌ನಲ್ಲಿ 52ನೆ ಸ್ಥಾನದಲ್ಲಿರುವ ಅವರು ಎರಡನೆ ಗೇಮ್‌ನಲ್ಲಿ ತಿರುಗೇಟು ನೀಡಿ 1–1ರಲ್ಲಿ ಸಮಬಲ ಮಾಡಿಕೊಂಡರು.
ಮೂರನೆ ಗೇಮ್‌ನಲ್ಲಿ ಜಿದ್ದಾಜಿದ್ದಿನ ಹೋರಾಟ ಏರ್ಪಟ್ಟಿತು. ಹೀಗಾಗಿ 11–11ರ ಸಮಬಲ ಕಂಡುಬಂತು. ಈ ಹಂತದಲ್ಲಿ ಮೂರನೆ ಶ್ರೇಯಾಂಕಿತ ಆಟಗಾರ್ತಿ ಸಿಂಧು ಮೋಡಿ ಮಾಡಿದರು. ಚುರುಕಾಗಿ ಪಾಯಿಂಟ್ಸ್ ಗಳಿಸಿ 18–15ರಿಂದ ಮುನ್ನಡೆ ಕಂಡರು. ನಂತರ ಎಡವಟ್ಟು ಮಾಡಿದ ಭಾರತದ ಆಟಗಾರ್ತಿ ಎದುರಾಳಿಗೆ ಸತತ ಎರಡು ಪಾಯಿಂಟ್ಸ್ ಬಿಟ್ಟುಕೊಟ್ಟರು. ಇದರಿಂದ ವಿಚಲಿತರಾಗದ ಸಿಂಧು ಪರಿಣಾಮಕಾರಿ ಆಟ ಆಡಿ 21–20ರ ಮುನ್ನಡೆ ಗಳಿಸಿದರು. ಈ ಹಂತದಲ್ಲಿ ಟ್ರಾಂಗ್ ಒಂದು ಪಾಯಿಂಟ್ ಕಲೆಹಾಕಿ 21–21ರಲ್ಲಿ ಸಮಬಲ ಸಾಧಿಸಿದರು. ಹೀಗಾಗಿ ಆಟದ ರೋಚಕತೆ ಹೆಚ್ಚಿತ್ತು.
ಒತ್ತಡದ ಪರಿಸ್ಥಿತಿಯಲ್ಲಿ ಛಲದಿಂದ ಹೋರಾಡಿದ ಸಿಂಧು ಎರಡು ಪಾಯಿಂಟ್ ಗಳಿಸಿ ನಿಟ್ಟುಸಿರುಬಿಟ್ಟರು.
ಮುಂದಿನ ಸುತ್ತಿನಲ್ಲಿ ಸಿಂಧುಗೆ ಇಂಡೊನೇಷ್ಯಾದ ತುಂಜುಂಗ್ ಗ್ರೆಗೋರಿಯಾ ಮರಿಸ್ಕಾ ಸವಾಲು ಎದುರಾಗಲಿದೆ.
ಈ ವಿಭಾಗದ ಮತ್ತೊಂದು ಪಂದ್ಯದಲ್ಲಿ ಸೈನಾ 21–7, 21–9ರಲ್ಲಿ ಇರಾನ್‌ನ ಸೊರಾಯಾ ಅಘಯೆಹಾಜಿಯಾಗ ಅವರನ್ನು ಸೋಲಿಸಿದರು.
26 ನಿಮಿಷ ನಡೆದ ಹೋರಾಟದ ಎರಡು ಗೇಮ್‌ಗಳಲ್ಲೂ ಸೈನಾ ಪ್ರಾಬಲ್ಯ ಮೆರೆದರು. ಎರಡನೆ ಸುತ್ತಿನ ಪೈಪೋಟಿಯಲ್ಲಿ ಸೈನಾ, ಇಂಡೊನೇಷ್ಯಾದ ಫಿತ್ರಿಯಾನಿ ವಿರುದ್ಧ ಸೆಣಸಲಿದ್ದಾರೆ.
ಮಹಿಳೆಯರ ಡಬಲ್ಸ್ ವಿಭಾಗದ ಮೊದಲ ಸುತ್ತಿನ ಪೈಪೋಟಿಯಲ್ಲಿ ಕರ್ನಾಟಕದ ಅಶ್ವಿನಿ ಪೊನ್ನಪ್ಪ ಮತ್ತು ಎನ್.ಸಿಕ್ಕಿ ರೆಡ್ಡಿ 21–16, 21–15ರಲ್ಲಿ ಹಾಂಕಾಂಗ್ ಚೀನಾದ ವಿಂಗ್ ಯಂಗ್ ಮತ್ತು ಯಂಗ್ ನಾ ಟಿಂಗ್ ಅವರನ್ನು ಮಣಿಸಿದರು.
ಇನ್ನೊಂದು ಹೋರಾಟದಲ್ಲಿ ಆರತಿ ಸಾರಾ ಸುನಿಲ್ ಮತ್ತು ರಿತುಪರ್ಣ ಪಾಂಡಾ 11–21, 6–21ರಲ್ಲಿ ಥಾಯ್ಲೆಂಡ್‌ನ ಚಾಯಾನಿತ್ ಚಲದಾಚಲಮ್ ಮತ್ತು ಫಾತಮಸ್ ಮುಯೆನ್‌ವೊಂಗ್ ಎದುರು ಪರಾಭವಗೊಂಡರು.
ಪುರುಷರ ಡಬಲ್ಸ್ ವಿಭಾಗದ 32ರ ಹಂತದ ಹಣಾಹಣಿಯಲ್ಲಿ ಸಾತ್ವಿಕ್ ಸಾಯಿರಾಜ್ ರಣಕಿರೆಡ್ಡಿ ಮತ್ತು ಚಿರಾಗ್ ಶೆಟ್ಟಿ 21–12, 21–14ರಲ್ಲಿ ಹಾಂಕಾಂಗ್ ಚೀನಾದ ಚುಂಗ್ ಯೆನ್ನಿ ಮತ್ತು ಟಾಮ್ ಚುನ್ ಹೀ ಅವರನ್ನು ಮಣಿಸಿದರು.
ಮನು ಅತ್ರಿ ಮತ್ತು ಬಿ.ಸುಮೀತ್ ರೆಡ್ಡಿ 21–10, 21–8ರಲ್ಲಿ ಮಾಲ್ಡೀವ್ಸ್‌ನ ತಾಯಿಫ್ ಮೊಹಮ್ಮದ್ ಮತ್ತು ಮೊಹಮ್ಮದ್ ರಶೀದ್ ವಿರುದ್ಧ ವಿಜಯಿಯಾದರು.


ತುಂಬಾ ದಿನ ನಡೆಯೋದಿಲ್ಲ ಕಪಿಲ್ ಶರ್ಮಾ ಹೊಸ ಶೋ
  26-04-2016 1:07PM IST    /     No Comments    /     Posted In: Featured News , Entertainment
ಕಾಮಿಡಿಯನ್ ಕಪಿಲ್ ಶರ್ಮಾ `ದ ಕಪಿಲ್ ಶರ್ಮಾ’ ಶೋ ಆರಂಭಿಸಿದ್ದಾರೆ. ಈ ಶೋ ಆರಂಭವಾಗಿ ಎರಡು ದಿನವಾಗಿಲ್ಲ, ಆಗ್ಲೆ ಇದು ಮುಕ್ತಾಯಗೊಳ್ಳುವ ದಿನಾಂಕ ನಿಗದಿಯಾಗಿದೆ. ಆರಂಭಕ್ಕಿಂತ ಮೊದಲೇ ಮುಕ್ತಾಯದ ದಿನವನ್ನು ನಿಗದಿಮಾಡಲಾಗಿದೆ ಎಂದು ಮೂಲಗಳು ಹೇಳಿವೆ.
ಅಭಿಮಾನಿಗಳು ನಿರಾಶೆಗೊಳ್ಳುವ ಅಗತ್ಯವಿಲ್ಲ. ಶೋ ಒಮ್ಮೆ ಮುಕ್ತಾಯಗೊಂಡರೂ ಮತ್ತೆ ಆರಂಭವಾಗುತ್ತೆ. ಕಪಿಲ್ ಪ್ರಕಾರ, ಕಾಮಿಡಿ ನೈಟ್ಸ್ ವಿಥ್ ಕಪಿಲ್ ಶೋವನ್ನು ಕೂಡ ಸರಣಿ ರೀತಿಯಲ್ಲಿ ನಡೆಸಲು ನಿರ್ಧರಿಸಲಾಗಿತ್ತು. ಆದ್ರೆ ಪ್ರೇಕ್ಷಕರ ಪ್ರತಿಕ್ರಿಯೆಯಿಂದಾಗಿ ಶೋವನ್ನು ಅಂತ್ಯಗೊಳಿಸಲಾಗಲಿಲ್ಲ. ಆದ್ರೆ ಈ ಶೋದ ಮುಕ್ತಾಯ ದಿನ ನಿಗದಿಯಾಗಿದೆ. 26 ಎಪಿಸೋಡ್ ಮಾಡಲಾಗುತ್ತದೆ. 13 ವಾರಗಳ ಕಾಲ ಅದನ್ನು ಬಿತ್ತರಿಸಲಾಗುತ್ತದೆ.
ನಂತರ ಶೋಗೆ ಸಣ್ಣ ಬ್ರೇಕ್. ವಿಶ್ರಾಂತಿ ನಂತರ ಮತ್ತೆ ಕಪಿಲ್ ಎಂಡ್ ಟೀಂ ವಾಪಸ್ ಬರಲಿದೆ. ಹೀಗೆ ಸರಣಿ ಮುಂದುವರೆಯಲಿದೆ. ಕಪಿಲ್ ತಮ್ಮ ಹೊಸ ಶೋವನ್ನು ದೆಹಲಿಯಲ್ಲಿ ಆರಂಭಿಸಿದ್ದಾರೆ. ಶಾರುಖ್ ಖಾನ್ ಅದ್ಧೂರಿ ಓಪನಿಂಗ್ ನೀಡಿದ್ದಾರೆ.


|
Updated: Saturday, December  3, 2016, 10:10 [IST]
ದೇಹದ ಯಾವುದೇ ಭಾಗದಲ್ಲಾಗಲಿ ನೋವು ಕಾಣಿಸಿಕೊಂಡರೆ ಅದನ್ನು ಸಹಿಸಿಕೊಳ್ಳುವುದು ತುಂಬಾ ಕಷ್ಟ. ದೇಹದಲ್ಲಿ ನೋವಿದ್ದರೆ ಅದರಿಂದ ನಮ್ಮ ದೈನಂದಿನ ಚಟುವಟಿಕೆ ಮೇಲೆ ಪರಿಣಾಮ ಬೀರುತ್ತದೆ. ಅದರಲ್ಲೂ ದೇಹದ ಹೆಚ್ಚಿನ ಎಲ್ಲಾ ಚಟುವಟಿಕೆಗಳಿಗೆ ಪ್ರಮುಖವಾಗಿರುವಂತಹ ಬೆನ್ನಿನಲ್ಲಿ ನೋವು ಕಾಣಿಸಿಕೊಂಡರೆ ಅದು ಕೆಟ್ಟ ಪರಿಣಾಮ ಬೀರುತ್ತದೆ.
ಬೆನ್ನು ನೋವು ದೇಹದಲ್ಲಿ ಕಾಣಿಸಿಕೊಳ್ಳುವ ಸಹಿಸಲು ಅಸಾಧ್ಯವಾಗಿರುವ ನೋವು. ಅಷ್ಟೇ ಏಕೆ ಕುಳಿತುಕೊಳ್ಳಲು ನಿಂತುಕೊಳ್ಳಲು ಮತ್ತು ದೇಹವನ್ನು ಬಗ್ಗಿಸಲು ನಮಗೆ ಕಷ್ಟವಾಗುವುದು. ಬೆನ್ನು ನೋವು ನಿರಂತರವಾಗಿ ನಿಮ್ಮನ್ನು ಕಾಡುತ್ತಾ ಇದ್ದರೆ ಆಗ ಸಣ್ಣಪುಟ್ಟ ಕೆಲಸಗಳನ್ನು ಮಾಡಲು ಸಾಧ್ಯವಾಗಲ್ಲ. ಬೆನ್ನುನೋವಿನ ನಿವಾರಣೆಗೆ ಐದು ಟಿಪ್ಸ್
ಗಾಯಾಳು ಸಮಸ್ಯೆ, ಜೀವನ ಶೈಲಿ, ಸರಿಯಾಗಿ ಕುಳಿತುಕೊಳ್ಳದೆ ಇರುವುದು, ದುರ್ಬಲ ಮೂಳೆ, ಅಸ್ಥಿರಜ್ಜುಗಳಲ್ಲಿ ಕಾಣಿಸಿಕೊಳ್ಳುವ ಸೋಂಕು ಇತ್ಯಾದಿಗಳು ಬೆನ್ನು ನೋವಿಗೆ ಕಾರಣವಾಗಿರಬಹುದು. ವೈದ್ಯರಲ್ಲಿಗೆ ಹೋದರೆ ಔಷಧಿ ಬರೆದು ಕೊಡುತ್ತಾರೆ.
ಅದರಲ್ಲೂ ಹೆಚ್ಚಿನವರು ನೋವುನಿವಾರಕಗಳನ್ನು ಬರೆದುಕೊಡುತ್ತಾರೆ. ಇದರಿಂದ ನಿಮ್ಮ ದೇಹದ ಮೇಲೆ ಅಡ್ಡ ಪರಿಣಾಮ ಉಂಟಾಗಬಹುದು. ಮನೆಮದ್ದನ್ನು ಬಳಸಿದರೆ ಬೆನ್ನುನೋವನ್ನು ನಿವಾರಿಸಬಹುದು. ಈ ಮನೆಮದ್ದನ್ನು ಈಗಾಗಲೇ ಪ್ರಯೋಗಿಸಿ ಫಲಿತಾಂಶ ಕೂಡ ಪಡೆಯಲಾಗಿದೆ. ಇದರ ಬಗ್ಗೆ ತಿಳಿಯಿರಿ. ಬೆನ್ನು ನೋವಿಗೆ ಕಾರಣ ಮತ್ತು ಪರಿಹಾರ
ಮನೆಮದ್ದು ತಯಾರಿಸಲು ಬೇಕಾಗುವ ಸಾಮಗ್ರಿಗಳು
*ಶುಂಠಿ ರಸ 3-4 ಚಮಚ
*ತುಳಸಿ 10 ಎಲೆಗಳು
*ಈ ಮನೆಮದ್ದು ತುಂಬಾ ಪರಿಣಾಮಕಾರಿ ಮತ್ತು ಕೆಲವೊಂದು ಸಂಶೋಧನೆಗಳು ಕೂಡ ಈ ಮನೆಮದ್ದು ತುಂಬಾ ಪರಿಣಾಮಕಾರಿ ಎಂದು ಸಾಬೀತು ಮಾಡಿದೆ.
*ಈ ಮನೆಮದ್ದಿನೊಂದಿಗೆ ಕೆಲವೊಂದು ಆರೋಗ್ಯಕರ ವ್ಯಾಯಾಮವನ್ನು ಪಾಲಿಸಿಕೊಂಡು ಹೋದರೆ ನಿಮಗೆ ಬೆನ್ನು ನೋವಿನ ಸಮಸ್ಯೆಯೇ ಇರದು.
*ಶುಂಠಿ ಹಾಗೂ ತುಳಸಿಯಲ್ಲಿ ಬ್ಯಾಕ್ಟೀರಿಯಾ ವಿರೋಧಿ ಗುಣಗಳು ಇವೆ. ಮಾಂಸಖಂಡ ಮತ್ತು ಸಮಸ್ಯೆ ಉಂಟಾಗುವ ಜಾಗದಲ್ಲಿರುವ ಉರಿಯೂತವನ್ನು ಇದು ಕಡಿಮೆ ಮಾಡುವುದು.
*ಈ ಮನೆಮದ್ದು ಬೆನ್ನಿಗೆ ರಕ್ತದ ಸರಬರಾಜನ್ನು ಹೆಚ್ಚಿಸಿ ನೋವನ್ನು ಕಡಿಮೆ ಮಾಡುವಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ. ನಿಷೇಧ ಔಷಧಿಗಳ ಸೇವನೆಯೇ ಬೆನ್ನು ನೋವಿಗೆ ಮೂಲ ಕಾರಣ!
ತಯಾರಿಸುವ ಹಾಗೂ ಸೇವಿಸುವ ವಿಧಾನ
*ಹೇಳಿದಷ್ಟು ಪ್ರಮಾಣದ ತುಳಸಿ ಎಲೆಗಳನ್ನು ಸರಿಯಾಗಿ ಜಜ್ಜಿಕೊಂಡು ಅದನ್ನು ಶುಂಠಿ ರಸಕ್ಕೆ ಹಾಕಿ.
ಬೆನ್ನಿನ ಭಾಗಕ್ಕೆ ಈ ಮಿಶ್ರಣವನ್ನು ಹಚ್ಚಿಕೊಂಡು ಸುಮಾರು 25 ನಿಮಿಷ ಕಾಲ ಹಾಗೆ ಬಿಟ್ಟು ಬಳಿಕ ಸ್ನಾನ ಮಾಡಿಕೊಳ್ಳಿ.
*ಇನ್ನು ಈ ಮಿಶ್ರಣವನ್ನು ದಿನಾಲೂ ಬೆಳಿಗ್ಗೆ ಉಪಹಾರಕ್ಕೆ ಮೊದಲು ಸೇವಿಸಬಹುದು. ಈ ಮನೆಮದ್ದನ್ನು ಪ್ರಯತ್ನಿಸಿ ಮತ್ತು ಫಲಿತಾಂಶದ ಬಗ್ಗೆ ತಪ್ಪದೆ ತಿಳಿಸಿ....


ಮೊದಲ ದಿನ ಭಾರತ 9 ವಿಕೆಟ್ ನಷ್ಟಕ್ಕೆ 291 ರನ್
  22-09-2016 5:58PM IST    /     No Comments    /     Posted In: Latest News , Sports
ಕಾನ್ಪುರ್: ಕಾನ್ಪುರದ ಗ್ರೀನ್ ಪಾರ್ಕ್ ಕ್ರೀಡಾಂಗಣದಲ್ಲಿ ಭಾರತದ 500 ನೇ ಟೆಸ್ಟ್ ಕ್ರಿಕೆಟ್ ಪಂದ್ಯ ಇಂದಿನಿಂದ ಆರಂಭವಾಗಿದೆ.
ನ್ಯೂಜಿಲೆಂಡ್ ವಿರುದ್ಧ ನಡೆಯುತ್ತಿರುವ ಮೊದಲ ಟೆಸ್ಟ್ ನಲ್ಲಿ ಭಾರತ ಟಾಸ್ ಗೆದ್ದು ಬ್ಯಾಟಿಂಗ್ ಆರಂಭಿಸಿ, ಮೊದಲ ದಿನದಾಟದ ಅಂತ್ಯಕ್ಕೆ 9 ವಿಕೆಟ್ ನಷ್ಟಕ್ಕೆ 291 ರನ್ ಗಳಿಸಿದೆ. ಭಾರತದ ಪರವಾಗಿ ಮುರುಳಿ ವಿಜಯ್ 65, ಚೇತೇಶ್ವರ್ ಪೂಜಾರ್ 62 ರನ್ ಗಳಿಸಿದ್ದಾರೆ. ರಾಹುಲ್ 32, ವಿರಾಟ್ ಕೊಹ್ಲಿ 9, ಅಜಿಂಕ್ಯಾ ರೆಹಾನೆ 18, ರೋಹಿತ್ ಶರ್ಮ 35, ಆರ್. ಅಶ್ವಿನ್ 40 ರನ್ ಗಳಿಸಿದ್ದಾರೆ.
ಆರ್. ಜಡೇಜಾ 16, ಉಮೇಶ್ ಯಾದವ್ 8 ರನ್ ಗಳಿಸಿ ಅಜೇಯರಾಗುಳಿದಿದ್ದಾರೆ. ನ್ಯೂಜಿಲೆಂಡ್ ಪರವಾಗಿ ಟ್ರೆಂಟ್ ಬೋಲ್ಟ್ ಹಾಗೂ ಸತ್ನರ್ ತಲಾ 3 ವಿಕೆಟ್ ಗಳಿಸಿದ್ದಾರೆ. ನೇಲ್ ವಾಗ್ನರ್, ಮಾರ್ಕ್ ಕ್ರೆಗ್, ಇಶ್ ಸೋದಿ ತಲಾ 1 ವಿಕೆಟ್ ಕಬಳಿಸಿದ್ದಾರೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಕನ್ನಡ ಚಿತ್ರದಲ್ಲಿ ಶ್ರೀಶಾಂತ್
Highlights
ಕನ್ನಡ ಚಿತ್ರದಲ್ಲಿ ಶ್ರೀಶಾಂತ್
ಬೆಂಗಳೂರು(ಆ.16): ಸ್ಟಾರ್ ಕ್ರಿಕೆಟಿಗ ಶ್ರೀಶಾಂತ್ ಬಣ್ಣದ ಲೋಕಕ್ಕೆ ಲಗ್ಗೆ ಇಟ್ಟಾಗಿದೆ. ಅದಾಗಲೇ, ಮಾಲಿವುಡ್'ನಲ್ಲಿ ನಟಿಸಿರೋ ಶ್ರೀಶಾಂತ್ ಇದೀಗ ಸ್ಯಾಂಡಲ್ ವುಡ್ ಕಡೆ ಮುಖ ಮಾಡಿದ್ದಾರೆ. ಕನ್ನಡದ 'ಕೆಂಪೇಗೌಡ-2' ಚಿತ್ರದ ಪ್ರಮುಖ ವಿಲನ್ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರಂತೆ.ಮುಖ್ಯಭೂಮಿಕೆಯಲ್ಲಿ ಕೋಮಲ್ ಅಭಿನಯಿಸುತ್ತಿರುವ 'ಕೆಂಪೇಗೌಡ-2' ಚಿತ್ರದಲ್ಲಿ ಶ್ರೀಶಾಂತ್ ಕೂಡ ಪ್ರಮುಖ ಪಾತ್ರ ನಿರ್ವಹಿಸಲಿದ್ದಾರೆ. ಕೆಂಪೇಗೌಡ-2' ಚಿತ್ರದ  ನಿರ್ಮಾಣರಾಗಿರೋ ಶಂಕರೆಗೌಡ. ಈ ಚಿತ್ರದ ಮೂಲಕ  ನಿರ್ದೇಶಕರಾಗಲಿದ್ದಾರೆ.
Last Updated 11, Apr 2018, 1:12 PM IST


ಫುಟ್‌ಬಾಲ್: ಭಾರತಕ್ಕೆ ಮಾಲ್ಡೀವ್ಸ್ ಸವಾಲು
ಫುಟ್‌ಬಾಲ್: ಭಾರತಕ್ಕೆ ಮಾಲ್ಡೀವ್ಸ್ ಸವಾಲು
ಪಿಟಿಐ
26 ಸೆಪ್ಟೆಂಬರ್ 2019, 19:48  IST
Updated:
26 ಸೆಪ್ಟೆಂಬರ್ 2019, 19:48  IST
ಅಕ್ಷರ ಗಾತ್ರ :
ಆ
ಆ
ಕಠ್ಮಂಡು: ಉತ್ತಮ ಲಯ ಮುಂದುವರಿಸುವ ತವಕದಲ್ಲಿರುವ ಭಾರತ, 18 ವರ್ಷದೊಳಗಿನವರ ಸ್ಯಾಫ್ ಫುಟ್‌ಬಾಲ್ ಚಾಂಪಿಯನ್‌ಷಿಪ್‌ನ ಸೆಮಿಫೈನಲ್‌ನಲ್ಲಿ ಶುಕ್ರವಾರ ಮಾಲ್ಡೀವ್ಸ್ ತಂಡವನ್ನು ಎದುರಿಸಲಿದೆ.
ಮೊದಲ ಪಂದ್ಯದಲ್ಲಿ ಬಾಂಗ್ಲಾದೇಶ ವಿರುದ್ಧ ಭಾರತ ಗೋಲುರಹಿತ ಡ್ರಾ ಸಾಧಿಸಿತ್ತು. ಗುಂಪು ಹಂತದ ಎರಡನೇ ಹಾಗೂ ಕೊನೆಯ ಪಂದ್ಯದಲ್ಲಿ ಶ್ರೀಲಂಕಾ ತಂಡದ ಎದುರು 3–0ಯಿಂದ ಜಯ ಸಾಧಿಸಿತ್ತು.
‘ತರಬೇತಿ ಅವಧಿಯಲ್ಲಿ ಅಭ್ಯಸಿಸಿದ ತಂತ್ರಗಳನ್ನು ಪಂದ್ಯದ ಅವಧಿಯಲ್ಲಿ ಅಳವಡಿಸಿಕೊಳ್ಳಬೇಕು. ಗೋಲು ಗಳಿಸುವ ಉತ್ತಮ ಅವಕಾಶಗಳನ್ನು ಸೃಷ್ಟಿಸಿಕೊಳ್ಳಬೇಕು. ಟೂರ್ನಿ ಮುಂದುವರಿದಂತೆ ತಂಡದ ಪ್ರದರ್ಶನದಲ್ಲಿ ಸುಧಾರಣೆ ಕಾಣುತ್ತಿದೆ’ ಎಂದು ಭಾರತ ತಂಡದ ಕೋಚ್ ಫ್ಲಾಯ್ಡ್ ಪಿಂಟೊ ಹೇಳಿದ್ದಾರೆ.
0 Post Comments (+)


ಅಕ್ಕಿ- ಕಡಲೆಬೇಳೆ ಪಾಯಸ
  02-08-2019 4:55AM IST    /     No Comments    /     Posted In: Featured News , Recipies
ಅಕ್ಕಿಯನ್ನು ಬಳಸಿ, ಅನ್ನ ಮೊದಲಾದ ತಿನಿಸುಗಳನ್ನು ಮಾಡುವುದು ನಿಮಗೆಲ್ಲರಿಗೂ ತಿಳಿದಿರುವ ವಿಚಾರವೇ. ಅಕ್ಕಿ, ಕಡಲೆಬೇಳೆಯನ್ನು ಬಳಸಿ ಸ್ವಾದಿಷ್ಟವಾದ ಪಾಯಸವನ್ನು ಮಾಡಬಹುದಾದ ಮಾಹಿತಿ ಇಲ್ಲಿದೆ.
ಬೇಕಾಗುವ ಪದಾರ್ಥಗಳು:
ಅಕ್ಕಿ – 250 ಗ್ರಾಂ, ಕಡಲೆಬೇಳೆ – 250 ಗ್ರಾಂ, ಬೆಲ್ಲ – 300 ಗ್ರಾಂ, ಕೊಬ್ಬರಿ ತುರಿ – 100 ಗ್ರಾಂ, ಏಲಕ್ಕಿ – 2 ಚಮಚ, ಒಣದ್ರಾಕ್ಷಿ – 50 ಗ್ರಾಂ, ಗೋಡಂಬಿ – 50 ಗ್ರಾಂ, ತುಪ್ಪ – 30 ಗ್ರಾಂ, ಹಾಲು – ಅರ್ಧ ಲೀಟರ್, ನೀರು – ಅರ್ಧ ಲೀಟರ್.
ತಯಾರಿಸುವ ವಿಧಾನ:
ಮೊದಲಿಗೆ ಅಕ್ಕಿ ಮತ್ತು ಕಡಲೆಬೇಳೆಯನ್ನು ನೀರಿನಲ್ಲಿ ಚೆನ್ನಾಗಿ ತೊಳೆದುಕೊಂಡು ಒಂದು ಪಾತ್ರೆಗೆ ಹಾಕಿರಿ. ಹಾಲು ಹಾಗೂ ನೀರು ಸೇರಿಸಿ ಒಲೆಯ ಮೇಲಿಟ್ಟು, ಬೇಯಿಸಿರಿ.
ಬೆಲ್ಲವನ್ನು ಪುಡಿ ಮಾಡಿ ಹಾಕಿ. ಏಲಕ್ಕಿ, ದ್ರಾಕ್ಷಿ, ಗೋಡಂಬಿಗಳನ್ನು ಹುರಿದುಕೊಂಡು ಹಾಕಿ. ಕುದಿಯುವಾಗ, ಕೊಬ್ಬರಿ ತುರಿಯನ್ನು ಹಾಕಿರಿ.
ಗಮಗಮ ವಾಸನೆ ಬಂದ ಬಳಿಕ, ಒಲೆಯಿಂದ ಇಳಿಸಿ, ಲೋಟಗಳಿಗೆ ಹಾಕಿ ಕುಡಿಯಲು ಕೊಡಿ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ರಣ್ಬೀ ಯಾಕೆ ಹಿರಿಯ ನಟಿಯರೊಂದಿಗೆ ರೊಮಾನ್ಸ್ ಮಾಡ್ತಾರೆ?
Highlights
೪೨ ವರ್ಷದ ಐಶ್ವರ್ಯಾ ರೈಯನ್ನು ೩೩ ವರ್ಷದ ನಟ ಮುದ್ದಿಸುತ್ತಾನೆ ಎನ್ನುವುದೇ ಇದಕ್ಕೆ ಕಾರಣ
ಮುಂಬೈ(ಸೆ.26): ಹಿಂದಿಯ ಚಾಕ್ಲೆಟ್ ಹೀರೋ ರಣಬೀರ್ ಕಪೂರ್ ಅವರನ್ನು ಎಲ್ಲರೂ ಜೋಕರ್ ಮಾಡಲು ಹೊರಟಿದ್ದಾರೆ. ಇದಕ್ಕೆ ಕಾರಣ ‘ಯೇ ದಿಲ್ ಹೈ ಮುಷ್ಕಿಲ್’ ಚಿತ್ರ. ಇದರಲ್ಲಿ ಐಶ್ವರ್ಯಾ ರೈ ಜೊತೆ ರಣಬೀರ್ ರೊಮ್ಯಾನ್ಸ್ ಮಾಡ್ತಿರೋದು ಅನೇಕರಿಗೆ ಸಹಿಸಲಾಗ್ತಿಲ್ಲ. 42 ವರ್ಷದ ಐಶ್ವರ್ಯಾ ರೈಯನ್ನು 33 ವರ್ಷದ ನಟ ಮುದ್ದಿಸುತ್ತಾನೆ ಎನ್ನುವುದೇ ಇದಕ್ಕೆ ಕಾರಣ. ರಣಬೀರ್‌ಗೆ ಯಾಕೆ ಯಾವಾಗ್ಲೂ ಹಿರಿಯರ ನಟಿಯರೇ ರೊಮ್ಯಾನ್ಸ್‌ಗೆ ಸಿಗ್ತಾರೆ ಎಂಬುದೇ ಗಾಸಿಪ್ ಗಲ್ಲಿಯ ಹಾಟ್ ಪ್ರಶ್ನೆ.
ಇದು ಸತ್ಯ ಕೂಡ. ‘ಯೇ ದಿಲ್ ಹೈ ಮುಷ್ಕಿಲ್’ ಸೇರಿದರೆ ರಣಬೀರ್‌ಗೆ ಇಂಥ ಅವಕಾಶ ಸಿಗ್ತಿರೋದು 6ನೇ ಸಲ! ಮೊದಲು ‘ಬಚ್ನಾ ಯೇ ಹಸೀನೋ’ದಲ್ಲಿ ರಣಬೀರ್‌ಗೆ ಜೊತೆಯಾಗಿದ್ದು ಬಿಬಾಶಾ ಬಸು. ಇಲ್ಲಿ ಐದಾರು ದೃಶ್ಯಗಳಲ್ಲಿ ಬಿಪಾಶಾ, ರಣಬೀರ್ ಜೊತೆ ಬೋಲ್ಡ್ ಆಗಿ ನಟಿಸಿದ್ದು ಗೊತ್ತೇ ಇದೆ. ಅಚ್ಚರಿಯಾದರೂ ನಂಬ್ಲೇಬೇಕು, ಬಿಪಾಶಾ ಈ ನಟನಿಗಿಂತ 4 ವರ್ಷ ದೊಡ್ಡವರು!
ಇನ್ನು ‘ವೇಕ್ ಅಪ್ ಸಿದ್’ ಚಿತ್ರಕ್ಕೆ ಬನ್ನಿ. ಇಲ್ಲಿ ರಣಬೀರ್ ಜೊತೆ ಆಯೇಷಾ ಪಾತ್ರದಲ್ಲಿ ನಟಿಸಿರೋದು ಕೊಂಕಣಾ ಸೇನ್. ಚಾಕ್ಲೆಟ್ ಹೀರೋಗಿಂತ 3 ವರ್ಷ ಹಿರಿಯ ಕಲಾವಿದೆ ಕೊಂಕಣಾ! ಬಳಿಕ ರಣಬೀರ್ ಪಯಣ ‘ರಾಜ್‌ನೀತಿ’ಗೆ ಬಂದರೆ ಅಲ್ಲಿ ಸಾರಾ ಥಾಮ್ಸನ್ ಜೊತೆಯಾಗ್ತಾರೆ. ಅಮೆರಿಕದ ಈ ಚೆಲುವೆ, ನಮ್ಮ ಬಾಲಿವುಡ್‌ನ ಮುದ್ದಿನ ಹುಡುಗನಿಗಿಂತ 3 ವರ್ಷ ದೊಡ್ಡವರು! ಇನ್ನು ರಾಕ್‌ಸ್ಟಾರ್‌ನಲ್ಲಿ ನಟಿಸಿರುವ ನರ್ಗೀಸ್ ಖ್ರೀ ಕೂಡ ರಣ್ಬೀಗಿಂತ 3 ವರ್ಷ ಹಿರಿಯ ಕಲಾವಿದೆಯೇ! ಕೊನೆಯ ಉದಾಹರಣೆ ಕೊಡೋದಾದ್ರೆ, ‘ಯೇ ಜವಾನಿ ಹೈ ದೀವಾನಿ’ ಚಿತ್ರ ಕಾಣಿಸುತ್ತದೆ. ಇಲ್ಲಿ ರಣ್ಬೀ ಜೊತೆ ಬೋಲ್ಡ್ ಆಗಿ ಸ್ಟೆಪ್ ಹಾಕಿದ್ದು ಮಾಧುರಿ ದೀಕ್ಷಿತ್! ಒಂದೂ ಅಲ್ಲ, ಎರಡೂ ಅಲ್ಲ, ಬರೋಬ್ಬರಿ 16 ವರ್ಷದ ಹಿರಿಯ ನಟಿ ಮಾಧುರಿ! ರಣಬೀರ್ ಕಪೂರ್ ಹುಟ್ಟಿದ ಮರುವರ್ಷ ಮಾಧುರಿಯ ಅಬೋಧ್ ಸಿನಿಮಾ ತೆರೆಕಂಡಿತ್ತು!
ಇಷ್ಟೊಂದು ಲಕ್ ಬಾಲಿವುಡ್‌ನಲ್ಲಿ ಬೇರಾರಿಗೂ ಸಿಗ್ಲಿಲ್ಲ ಅನ್ನೋದೇ ಕೆಲವರ ಹೊಟ್ಟೆಕಿಚ್ಚಿಗೆ ಕಾರಣವಂತೆ! ಅಂದಹಾಗೆ, ಈ ಒಗಟಿಗೆ ಬರ್ಫೀ ಹುಡುಗನ ಬಳಿಯೂ ಉತ್ತರವಿಲ್ಲ!
Last Updated 11, Apr 2018, 12:44 PM IST
Download App


ವೀಕೆಂಡ್ ವಿಥ್ ರಮೇಶ್; ನಾಲ್ಕನೇ ಸೀಸನ್ ಸದ್ಯದಲ್ಲೇ ಆರಂಭ
ವೀಕೆಂಡ್ ವಿಥ್ ರಮೇಶ್; ನಾಲ್ಕನೇ ಸೀಸನ್ ಸದ್ಯದಲ್ಲೇ ಆರಂಭ
ಪ್ರಜಾವಾಣಿ ವಾರ್ತೆ
Published:
01 ಏಪ್ರಿಲ್ 2019, 15:09  IST
Updated:
01 ಏಪ್ರಿಲ್ 2019, 15:09  IST
ಅಕ್ಷರ ಗಾತ್ರ :
ಆ
ಆ
‘ವೀಕೆಂಡ್ ವಿಥ್ ರಮೇಶ್’– ಜೀ ಕನ್ನಡ ವಾಹಿನಿಯ ಜನಪ್ರಿಯ ಕಾರ್ಯಕ್ರಮ. ಈಗಾಗಲೇ, ಮೂರು ಸೀಸನ್ ಕಂಡಿರುವ ಈ ಕಾರ್ಯಕ್ರಮದ ನಾಲ್ಕನೇ ಸೀಸನ್ ಸದ್ಯದಲ್ಲೇ ಆರಂಭವಾಗಲಿದೆ. ಈ ಕುರಿತು ವಾಹಿನಿಯು ಅಧಿಕೃತವಾಗಿ ಪ್ರೊಮೊವನ್ನು ಪ್ರಸಾರ ಮಾಡುತ್ತಿದೆ.
ನಟ ರಮೇಶ್ ಅರವಿಂದ್ ನಡೆಸಿಕೊಡುವ ಈ ಕಾರ್ಯಕ್ರಮ ಹಲವು ಸಾಧಕರ ಜೀವನವನ್ನು ಪರಿಚಯಿಸಿದೆ. ಹೊಸ ಸೀಸನ್‌ಗೆ ಸಿದ್ಧತೆ ಆರಂಭಗೊಂಡಿದ್ದು, ಕಿರುತೆರೆ ಪ್ರೇಕ್ಷಕರ ನಿರೀಕ್ಷೆಯನ್ನು ಹೆಚ್ಚಿಸಿದೆ. ಮೂರು ಸೀಸನ್‌ಗಳು ಕಿರುತೆರೆ ವೀಕ್ಷಕರನ್ನು ಹಿಡಿದಿಟ್ಟಿದ್ದವು. ಈ ಬಾರಿ ಸಾಧಕರ ಕುರ್ಚಿಯಲ್ಲಿ ಯಾರೆಲ್ಲಾ ಕೂರಲಿದ್ದಾರೆ ಎಂಬ ಕುತೂಹಲ ಇಮ್ಮಡಿಗೊಂಡಿದೆ.
ಈ ಹಿಂದಿನ ಸೀಸನ್‌ಗಳಲ್ಲಿ ಮಾಜಿ ಪ್ರಧಾನಿ ಎಚ್.ಡಿ. ದೇವೇಗೌಡ, ಮಾಜಿ ಮುಖ್ಯಮಂತ್ರಿ ಸಿದ್ದರಾಮಯ್ಯ, ನಟರಾದ ಅಂಬರೀಷ್, ಪುನೀತ್ ರಾಜ್‌ಕುಮಾರ್, ಶಿವರಾಜ್‌ಕುಮಾರ್, ರವಿಚಂದ್ರನ್, ದರ್ಶನ್, ಸುದೀಪ್, ಯಶ್, ಪ್ರಕಾಶ್ ರೈ, ಗಣೇಶ್, ದುನಿಯಾ ವಿಜಯ್, ದೊಡ್ಡಣ್ಣ, ನಟಿ ಲಕ್ಷ್ಮಿ, ಗಾಯಕ ಎಸ್.ಪಿ. ಬಾಲಸುಬ್ರಮಣ್ಯ ಸೇರಿದಂತೆ ಹಲವು ಸಾಧಕರು ತಾವು ನಡೆದು ಬಂದ ಹಾದಿಯ ಬಗ್ಗೆ ಹೇಳಿದ್ದರು.
ತಮ್ಮ ಬದುಕಿನ ಎಡರುತೊಡರುಗಳ ಬಗ್ಗೆ ಸಾಧಕರು ಮನಬಿಚ್ಚಿ ಮಾತನಾಡಿದ್ದರು. ನಟರ ವೃತ್ತಿಬದುಕಿನ ಏರಿಳಿತ ಕೇಳಿ ನೋಡುಗರ ಕಣ್ಣಾಲಿಗಳು ತೇವಗೊಂಡಿದ್ದವು. ಈ ಬಾರಿಯ ಸೀಸನ್ ಕೂಡ ಸಾಕಷ್ಟು ನಿರೀಕ್ಷೆ ಹೆಚ್ಚಿಸಿರುವುದು ದಿಟ.


‘ಯಜಮಾನ’ನ ಆಡಿಯೊ ಹಬ್ಬ
‘ಯಜಮಾನ’ನ ಆಡಿಯೊ ಹಬ್ಬ
ಪ್ರಜಾವಾಣಿ ವಾರ್ತೆ
Published:
11 ಜನವರಿ 2019, 01:00  IST
Updated:
11 ಜನವರಿ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಅಭಿನಯದ ‘ಯಜಮಾನ’ ಚಿತ್ರದ ಬಗ್ಗೆ ವೀಕ್ಷಕರಲ್ಲಿ ಕುತೂಹಲ ಹೆಚ್ಚಿಸುವ ಉದ್ದೇಶದಿಂದ ಹೊಸ ಯೋಜನೆ ಹಮ್ಮಿಕೊಂಡಿದೆ ಚಿತ್ರತಂಡ. ಅದು ಸಂಕ್ರಾಂತಿಯಿಂದ ಆರಂಭವಾಗುವ ‘ಆಡಿಯೊ ಹಬ್ಬ’.
‘ಯಜಮಾನ’ನ ಎಲ್ಲ ಹಾಡುಗಳನ್ನು ಒಂದೇ ದಿನ ಬಿಡುಗಡೆ ಮಾಡದೆ, ಒಂದೊಂದೇ ಹಾಡುಗಳನ್ನು ಬಿಡುಗಡೆ ಮಾಡುವ ತೀರ್ಮಾನ ಕೈಗೊಂಡಿದೆ ಚಿತ್ರತಂಡ.
‘ಸಂಕ್ರಾಂತಿಯ ದಿನ ಆಡಿಯೊ ಹಬ್ಬ ಆಚರಿಸುತ್ತೇವೆ. ಮೊದಲ ಹಾಡಿನ ಬಿಡುಗಡೆ ಯೂಟ್ಯೂಬ್ ಮೂಲಕ ಆಗಲಿದೆ’ ಎನ್ನುತ್ತಾರೆ ಚಿತ್ರದ ನಿರ್ಮಾಪಕರಲ್ಲಿ ಒಬ್ಬರಾದ ಶೈಲಜಾ ನಾಗ್. ಬಿ. ಸುರೇಶ ಅವರೂ ಈ ಚಿತ್ರಕ್ಕೆ ಹಣ ಹೂಡಿದ್ದಾರೆ. ಬಿಡುಗಡೆ ಆಗುವ ಮೊದಲ ಹಾಡಿನ ಹೆಸರು ‘ಶಿವನಂದಿ’. ಇದಕ್ಕೆ ಸಂಗೀತ ನೀಡಿರುವವರು ವಿ. ಹರಿಕೃಷ್ಣ. ಹರಿಕೃಷ್ಣ ಅವರ ಸಂಗೀತ ಹಾಗೂ ದರ್ಶನ್ ಅವರ ಅಭಿನಯ ಇರುವ 25ನೇ ಚಿತ್ರ ಇದು. ಚಿತ್ರದಲ್ಲಿ ಒಟ್ಟು ಐದು ಹಾಡುಗಳು ಇವೆ. ‘ಇದು ಆ್ಯಕ್ಷನ್ ಡ್ರಾಮಾ. ಮಾಸ್ ಕಮರ್ಷಿಯಲ್ ಸಿನಿಮಾ. ಕುಟುಂಬದ ಎಲ್ಲರೂ ಸೇರಿ ನೋಡಬಹುದಾದ ಸಿನಿಮಾ’ ಎನ್ನುತ್ತಾರೆ ಶೈಲಜಾ. ಹರಿಕೃಷ್ಣ ಮತ್ತು ಪಿ. ಕುಮಾರ್ ಅವರು ಈ ಚಿತ್ರ ನಿರ್ದೇಶಿಸಿದ್ದಾರೆ.


‘ಹಿತಾಸಕ್ತಿ ಸಂಘರ್ಷ’: ಸಚಿನ್ ತೆಂಡೂಲ್ಕರ್‌ಗೆ ಒಂಬುಡ್ಸ್‌ಮನ್ ನೋಟಿಸ್
‘ಹಿತಾಸಕ್ತಿ ಸಂಘರ್ಷ’: ಸಚಿನ್ ತೆಂಡೂಲ್ಕರ್‌ಗೆ ಒಂಬುಡ್ಸ್‌ಮನ್ ನೋಟಿಸ್
ಪ್ರಜಾವಾಣಿ ವಾರ್ತೆ
Published:
25 ಏಪ್ರಿಲ್ 2019, 12:26  IST
Updated:
25 ಏಪ್ರಿಲ್ 2019, 15:55  IST
ಅಕ್ಷರ ಗಾತ್ರ :
ಆ
ಆ
ಮುಂಬೈ: ಕ್ರಿಕೆಟ್ ದಂತಕತೆ ಸಚಿನ್ ತೆಂಡೂಲ್ಕರ್ ಅವರಿಗೆ ಹಿತಾಸಕ್ತಿ ಸಂಘರ್ಷ ಆರೋಪದ ಮೇಲೆ ಬಿಸಿಸಿಐ ಒಂಬುಡ್ಸ್‌ಮನ್ ಡಿ.ಕೆ.ಜೈನ್ ಅವರು ನೋಟಿಸ್ ನೀಡಿದ್ದಾರೆ.
ಕ್ರಿಕೆಟ್ ಸಲಹಾ ಸಮಿತಿ(ಸಿಎಸಿ) ಸದಸ್ಯರೂ ಆಗಿರುವ ಸಚಿನ್ ಐಪಿಎಲ್ ಪ್ರಾಂಚೈಸ್ ಮುಂಬೈ ಇಂಡಿಯನ್ಸ್ ತಂಡದ ಮೆಂಟರ್ ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಈ ಮೂಲಕ ಹಿತಾಸಕ್ತಿ ಸಂಘರ್ಷಕ್ಕೆ ಒಳಗಾಗಿದ್ದಾರೆ ಎಂದು ಆರೋಪಿಸಲಾಗಿತ್ತು.
ಮಧ್ಯಪ್ರದೇಶ ಕ್ರಿಕೆಟ್ ಸಂಸ್ಥೆಯ ಸದಸ್ಯ ಸಂಜೀವ್ ಕುಮಾರ್ ಅವರು ನೀಡಿದ ದೂರಿನನ್ವಯ, ಬಿಸಿಸಿಐನ ನಿಯಮಗಳು ಮತ್ತು ನಿಬಂಧನೆಗಳ ಅಧಿನಿಯಮ 39ರ ಅಡಿಯಲ್ಲಿ ಒಂಬಡ್ಸ್‌ಮನ್ ನೋಟಿಸ್ ನೀಡಲಾಗಿದೆ. 46 ವರ್ಷದ ಸಚಿನ್ ಏಪ್ರಿಲ್ 29ರ ಒಳಗಾಗಿ ಬರಹದ ಮೂಲಕ ಪ್ರತಿಕ್ರಿಯೆ ದಾಖಲಿಸುವಂತೆ ಸೂಚಿಸಲಾಗಿದೆ.
‘39ರ ಅಧಿನಿಯಮದ ಅಡಿಯಲ್ಲಿ ಬಿಸಿಸಿಐನ ನೀತಿ ಅಧಿಕಾರಿಗಳು ದೂರು ಸ್ವೀಕರಿಸಿದ್ದಾರೆ. ಹಾಗಾಗಿ ವಿಚಾರಕ್ಕೆ ಸಂಬಂಧಿಸಿದ ಮುಂದಿನ ಪ್ರಕ್ರಿಯೆಗಳಿಗಾಗಿ ನೀವು(ಸಚಿನ್) ಏಪ್ರಿಲ್ 28ರ ಒಳಗಾಗಿ ಅಫಿಡವಿಟ್ ಇಲ್ಲವೇ ಬರಹದ ಮೂಲಕ ಬಿಸಿಸಿಐನ ನೀತಿ ಅಧಿಕಾರಿಗಳ ಕಚೇರಿಗೆ ಪ್ರತಿಕ್ರಿಯೆ ಸಲ್ಲಿಸಬೇಕು’ ಎಂದು ನೋಟಿಸ್‌ನಲ್ಲಿ ತಿಳಿಸಲಾಗಿದೆ.
ಸದ್ಯ ನೀಡಲಾಗಿರುವ ನೋಟಿಸ್‌ಗೆ ಪ್ರತಿಕ್ರಿಯಿಸಲು ವಿಫಲವಾದರೆ, ನೀತಿ ಅಧಿಕಾರಿಯು ಮತ್ತೊಂದು ಅವಕಾಶಗಳನ್ನು ನೀಡದೆ ನಿಮ್ಮ ಮೇಲೆ ನಿರ್ಬಂಧಗಳನ್ನು ವಿಧಿಸಬಹುದು ಎಂದೂ ಉಲ್ಲೇಖಿಸಿದ್ದಾರೆ.
ನೋಟಿಸ್ ಪ್ರತಿಯನ್ನು ಬಿಸಿಸಿಐಗೂ ಕಳುಹಿಸಿಕೊಡಲಾಗಿದೆ. ಇದೇ ವಿಚಾರಕ್ಕೆ(ಹಿತಾಸಕ್ತಿ ಸಂಘರ್ಷ) ಸಂಬಂಧಿಸಿದಂತೆ ಭಾರತ ಕ್ರಿಕೆಟ್ ತಂಡದ ಮಾಜಿ ನಾಯಕ ಸೌರವ್ ಗಂಗೂಲಿ ಅವರಿಗೂ ಒಂಬಡ್ಸ್‌ಮನ್ ಡಿ.ಕೆ.ಜೈನ್ ಸಮನ್ಸ್ ನೀಡಿದ್ದರು. ಗಂಗೂಲಿ ಇತ್ತೀಚೆಗೆ ವಿವರಣೆ ನೀಡಿದ್ದರು.
ಬಂಗಾಳ ಕ್ರಿಕೆಟ್ ಸಂಸ್ಥೆಯ ಮುಖ್ಯಸ್ಥ, ಕ್ರಿಕೆಟ್ ಸಲಹಾ ಸಮಿತಿಯ ಸದಸ್ಯರಾಗಿರುವ ಗಂಗೂಲಿ ಐಪಿಎಲ್‌ನಲ್ಲಿ ದೆಹಲಿ ಕ್ಯಾಪಿಟಲ್ಸ್ ತಂಡದ ಮೆಂಟರ್ ಆಗಿಯೂ ಕಾರ್ಯನಿರ್ವಹಿಸುತ್ತಿದ್ದಾರೆ.
ಇನ್ನಷ್ಟು...


ಐ-ಲೀಗ್: ಏಳು ಪಂದ್ಯಗಳ ಬಳಿಕ ಗೆಲುವಿನ ಹಾದಿಗೆ ಮರಳಿದ ಬೆಂಗಳೂರು ಎಫ್'ಸಿ
Highlights
11 ಪಂದ್ಯಗಳಿಂದ 16 ಅಂಕ ಹೊಂದಿರುವ ಬೆಂಗಳೂರಿಗೆ ಇನ್ನು 5 ಪಂದ್ಯಗಳಷ್ಟೇ ಬಾಕಿವೆ. ಈ ಎಲ್ಲಾ ಪಂದ್ಯಗಳನ್ನು ಗೆದ್ದರೂ ಬೆಂಗಳೂರು ಅಗ್ರಸ್ಥಾನ ಗಳಿಸುವುದು ಕಷ್ಟಸಾಧ್ಯ.
ಲೂಧಿಯಾನ(ಮಾ. 05): ಸತತ ಏಳು ಪಂದ್ಯಗಳಿಂದ ಗೆಲುವಿಗಾಗಿ ಬರಗೆಟ್ಟಿದ್ದ ಬೆಂಗಳೂರು ಫುಟ್ಬಾಲ್ ಕ್ಲಬ್ ತಂಡ ಪ್ರಸಕ್ತ ಐ-ಲೀಗ್'ನಲ್ಲಿ ಕೊನೆಗೂ ಗೆಲುವಿನ ಹಾದಿಗೆ ಮರಳಿದೆ. ಇಲ್ಲಿಯ ಗುರು ನಾನಕ್ ಸ್ಟೇಡಿಯಂನಲ್ಲಿ ನಡೆದ ತನ್ನ 11ನೇ ಸುತ್ತಿನ ಪಂದ್ಯದಲ್ಲಿ ಬೆಂಗಳೂರು ಎಫ್'ಸಿ ತಂಡವು ಆತಿಥೇಯ ಮಿನರ್ವಾ ಪಂಜಾಬ್ ವಿರುದ್ಧ 1-0 ಗೋಲಿನಿಂದ ಪ್ರಯಾಸಕರ ಜಯ ಪಡೆಯಿತು. ಲೆನ್ನಿ ರಾಡ್ರಿಗ್ಸ್ 17ನೇ ನಿಮಿಷದಲ್ಲಿ ಗೋಲು ಗಳಿಸಿದ್ದು ಬಿಎಫ್'ಸಿಗೆ ಗೆಲುವಿನ ಗೋಲಾಯಿತು. ಆದರೆ, ಬಿಎಫ್'ಸಿ ಗೋಲು ಗಳಿಸುವ ಇನ್ನಷ್ಟು ಅವಕಾಶಗಳನ್ನು ಬಳಸಿಕೊಂಡಿದ್ದರೆ ಗೆಲುವಿನ ಅಂತರ ಹೆಚ್ಚಾಗುತ್ತಿತ್ತು.
ಹಾಲಿ ಐ-ಲೀಗ್ ಚಾಂಪಿಯನ್ಸ್ ಆಗಿರುವ ಬೆಂಗಳೂರು ಎಫ್'ಸಿ ಈ ಋತುವನ್ನು ಹ್ಯಾಟ್ರಿಕ್ ಗೆಲುವಿನೊಂದಿಗೆ ಆರಂಭಿಸಿತ್ತು. ಆನಂತರದ ಏಳು ಪಂದ್ಯಗಳಲ್ಲಿ ಬೆಂಗಳೂರಿಗರಿಗೆ ಒಂದೂ ಪಂದ್ಯ ಗೆಲ್ಲಲು ಸಾಧ್ಯವಾಗಿರಲಿಲ್ಲ. ನಾಲ್ಕು ಡ್ರಾ ಹಾಗೂ ಮೂರು ಸೋಲುಗಳು ಬಿಎಫ್'ಸಿಯನ್ನು ಕಂಗೆಡಿಸಿತ್ತು. ಇದೀಗ ಗೆಲುವಿನ ಟ್ರ್ಯಾಕ್'ಗೆ ಮರಳಿದರೂ ಬಿಎಫ್'ಸಿಯ ಚಾಂಪಿಯನ್ ಕನಸು ನೆರವೇರಲು ಸಾಧ್ಯವಿಲ್ಲದಂಥ ಸ್ಥಿತಿ ಇದೆ.
ಮಿನರ್ವ ಪಂಜಾಬ್ ವಿರುದ್ಧ ಗೆದ್ದ ನಂತರ ಬೆಂಗಳೂರಿಗರು ಅಂಕಟಪಟ್ಟಿಯಲ್ಲಿ ನಾಲ್ಕನೇ ಸ್ಥಾನಕ್ಕೇರಿದ್ದಾರೆ. 11 ಪಂದ್ಯಗಳಿಂದ 16 ಅಂಕ ಹೊಂದಿರುವ ಬೆಂಗಳೂರಿಗೆ ಇನ್ನು 5 ಪಂದ್ಯಗಳಷ್ಟೇ ಬಾಕಿವೆ. ಈ ಎಲ್ಲಾ ಪಂದ್ಯಗಳನ್ನು ಗೆದ್ದರೂ ಬೆಂಗಳೂರು ಅಗ್ರಸ್ಥಾನ ಗಳಿಸುವುದು ಕಷ್ಟಸಾಧ್ಯ. ಸದ್ಯ, ಮೋಹನ್ ಬಗಾನ್, ಈಸ್ಟ್ ಬೆಂಗಾಳ್ ಮತ್ತು ಐಜ್ವಾಲ್ ತಂಡಗಳು ಚಾಂಪಿಯನ್ ರೇಸ್'ನಲ್ಲಿವೆ.
Last Updated 11, Apr 2018, 12:37 PM IST


ಟೀಂ ಇಂಡಿಯಾ 187 ರನ್'ಗಳಿಗೆ ಆಲೌಟ್; ಎರಡಂಕಿ ಮುಟ್ಟಿದ್ದು ಮೂವರೇ ಬ್ಯಾಟ್ಸ್'ಮನ್'ಗಳು
Highlights
ವಿರಾಟ್ ಕೊಹ್ಲಿ 54 ರನ್ ಬಾರಿಸಿ ವಿಕೆಟ್ ಒಪ್ಪಿಸಿದರೆ, ಪೂಜಾರ 50 ರನ್'ಗಳಿಸಿ ಪೆವಿಲಿಯನ್ ಸೇರಿದರು. ಇನ್ನು ಕೆಳಕ್ರಮಾಂಕದಲ್ಲಿ ಭುವನೇಶ್ವರ್ ಕುಮಾರ್(30 ರನ್) ಎರಡಂಕಿ ಮೊತ್ತ ಗಳಿಸಿದ್ದು ಬಿಟ್ಟರೆ ಮತ್ತೆ ಯಾವ ಆಟಗಾರನೂ ಎರಡಂಕಿ ಮೊತ್ತ ಮುಟ್ಟಲಿಲ್ಲ.
ಜೊಹಾನ್ಸ್'ಬರ್ಗ್(ಜ.24): ವಿಶ್ವದ ನಂ.1 ಟೆಸ್ಟ್ ತಂಡದ ದಯಾನೀಯ ಬ್ಯಾಟಿಂಗ್ ವೈಫಲ್ಯ ಮತ್ತೊಮ್ಮೆ ಜಗತ್ತಿನೆದುರು ಬಯಲಾಗಿದೆ. ಆಫ್ರಿಕಾದ ಸ್ಪೀಡ್ ಪಿಚ್'ನಲ್ಲಿ ತರಗೆಲೆಗಳಂತೆ ಉದುರಿಹೋದ ಟೀಂ ಇಂಡಿಯಾ ಮೊದಲ ಇನಿಂಗ್ಸ್'ನಲ್ಲಿ 187 ರನ್'ಗಳಿಗೆ ಸರ್ವಪತನ ಕಂಡಿದೆ. ಕೊಹ್ಲಿ, ಪೂಜಾರ ಹಾಗೂ ಭುವನೇಶ್ವರ್ ಕುಮಾರ್ ಹೊರತುಪಡಿಸಿ ಉಳಿದ್ಯಾವ ಬ್ಯಾಟ್ಸ್'ಮನ್'ಗಳು ಕೂಡಾ ಎರಡಂಕಿ ಮೊತ್ತ ಮುಟ್ಟಲಿಲ್ಲ. ಈಗಾಗಲೇ ಸರಣಿ ಕೈಚೆಲ್ಲಿರುವ ಟೀಂ ಇಂಡಿಯಾ ಮೂರನೇ ಪಂದ್ಯದಲ್ಲೂ ಅದೇ ಹಳೆ ಚಾಳಿ ಮುಂದುವರೆಸಿದೆ.
 ಟಾಸ್ ಗೆದ್ದು ಬ್ಯಾಟಿಂಗ್ ಆಯ್ದುಕೊಂಡ ಟೀಂ ಇಂಡಿಯಾ ಮತ್ತೆ ಆರಂಭದಲ್ಲೇ ರಾಹುಲ್ ಹಾಗೂ ವಿಜಯ್ ವಿಕೆಟ್ ಕಳೆದುಕೊಂಡು ಆಘಾತ ಅನುಭವಿಸಿತು. ಆ ಬಳಿಕ ನಾಯಕ ವಿರಾಟ್ ಕೊಹ್ಲಿ ಹಾಗೂ ಟೆಸ್ಟ್ ಸ್ಪೆಷಲಿಸ್ಟ್ ಚೇತೇಶ್ವರ ಪೂಜಾರ ತಂಡಕ್ಕೆ ಚೇತರಿಕೆ ನೀಡಿದರು. ಈ ಜೋಡಿ 84 ರನ್'ಗಳ ಜತೆಯಾಟವಾಡುವ ಮೂಲಕ ತಂಡಕ್ಕೆ ನೆರವಾಯಿತು. ವಿರಾಟ್ ಕೊಹ್ಲಿ 54 ರನ್ ಬಾರಿಸಿ ವಿಕೆಟ್ ಒಪ್ಪಿಸಿದರೆ, ಪೂಜಾರ 50 ರನ್'ಗಳಿಸಿ ಪೆವಿಲಿಯನ್ ಸೇರಿದರು. ಇನ್ನು ಕೆಳಕ್ರಮಾಂಕದಲ್ಲಿ ಭುವನೇಶ್ವರ್ ಕುಮಾರ್(30 ರನ್) ಎರಡಂಕಿ ಮೊತ್ತ ಗಳಿಸಿದ್ದು ಬಿಟ್ಟರೆ ಮತ್ತೆ ಯಾವ ಆಟಗಾರನೂ ಎರಡಂಕಿ ಮೊತ್ತ ಮುಟ್ಟಲಿಲ್ಲ.
ಪಟೇಲ್ ಪಾಂಡ್ಯ ರಹಾನೆ ಫೇಲ್:
ಒಂದು ಹಂತದಲ್ಲಿ 93 ರನ್'ಗಳಿಗೆ 3 ವಿಕೆಟ್ ಕಳೆದುಕೊಂಡಿದ್ದ ಟೀಂ ಇಂಡಿಯಾ ಚೇತೇಶ್ವರ ಪೂಜಾರ ಹಾಗೂ ವಿರಾಟ್ ಕೊಹ್ಲಿ ವಿಕೆಟ್ ಉರುಳುತ್ತಿದ್ದಂತೆ ಪೆವಿಲಿಯನ್ ಪೆರೇಡ್ ನಡೆಸಿದರು. ರೋಹಿತ್ ಬದಲು ಸ್ಥಾನ ಪಡೆದ ರಹಾನೆ(9) ನಿರಾಸೆ ಮೂಡಿಸಿದರೆ, ಪಾರ್ಥಿವ್ ಪಟೇಲ್ ಆಟ ಕೇವಲ 2 ರನ್'ಗಳಿಗೆ ಸೀಮಿತವಾಯಿತು. ಇನ್ನು ಹಾರ್ದಿಕ್ ಪಾಂಡ್ಯ ಶೂನ್ಯ ಸುತ್ತಿ ಪೆವಿಲಿಯನ್ ಕೂಡಿಕೊಂಡರು.
ಆಫ್ರಿಕಾ ಪರ ಶಿಸ್ತಿನ ದಾಳಿ ನಡೆಸಿದ ಕಗಿಸೊ ರಬಾಡ 3 ವಿಕೆಟ್ ಕಬಳಿಸಿದರೆ, ಮಾರ್ಕೆಲ್, ಫಿಲಾಂಡರ್ ಹಾಗೂ ಫೆಲುಕ್ವೆನೋ ತಲಾ 2 ವಿಕೆಟ್ ಪಡೆದರು.
ಸಂಕ್ಷಿಪ್ತ ಸ್ಕೋರ್:
ವಿರಾಟ್ ಕೊಹ್ಲಿ: 54
ಚೇತೇಶ್ವರ ಪೂಜಾರ: 50
ರಬಾಡ:39/3


ಖೇಲೊ ಇಂಡಿಯಾ ವಿದ್ಯಾರ್ಥಿ ವೇತನಕ್ಕೆ 734 ಮಂದಿ ಆಯ್ಕೆ
ಖೇಲೊ ಇಂಡಿಯಾ ವಿದ್ಯಾರ್ಥಿ ವೇತನಕ್ಕೆ 734 ಮಂದಿ ಆಯ್ಕೆ
ಪಿಟಿಐ
23 ಜುಲೈ 2018, 01:00  IST
Updated:
23 ಜುಲೈ 2018, 14:35  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ಭಾರತೀಯ ಕ್ರೀಡಾ ಪ್ರಾಧಿಕಾರ (ಸಾಯ್), ಖೇಲೊ ಇಂಡಿಯಾ ಟ್ಯಾಲೆಂಟ್ ಐಡೆಂಟಿಫಿಕೇಷನ್ ಡೆವಲಪ್‌ಮೆಂಟ್ ಯೋಜನೆಯ ಅಡಿಯಲ್ಲಿ 734 ಮಂದಿ ಅಥ್ಲೀಟ್‌ಗಳಿಗೆ ವಿದ್ಯಾರ್ಥಿ ವೇತನ ನೀಡಲಿದೆ.
ಈ ಯೋಜನೆಗೆ ಆಯ್ಕೆಯಾಗಿರುವ ಅಥ್ಲೀಟ್‌ಗಳಿಗೆ ವಾರ್ಷಿಕ ₹1.20 ಲಕ್ಷ ಹಣ ಸಿಗಲಿದೆ. ಜೊತೆಗೆ ಖೇಲೊ ಇಂಡಿಯಾದ ಮಾನ್ಯತೆ ಪಡೆದಿರುವ ಅಕಾಡೆಮಿಗಳಲ್ಲಿ ವಸತಿ ಸಹಿತ ವಿಶೇಷ ತರಬೇತಿ ನೀಡಲಾಗುತ್ತದೆ. ಅಷ್ಟೇ ಅಲ್ಲದೆ ಅಥ್ಲೀಟ್‌ಗಳು ವಿವಿಧ ಟೂರ್ನಿಗಳಲ್ಲಿ ಭಾಗವಹಿಸಲು ಬೇಕಾಗುವ ಹಣ ಮತ್ತು ವೈದ್ಯಕೀಯ ವೆಚ್ಚವನ್ನೂ ಭರಿಸಲಾಗುತ್ತದೆ.
ಪ್ರತಿಭಾನ್ವಿತರನ್ನು ಆಯ್ಕೆ ಮಾಡುವ ಸಲುವಾಗಿ ‘ಎ ಟ್ಯಾಲೆಂಟ್ ಐಡೆಂಟಿಫಿಕೇಷನ್ ಕಮಿಟಿಯನ್ನು (ಟಿಐಸಿ) ನೇಮಕ ಮಾಡಲಾಗಿದೆ. ಇದರಲ್ಲಿ ಅರ್ಜುನ ಮತ್ತು ದ್ರೋಣಾಚಾರ್ಯ ಪ್ರಶಸ್ತಿ ಪುರಸ್ಕೃತ ಅಥ್ಲೀಟ್ ಮತ್ತು ಕೋಚ್‌ಗಳು ಇದ್ದಾರೆ. ಈ ಸಮಿತಿ ಅರ್ಹರನ್ನು ಆಯ್ಕೆ ಮಾಡಿ ಆ ಪಟ್ಟಿಯನ್ನು ‘ದಿ ಹೈ ಪವರ್ಡ್ ಕಮಿಟಿ’ಗೆ ಕಳುಹಿಸಲಿದ್ದು ಈ ಸಮಿತಿ ಇದನ್ನು ಪರಿಶೀಲಿಸಿ ಅಂತಿಮ ಮುದ್ರೆ ಒತ್ತಲಿದೆ.
 ‘ದಿ ಹೈ ಪವರ್ಡ್ ಕಮಿಟಿ, ಕಾಲ ಕಾಲಕ್ಕೆ ಅಥ್ಲೀಟ್‌ಗಳ ಸಾಮರ್ಥ್ಯವನ್ನು ಮೌಲ್ಯಮಾಪನ ಮಾಡುವ ಉದ್ದೇಶದಿಂದ ‘ಸ್ಟ್ರಾಂಗ್ ಪರ್ಫಾರ್ಮೆನ್ಸ್ ಮ್ಯಾನೆಜ್‌ಮೆಂಟ್’ ಪದ್ಧತಿಯನ್ನು ಜಾರಿಗೊಳಿಸುವ ಆಲೋಚನೆ ಹೊಂದಿದೆ. ಅಥ್ಲೀಟ್‌ಗಳ ಸಾಧನೆ ತೃಪ್ತಿದಾಯಕವಾಗಿರದಿದ್ದಲ್ಲಿ ಅಂತಹವರನ್ನು ಅಕಾಡೆಮಿಗಳಿಂದ ಹೊರ ಹಾಕಲು ಚಿಂತಿಸಲಾಗಿದೆ’ ಎಂದು ಪ್ರಕಟಣೆಯಲ್ಲಿ ತಿಳಿಸಲಾಗಿದೆ.
 ‘ಎಳವೆಯಲ್ಲಿಯೇ ಮಕ್ಕಳ ಪ್ರತಿಭೆಗೆ ಸಾಣೆ ಹಿಡಿದು ಅವರನ್ನು ದೊಡ್ಡ ಶಕ್ತಿಯಾಗಿ ರೂಪಿಸುವ ಜವಾಬ್ದಾರಿ ಎಲ್ಲರ ಮೇಲಿದೆ. ಈ ಕಾರಣದಿಂದಲೇ ಪರಿಣಾಮಕಾರಿ ಕ್ರೀಡಾ ಪದ್ಧತಿಯನ್ನು ಜಾರಿಗೊಳಿಸಲು ಮುಂದಾಗಿದ್ದೇವೆ. ಮಕ್ಕಳು ಹೆಚ್ಚು ಸಂಖ್ಯೆಯಲ್ಲಿ ಕ್ರೀಡೆಯಲ್ಲಿ ತೊಡಗಿಕೊಳ್ಳುವಂತೆ ಮಾಡಲು ಖೇಲೊ ಇಂಡಿಯಾ ಟ್ಯಾಲೆಂಟ್ ಐಡೆಂಟಿಫಿಕೇಷನ್ ಡೆವಲಪ್‌ಮೆಂಟ್ ಯೋಜನೆ ಸಹಕಾರಿ ಯಾಗಲಿದೆ’ ಎಂದು ಕೇಂದ್ರ ಕ್ರೀಡಾ ಸಚಿವ ರಾಜ್ಯವರ್ಧನ್ ಸಿಂಗ್ ರಾಥೋಡ್ ತಿಳಿಸಿದ್ದಾರೆ.


80 ವಾರಗಳಿಂದ ಸಾನಿಯಾ ನಂ.1 ಆಟಗಾರ್ತಿ
Highlights
ಮಾಜಿ ಕ್ರಿಕೆಟಿಗ ಸಂಜಯ್ ಮಂಜ್ರೇಕರ್ ನಂ.1 ಡಬಲ್ಸ್ ಆಟಗಾರ್ತಿ ಎಂದು ಮೂದಲಿಸುವ ಹಾಗೆ ಅಭಿನಂದನೆ ಸಲ್ಲಿಸಿದ್ದರು. ಮಾಜಿ ಕ್ರಿಕೆಟಿಗನ ಪ್ರತಿಕ್ರಿಯೆಗೆ ಗರಂ ಆದ ಸಾನಿಯಾ, ನಾನು ಸಿಂಗಲ್ಸ್ ವಿಭಾಗದಲ್ಲಿ ಆಡುವುದಿಲ್ಲ. ಸಾಮಾನ್ಯ ಜ್ಞಾನ ಇಟ್ಟುಕೊಂಡು ಮಾತಾಡಿ, ನಿಮ್ಮ ಅಭಿನಂದನೆಗಳಿಗೆ ಧನ್ಯವಾದಗಳು ಎಂದು ಟ್ವೀಟ್ ಮಾಡಿದ್ದಾರೆ.
ನವದೆಹಲಿ(ಅ.19): ಭಾರತದ ಸ್ಟಾರ್ ಟೆನಿಸ್ ಆಟಗಾರ್ತಿ ಸಾನಿಯಾ ಸತತ 80 ವಾರಗಳ ಕಾಲ ಮಹಿಳಾ ಡಬಲ್ಸ್‌ನ ವಿಶ್ವ ಶ್ರೇಯಾಂಕದಲ್ಲಿ ನಂ.1 ಸ್ಥಾನ ಪಡೆದ ಸಾಧನೆ ಮಾಡಿದ್ದಾರೆ.
ಈ ಸಂತಸವನ್ನು ಸಾನಿಯಾ ಟ್ವೀಟ್‌ನಲ್ಲಿ ಹಂಚಿಕೊಂಡಿದ್ದರು. ಮಂಜ್ರೇಕರ್ ನಂ.1 ಡಬಲ್ಸ್ ಆಟಗಾರ್ತಿ ಎಂದು ಮೂದಲಿಸುವ ಹಾಗೆ ಅಭಿನಂದನೆ ಸಲ್ಲಿಸಿದ್ದರು. ಮಾಜಿ ಕ್ರಿಕೆಟಿಗನ ಪ್ರತಿಕ್ರಿಯೆಗೆ ಗರಂ ಆದ ಸಾನಿಯಾ, ನಾನು ಸಿಂಗಲ್ಸ್ ವಿಭಾಗದಲ್ಲಿ ಆಡುವುದಿಲ್ಲ. ಸಾಮಾನ್ಯ ಜ್ಞಾನ ಇಟ್ಟುಕೊಂಡು ಮಾತಾಡಿ, ನಿಮ್ಮ ಅಭಿನಂದನೆಗಳಿಗೆ ಧನ್ಯವಾದಗಳು ಎಂದು ಟ್ವೀಟ್ ಮಾಡಿದ್ದಾರೆ.
ಇಷ್ಟಕ್ಕೆ ಸುಮ್ಮನಾಗದ ಮಂಜ್ರೇಕರ್ ಮರು ಟ್ವೀಟ್‌ನಲ್ಲಿ ನೀವು ನನ್ನ ಬಗೆಗಿನ ಮಹತ್ವದ ವಿಷಯವನ್ನು ಯಾರಾದರ ಬಳಿ ಕೇಳಿ ಪಡೆಯಿರಿ. ಯಾರು ಸಾಮಾನ್ಯ ಜ್ಞಾನದ ಕೊರತೆ ಹೊಂದಿರುವವರು ಎಂದು ಕೇಳಿದ್ದಾರೆ.
ಇದಕ್ಕೆ ಸಾನಿಯಾ ಮಹತ್ವದ ವಿಷಯಗಳು ಈ ಲೇಖನದಲ್ಲಿ ಅಡಕವಾಗಿವೆ ನೋಡಿ ಎಂದು ಲಿಂಕ್ ಒಂದನ್ನು ಸೇರಿಸಿದ್ದರು. ಈ ಲೇಖನ ಕೂಡ ನೀವು ವಿಶ್ವದ ನಂ.1 ಡಬಲ್ಸ್ ಆಟಗಾರ್ತಿ ಎಂದು ಹೇಳುತ್ತಿದೆ ಎಂದು ಪ್ರತಿಕ್ರಿಯಿಸಿದ್ದಾರೆ.
Last Updated 11, Apr 2018, 1:13 PM IST


|
Published: Tuesday, December 22, 2015,  8:06 [IST]
ಭಾರತೀಯ ಅಡುಗೆ ಪದ್ಧತಿಯಲ್ಲಿ ಸಾಂಬಾರು ವಸ್ತುಗಳಿಗೆ ಅದರದ್ದೇ ಆದ ಪ್ರಾಮುಖ್ಯತೆಯಿದೆ. ಈ ವಸ್ತುಗಳನ್ನು ನೀವು ಸಮಪ್ರಮಾಣದಲ್ಲಿ ಸಮರೂಪದಲ್ಲಿ ಬಳಸಿದಾಗ ಮಾತ್ರವೇ ನೀವು ಮಾಡುವ ಯಾವುದೇ ಅಡುಗೆ ಕೂಡ ರುಚಿಕಟ್ಟಾಗಿರುತ್ತದೆ ಮತ್ತು ಸ್ವಾದಭರಿತವಾಗಿರುತ್ತದೆ . ಉಪ್ಪು, ಮೆಣಸು, ದಾಲ್ಚಿನಿ, ಕೊತ್ತಂಬರಿ ಸೊಪ್ಪು ಹೀಗೆ ವೈವಿಧ್ಯಮಯ ಸಾಂಬಾರು ಪದಾರ್ಥಗಳು ತನ್ನದೇ ಆದ ವಿಶಿಷ್ಟತೆಯಿಂದ ಅಡುಗೆ ಮನೆಯಲ್ಲಿ ಸ್ಥಾನ ಪಡೆದುಕೊಂಡಿವೆ.
ಇಂತಹುದೇ ಸಾಂಬಾರು ಪದಾರ್ಥವಾಗಿ ಖ್ಯಾತಿಗಳಿಸಿರುವಂಥದ್ದು ಹುಣಸೇ ಹಣ್ಣು. ಹುಳಿ ಇರದ ಖಾದ್ಯವನ್ನು ಮನದಲ್ಲಿ ನೆನೆಸುವುದೂ ಒಂದು ರೀತಿಯ ಮುಜುಗರವನ್ನುಂಟು ಮಾಡುತ್ತದೆ ಅಲ್ಲವೇ? ಖಾದ್ಯದ ರುಚಿಯನ್ನು ಹೆಚ್ಚಿಸಲು ಉಪ್ಪು ಎಷ್ಟು ಪ್ರಾಮುಖ್ಯವೋ ಅಂತೆಯೇ ಹುಣಸೆ ಹಣ್ಣು ತನ್ನ ಹುಳಿ ರುಚಿಯಿಂದ ಹೆಚ್ಚು ಫೇಮಸ್ಸು. ಸಿಹಿ ಹುಳಿ ಮಿಶ್ರಿತ ಈ ಹಣ್ಣು ತನ್ನಲ್ಲಿರುವ ಟಾರ್ಟಾರಿಕ್ ಆಮ್ಲದಿಂದಾಗಿ ರುಚಿಯನ್ನು ಒದಗಿಸುತ್ತದೆ.
ಹುಣಸೆ ಹಣ್ಣಿನಲ್ಲಿರುವ ವಿಟಮಿನ್ ಸಿ, ಇ, ಬಿ ಅಂಶಗಳು, ಕಬ್ಬಿಣ, ಮೆಗ್ನೇಷಿಯಂ, ರಂಜಕ, ಪೊಟಾಷಿಯಮ್ ಗುಣಗಳು ಹುಣಸೆ ಹಣ್ಣಿನಲ್ಲಿರುವುದರಿಂದ ಆರೋಗ್ಯದ ದೃಷ್ಟಿಯಲ್ಲೂ ಇದು ಟಾಪ್ ಸ್ಥಾನದಲ್ಲಿದೆ. ಆಂಟಿ ಆಕ್ಸಿಡೆಂಟ್ ಗುಣಗಳನ್ನು ಹುಣಸೆ ಹಣ್ಣು ಹೊಂದಿರುವುದರಿಂದ ನಮ್ಮ ದೇಹ ಸದೃಢವಾಗಿ ಇರುತ್ತದೆ. ಕೆಳಗಿನ ಸ್ಲೈಡರ್‌ಗಳ ಮೂಲಕ ಹುಣಸೆ ಹಣ್ಣಿನ ಇನ್ನಷ್ಟು ಪರಿಣಾಮಕಾರೀ ಅಂಶಗಳನ್ನು ತಿಳಿದುಕೊಳ್ಳೋಣ...
ಜೀರ್ಣಕ್ರಿಯೆ
ಹುಣಸೆ ಹಣ್ಣಿನಲ್ಲಿ ದೊರೆಯುವ ಡಯಟರಿ ಫೈಬರ್‌ಗಳಿಂದಾಗಿ ಈ ಹಣ್ಣು ಜೀರ್ಣಕ್ರಿಯೆಯನ್ನು ಹೆಚ್ಚಿಸುವ ಹಣ್ಣಾಗಿ ಹೆಚ್ಚು ಜನಪ್ರಿಯಗೊಂಡಿದೆ. ನಿಮ್ಮ ಆಹಾರದಲ್ಲಿ ಸ್ವಲ್ಪ ಪ್ರಮಾಣದ ಹುಣಸೆ ಹಣ್ಣನ್ನು ಬೆರೆಸಿಕೊಳ್ಳುವುದರಿಂದ ನಿಮ್ಮ ಜೀರ್ಣಾಂಗ ಕ್ರಿಯೆಯು ಸರಾಗವಾಗುತ್ತದೆ. ಹುಣಸೆ ಹಣ್ಣು ನಮ್ಮ ದೇಹದಲ್ಲಿ ಪಿತ್ತರಸವು ಹೆಚ್ಚಿಗೆ ಉತ್ಪಾದನೆಯಾಗಲು ಸಹಾಯ ಮಾಡುತ್ತದೆ, ಆ ಮೂಲಕ ಜೀರ್ಣಕ್ರಿಯೆ ಸುಗಮವಾಗುವಂತೆ ಮಾಡುತ್ತದೆ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಜೀರ್ಣಕ್ರಿಯೆ
ಇದೆಲ್ಲದರ ಸಲುವಾಗಿ ಹುಣಸೆ ಹಣ್ಣು ಮಲ ವಿಸರ್ಜನೆ ಮಾಡಲು ಉದ್ದೀಪಿಸುವ ಹಣ್ಣಾಗಿ ಸಹ ಗುರುತಿಸಲ್ಪಟ್ಟಿದೆ. ಇದಕ್ಕಾಗಿ ನಿಮಗೆ ಅಜೀರ್ಣ ಸಮಸ್ಯೆ ಇದ್ದಲ್ಲಿ ಹುಣಸೆ ಹಣ್ಣಿನ ಕ್ಯಾಂಡಿ ಅಥವಾ ನೇರವಾಗಿ ಹುಣಸೆ ಹಣ್ಣನ್ನೆ ಕಚ್ಛಾ ಆಗಿ ಸೇವಿಸಿ. ಇಲ್ಲವಾದಲ್ಲಿ ಹುಣಸೆ ಹಣ್ಣನ್ನು ಬೇಯಿಸಿ ಅದರ ರಸ ಮಾಡಿಕೊಂಡು ಬೇಕಾದರು ಸೇವಿಸಬಹುದು.
ರಕ್ತ ಪರಿಚಲನೆ
ಹುಣಸೆ ಹಣ್ಣಿನಲ್ಲಿ ಕಬ್ಬಿಣಾಂಶವು ಅಧಿಕವಾಗಿ ಇರುತ್ತದೆ. ನಿಮ್ಮ ದಿನ ನಿತ್ಯದ ಆಹಾರ ಪದಾರ್ಥಗಳಲ್ಲಿ ಹುಣಸೆಹಣ್ಣನ್ನು ಬೆರೆಸಿಕೊಳ್ಳುವುದರಿಂದ ನಿಮ್ಮ ದಿನ ನಿತ್ಯದ ಅಗತ್ಯದ 10% ಕಬ್ಬಿಣಾಂಶವನ್ನು ನೀವು ಪಡೆದುಕೊಳ್ಳಬಹುದು. ಇದರರ್ಥ ನೀವು ಪ್ರತಿದಿನ ಹುಣಸೆ ಹಣ್ಣನ್ನು ಮಿತವಾಗಿ ಸೇವಿಸುವುದರಿಂದ ನಿಮ್ಮ ದೇಹದಲ್ಲಿ ಕೆಂಪು ರಕ್ತ ಕಣಗಳನ್ನು ಹೆಚ್ಚಿಸಿಕೊಳ್ಳಬಹುದು. ಇದರಿಂದ ನಿಮ್ಮ ದೇಹಕ್ಕೆ ಅಗತ್ಯವಾದ ಆಮ್ಲಜನಕದ ಪೂರೈಕೆಯು ಲಭ್ಯವಾಗುತ್ತದೆ. ಒಮ್ಮೆ ದೇಹಕ್ಕೆ ಅಗತ್ಯವಾದ ಆಮ್ಲಜನಕವು ಲಭ್ಯವಾದಲ್ಲಿ, ನಮ್ಮ ಇಡೀ ದೇಹದ ಕಾರ್ಯ ವೈಖರಿ ಮತ್ತಷ್ಟು ಸುಧಾರಿಸುತ್ತದೆ.
ಹೃದಯ
ಹುಣಸೆ ಹಣ್ಣು ರಕ್ತದೊತ್ತಡವನ್ನು ಕಡಿಮೆ ಮಾಡಲು ಸಹಾಯ ಮಾಡುತ್ತದೆ. ಇದರಲ್ಲಿರುವ ಪೊಟಾಶಿಯಂ ಈ ಕೆಲಸವನ್ನು ಸರಳವಾಗಿ ಮಾಡಿ ಮುಗಿಸುತ್ತದೆ. ಹುಣಸೆ ಹಣ್ಣಿನಲ್ಲಿರುವ ನಾರಿನಂಶವು ದೇಹದಲ್ಲಿರುವ ಕೊಲೆಸ್ಟ್ರಾಲನ್ನು ಕಡಿಮೆ ಮಾಡಲು ಸಹಕರಿಸುತ್ತದೆ. ಜೊತೆಗೆ ಇದರಲ್ಲಿನ ಆಂಟಿ-ಆಕ್ಸಿಡೆಂಟ್‌ಗಳು ನಮ್ಮ ದೇಹದಲ್ಲಿರುವ ಫ್ರೀ ರ‍್ಯಾಡಿಕಲ್‌ಗಳನ್ನು ನಿಯಂತ್ರಣದಲ್ಲಿಡುತ್ತವೆ. ಇವೆಲ್ಲವು ಸೇರಿ ನಮ್ಮ ಹೃದಯವನ್ನು ಆರೋಗ್ಯವಾಗಿಡುತ್ತವೆ.
ತೂಕ ಕಡಿಮೆ ಮಾಡಿಕೊಳ್ಳಲು
ನೀವು ನಿಯಮಿತವಾಗಿ ಹುಣಸೆಹಣ್ಣನ್ನು ಸೇವಿಸುತ್ತಿದ್ದಲ್ಲಿ, ನಿಮ್ಮ ದೇಹದಲ್ಲಿ ಅದರಿಂದ ಹೈಡ್ರೋಕ್ಸಿಸಿಟ್ರಿಕ್ ಆಮ್ಲವು ಅಥವಾ ಎಚ್‌ಸಿಎ ಬಿಡುಗಡೆಯಾಗುತ್ತದೆ. ಇದು ನಮ್ಮ ದೇಹದಲ್ಲಿ ಕೊಬ್ಬನ್ನು ಉತ್ಪತ್ತಿ ಮಾಡುವ ಕಿಣ್ವವನ್ನು ತಡೆಯಲು ಸಹಕರಿಸುತ್ತದೆ.
ತೂಕ ಕಡಿಮೆ ಮಾಡಿಕೊಳ್ಳಲು
ಜೊತೆಗೆ ಹುಣಸೆ ಹಣ್ಣು ನಮ್ಮ ಹಸಿವನ್ನು ಸಹ ತಡೆಯುವ ಗುಣವನ್ನು ಹೊಂದಿದೆ. ಆದ್ದರಿಂದ ನೀವು ಒಂದು ವೇಳೆ ತೂಕವನ್ನು ಕಳೆದುಕೊಳ್ಳುವ ಕುರಿತು ಆಲೋಚಿಸುತ್ತಿದ್ದಲ್ಲಿ ಹುಣಸೆ ಹಣ್ಣನ್ನು ನಿಮ್ಮ ಪಟ್ಟಿಯಲ್ಲಿ ಸೇರಿಸಿಕೊಳ್ಳಿ.
ಮಧುಮೇಹವನ್ನು ನಿಯಂತ್ರಿಸುತ್ತದೆ
ಹುಣಸೆ ಹಣ್ಣು ಎಂಬುದು ಒಂದು ಆಲ್ಫಾ-ಅಮೈಲೇಸ್ ಇನ್‌ಹಿಬಿಟರ್-ಆಗಿದೆ. ಇದು ನಿಮ್ಮ ದೇಹದಲ್ಲಿ ಕಾರ್ಬೋಹೈಡ್ರೇಟ್ ಕರಗುವಿಕೆಯನ್ನು ತಡೆಯುತ್ತದೆ. ಆ ಮೂಲಕ ಕಾರ್ಬೋಹೈಡ್ರೇಟ್ ಕರಗಿ ಸಕ್ಕರೆಯಾಗಿ ಪರಿವರ್ತನೆಯಾಗದಂತೆ ತಡೆಯುವ ಇದು, ನಿಮ್ಮ ದೇಹದಲ್ಲಿ ಸಕ್ಕರೆ ಪ್ರಮಾಣವು ಹಿಡಿತದಲ್ಲಿರುವಂತೆ ಮಾಡುತ್ತದೆ.
ಮಧುಮೇಹವನ್ನು ನಿಯಂತ್ರಿಸುತ್ತದೆ
ದಿನ ಅರ್ಧ ಸ್ಪೂನ್ ಹುಣಸೆಹಣ್ಣನ್ನು ಸೇವಿಸುವುದರಿಂದ ನಿಮ್ಮ ತೂಕ ನಿಯಂತ್ರಣದಲ್ಲಿಡುವ ಜೊತೆಗೆ ಮಧುಮೇಹವನ್ನು ಸಹ ನಿಯಂತ್ರಿಸುತ್ತದೆ.


Thiruvananthapuram, First Published 7, Sep 2019, 10:33 AM IST
Highlights
ಶಿಖರ್ ಧವನ್ ಹಾಗೂ ಸಂಜು ಸ್ಯಾಮ್ಸನ್ ಆಕರ್ಷಕ ಬ್ಯಾಟಿಂಗ್ ನೆರವಿನಿಂದ ಭಾರತ ಎ ತಂಡವು ದಕ್ಷಿಣ ಆಫ್ರಿಕಾ ’ಎ’ ವಿರುದ್ಧ ಭರ್ಜರಿ ಜಯಸಾಧಿಸುವುದರೊಂದಿಗೆ ಸರಣಿ ಕೈವಶ ಮಾಡಿಕೊಂಡಿದೆ. ಈ ಕುರಿತಾದ ವರದಿ ಇಲ್ಲಿದೆ ನೋಡಿ...
ತಿರುವನಂತಪುರಂ(ಸೆ.07): ದಕ್ಷಿಣ ಆಫ್ರಿಕಾ ‘ಎ’ ವಿರುದ್ಧ 5ನೇ ಹಾಗೂ ಅಂತಿಮ ಅನಧಿಕೃತ ಏಕದಿನ ಪಂದ್ಯದಲ್ಲಿ 36 ರನ್‌ಗಳ ಗೆಲುವು ಸಾಧಿಸಿದ ಭಾರತ ‘ಎ’, 5 ಪಂದ್ಯಗಳ ಸರಣಿಯನ್ನು 4-1ರಲ್ಲಿ ತನ್ನದಾಗಿಸಿಕೊಂಡಿತು.
ಭಾರತ-ದ.ಆಫ್ರಿಕಾ ‘ಎ’ 4ನೇ ಪಂದ್ಯಕ್ಕೆ ಮಳೆ ಕಾಟ
ಮಳೆಯಿಂದಾಗಿ ಪಂದ್ಯವನ್ನು ತಲಾ 20 ಓವರ್‌ಗೆ ಕಡಿತಗೊಳಿಸಲಾಗಿತ್ತು. ಮೊದಲು ಬ್ಯಾಟ್ ಮಾಡಿದ ಭಾರತ ‘ಎ’, ಸಂಜು ಸ್ಯಾಮ್ಸನ್‌ರ ಸ್ಫೋಟಕ ಆಟದ ನೆರವಿನಿಂದ 20 ಓವರಲ್ಲಿ 4 ವಿಕೆಟ್‌ಗೆ 204 ರನ್ ಗಳಿಸಿತು. 48 ಎಸೆತಗಳಲ್ಲಿ 6 ಬೌಂಡರಿ, 7 ಸಿಕ್ಸರ್‌ನೊಂದಿಗೆ ಸಂಜು 91 ರನ್ ಸಿಡಿಸಿದರು. ಶಿಖರ್ ಧವನ್ 51 ರನ್ ಗಳಿಸಿದರು.
ದ.ಆಫ್ರಿಕಾ 20 ಓವರಲ್ಲಿ 168 ರನ್‌ಗೆ ಆಲೌಟ್ ಆಯಿತು. 19 ಓವರ್’ನಲ್ಲಿ ಶಾರ್ದೂಲ್ ಠಾಕೂರ್ 3 ವಿಕೆಟ್ ಕಬಳಿಸುವ ಮೂಲಕ ಆಫ್ರಿಕಾ ವಿರುದ್ಧ ಸುಲಭ ಜಯ ದಾಖಲಿಸಲು ನೆರವಾದರು.
ಸ್ಕೋರ್: ಭಾರತ ‘ಎ’ 204/4, ದ.ಆಫ್ರಿಕಾ ‘ಎ’ 168/10


VIDEO: ಇಂದು ವಿಶ್ವ ಸೊಳ್ಳೆ ದಿನ; ಸಾಂಕ್ರಾಮಿಕ ರೋಗ ಹರಡುವ ಸೊಳ್ಳೆಗಳ ಬಗ್ಗೆ ನಿಮಗೆಷ್ಟು ಗೊತ್ತು?
news18 Updated:August 20, 2018, 6:24 PM IST
news18 Updated: August 20, 2018, 6:24 PM IST
-ನ್ಯೂಸ್ 18 ಕನ್ನಡ
ಆಗಸ್ಟ್ 20 ವಿಶ್ವ ಸೊಳ್ಳೆ ದಿನ. ಸೊಳ್ಳೆಗಳಿಂದ ಹರಡುವ ರೋಗಗಳ ಬಗ್ಗೆ ಜನರಲ್ಲಿ ಜಾಗೃತಿ ಮೂಡಿಸುವ ಸಲುವಾಗಿ ಈ ದಿನವನ್ನು ಆಚರಿಸಲಾಗುತ್ತದೆ. 1897ರ ಆಗಸ್ಟ್ 20ರಂದು ಮಲೇರಿಯಾ ರೋಗ ಹರಡಲು ಹೆಣ್ಣು ಸೊಳ್ಳೆ ಕಾರಣ ಎಂಬುದನ್ನು ಡಾ.ರೋನಾಲ್ಡ್ ರಾಸ್ ಪತ್ತೆ ಹಚ್ಚಿದ್ದರು. ಈ ಐತಿಹಾಸಿಕ ಸಂಶೋಧನೆಯನ್ನು ಸ್ಮರಿಸುವ ಸಲುವಾಗಿ ಆಗಸ್ಟ್ 20 ಅನ್ನು ಸೊಳ್ಳೆ ದಿನವನ್ನಾಗಿ ಆಚರಿಸಲಾಗುತ್ತಿದೆ.